
Kata Pengantar Dari Penerbit 

Alhamdulillah, dengan rahmat kemurahan Allah buku ini dapat diterbitkan. Usaha 
menerbitkan buku ini kami lakukan kerana kandungannya merupakan keperluan asas dalam 
rangka memahami Islam dan ajarannya. Setiap insan yang mengaku dirinya sebagai Muslim 
wajib mengetahui syarat-syarat yang diperlukan bagi membolehkan dirinya diterima di sisi Allah 
sebagai ummat. Islam. 

Pengakuan sebagai Muslim tidak mendatangkan sebarang erti kepada seseorang seandainya 
kepercayaannya, keimanannya, akhlaqnya budiperangainya dan 'amal kerjanya sama seperti 
orang bukan Islam. Orang yang digelar Muslim itu mempunyai identitinya tersendiri dan mereka 
mempunyai panduan yang tersendiri pula dari Allah Subhanahu wa Ta'ala bagi menjamin 
kejayaan, keselamatan dan kemulian hidup mereka. 

Buku ini Insya Allah akan menjelaskan secara terperinci makna dan pengertian Iman, Islam 
dan Muslim. Memandangkan kandungannya yang sungguh baik kami berharap buku ini bukan 
sahaja menjadi bahan bacaan para penuntut yang ingin mendalami kefahamannya tentang Islam 
malah ia akan digunakan dalam kumpulan-kumpulan perbincangan (usrah) yang sejak akhir-akhir 
ini menjadi satu intitusi tarbiyyah yang berkesan. 

Muqaddimah 


Risalah yang bertajuk "Lailaha IllAllah: Manhaj Hidup Muslim" ini sudah memberi 
gambaran bahawa kandungan-nya khusus membincangkan hubungan kalimah Lailaha IllAllah 
dengan perjalanan hidup mereka yang digelar Muslim. Ya, memang tidak syak lagi kita merasa 
berkewajipan menjelaskan secara terperinci pengertian kalimah syahadah setepat-tepatnya untuk 
kefahaman seluruh ummat Islam, kerana itulah kewajipan paling awal yang wajib kita dahulukan. 

Sebelum membincangkan pokok-pokok Islam yang lainnya sebagai manifestasi dari 
kefahaman dan keyakinan dari kalimah syahadah, seseorang Muslim itu wajib memahami 
Kalimah Syahadah yang dilafazkannya. Adalah menjadi satu kecacatan yang amat besar dan 
dapat dikatakan keganjilan yang sungguh aneh apabila seseorang yang digelar Muslim tidak 
memahami konsep atau tasawwur Kalimah Syahadatain yang diucapkannya sebagai 
pengakuannya menerima ajaran Islam sebagai agamanya dan mengaku pula dirinya bergabung 
dengan kelompok ummat manusia yang digelar Muslim. 

Sesungguhnya Kalimah Syahadatain yang wajib dilafazkan oleh setiap Muslim itu 
mempunyai makna dan kesan yang amat mendalam bagi kehidupan seorang Muslim. Lafaz 
tersebut merupakan satu iqrar dan pengisytiharan bahawa dirinya telah keluar dari sebarang 
bentuk perhambaan sesama makhluk dalam apa jua bentuk sekalipun. Sebaliknya dengan iqrar itu 
ia telah mengisytiharkan bahawa kepada Aliahlah ia meng'abdikan diri dalam keseluruhan 
hidupnya: begitu juga dengan peraturan dan undang-undang hidupnya di mana hanya undang- 
undang dan peraturan yang datang dari Allah dan RasulNya sahaja yang layak menjadi panduan 
dan pegangan hidupnya. 

Pegangan dan kepatuhan ini adalah manifestasi dari pengakuan tauhidnya bahawa Aliahlah 
mencipta 'alam ini, pemiliknya dan Dialah yang mentadbir seluruh 'alam ini. Aliahlah Tuhan 
Yang Maha Sempurna sifat ketuhananNya dan suci Ia dari sebarang kecacatan dan kerendahan 
yang terdapat pada makhluk. 

Mengaku kesempurnaan dan ketinggian sifat-sifat Allah bermakna mengaku kesempurnaan 
dan kemulian undang-undang dan peraturan ciptaanNya. Oleh yang demikian bagi seorang 
Muslim sudah semestinya pengakuan Syahadahnya diikuti dengan 'amalan yang 
menyempurnakan tuntutan iqramya itu. 

Tanpa kefahaman dan 'amalan di atas ia tidak berhak sama sekali mengaku dirinya sebagai 
Muslim apalagi sebagai Mu'min kerana iqrar yang dilafazkan itu adalah iqrar palsu yang tidak 
ada makna dan isinya. 

Kenyataan ini dapat ditegaskan berdasarkan kepada sebuah hadith Nabi SAW yang mulia; 


Bukanlah iman itu dengan berangan-angan, bukan juga dengan perhiasan tetapi ia adalah 
sesuatu yang menetap di dalam hati dan dibenarkan dengan 'amal. 

Dalam sebuah hadith Rasulullah yang lain, Baginda SAW bersabda: 

Maksudnya: 

Iman itu ialah pengenalan (pengakuan) dengan hati, ucapan dengan lidah dan 'amalan 
dengan anggota badan. 

Kedua-dua hadith yang mulia ini membuktikan bahawa Iman itu adalah hasil pengakuan 
kebenaran di dalam hati, dan dikuatkan dengan iqrar dengan lidah serta dibuktikan dengan 
'amalan-'amalan dan perbuatan yang dituntut oleh kalimah itu. 

InsyaAllah bab berikut ini kami susunkan beberapa tulisan dua tokoh besar gerakan Islam; 
Al-Syahid Sayyid Qutb dan Al-Ustaz Abu A'la Al-Maududi yang kami kutip dari beberapa buah 
buku tokoh-tokoh ini. Buku ini mengandungi lima belas bab semuanya, di mana sebelas bab yang 
pertama dari buku ini adalah dari tulisan Al-Ustaz Maududi manakala yang selebihnya adalah 
tulisan Al-Ustaz Al-Syahid Sayyid Qutb. 

Saya percaya, InsyaAllah perbincangan dan kupasan yang dikemukan dalam risalah ini akan 
memberi manfaat yang amat besar kepada para pembaca sekelian khususnya para pelajar yang 
belum lagi mendalami tasawwur Islam dan hubungannya dengan 'aqidah. Dengan penerangan- 
penerangan dan kupasan-kupasan yang tegas dan mudah difahami ini para pembaca akan dapat 
melihat dengan jelas hubungan di antara 'aqidah dengan syari'at dan 'ibadat yang merupakan 
dasar dan intisari yang paling penting dalam ajaran Islam. 

Penyusun dan penyunting 


Hafid Muhammad 'Uthman 
14hb. Desember, 1984. 

BAB SATU 


PENTINGNYA PENGETAHUAN 
BAGI SEORANG MUSLIM 


ISLAM SEBAGAI KURNIAAN ALLAH YANG TERBESAR 

Saudara-saudara seiman yang berbahagia! 

Setiap Muslim nescaya meyakini sepenuhnya bahawa kumiaan Allah yang terbesar di dunia 
ini adalah agama Islam. Seorang Muslim akan senantiasa bersyukur kepada Allah, yang telah 
memasukkannya ke dalam kelompok ummat Muhammad Rasulullah SAW, dan yang telah 
memberikan kepadanya kumiaan Islam. Allah sendiri telah menyatakan Islam sebagai 
kurniaanNya yang terbesar yang diberikanNya kepada hamba-hambaNya, sebagaimana 
disebutkan dalam Al-Qur'an: 


"... Pada hari ini, telah Ku-sempurnakan untuk kamu agamamu, dan telah Ku-cukupkan 
kepadamu nikmat-Ku, dan telah Ku-redhai Islam itu agama bagimu..." . 

(Surah Al-Maidah: Ayat 3). 

KEWAJIBAN KITA ATAS KURNIAAN YANG KITA TERIMA 

Adalah merupakan kewajiban bagi kita untuk melaksanakan kewajipan terhadap Allah, 
kerana nikmat yang telah diberikanNya kepada kita. Seseorang yang tidak melaksanakan 
kewajipannya kepada orang lain yang telah memberikan sesuatu yang sangat berharga baginya, ia 
adalah seorang yang tidak tahu berterima kasih. Dan manusia yang tidak melaksanakan 
kewajipannya kepada Tuhan adalah manusia yang paling tidak tahu berterima kasih. 

Sekarang, mungkin anda akan bertanya: Apakah kewajipan yang harus kita laksanakan 
kepada Allah yang telah memberikan kumianya kepada kita? Jawabnya adalah bahawa kerana 
Allah telah memasukkan kita ke dalam kelompok ummat Muhammad SAW, maka bukti terima 
kasih yang paling baik yang dapat kita persembahkan kepada Allah atas kumiaNya yang besar 
itu, adalah dengan cara menunjukkan sikap sebagai pengikut-pengikut Rasulullah SAW yang 
tulus dan setia. Kerana Allah telah memasukkan kita ke dalam kelompok masyarakat Muslim, 
maka satu-satunya cara untuk memperlihatkan rasa terima kasih kita kepadaNya adalah dengan 
menjadi orang Muslim yang benar. Tidak ada cara lain bagi kita untuk menyatakan terima kasih 
kepada Allah atas kurniaanNya yang sangat besar itu. Bila kita tidak menyatakan rasa syukur kita 
dengan cara demikian, maka hukuman atas sikap kita yang tidak tahu berterima kasih itu, akan 
sebanding besarnya dengan kumiaan yang diberikanNya kepada kita. Semoga Allah 
menghindarkan diri kita dari hukuman demikian itu! Amin. 

LANGKAH PERTAMA UNTUK MENJADI MUSLIM 

Selanjutnya, anda mungkin akan bertanya: Bagaimana seseorang boleh menjadi seorang 
Muslim dalam erti yang sebenarnya? Jawab dari pertanyaan ini memerlukan penjelasan 
sewajarnya dan saya akan menjelaskan penjelasan itu dalam khutbah-khutbah saya pada hari-hari 
Juma'at yang akan datang. Sedangkan untuk khutbah kali ini, saya akan menerangkan masalah 
yang sangat penting, yang dapat dianggap sebagai langkah yang paling awal dalam tindakan 
untuk menjadi seorang Muslim. 

APAKAH MUSLIM ITU NAMA SUATU KELOMPOK BANGSA MANUSIA? 

Marilah kita fikirkan apa sebenarnya erti kata Muslim yang kita pakai setiap waktu itu, 

dengan memikirkan pertanyaan-pertanyaan berikut. Apakah seseorang sudah membawa Islam 
pada waktu ia dilahirkan? Apakah seseorang disebut Muslim kerana ibubapanya atau datuknya 
adalah Muslim? Apakah seorang Muslim terlahir begitu sahaja sebagai seorang Muslim, 
sebagaimana halnya seorang bangsawan lahir sebagai bangsawan, atau seorang anak dari kasta 
Brahman lahir sebagai seorang Brahman, atau seorang anak Sudra lahir sebagai seorang Sudra? 
Atau, apakah Muslim itu nama suatu bangsa seperti Inggeris? Dan apakah seorang Muslim 
disebut Muslim kerana ia lahir di tengah masyarakat Muslim, seperti Seorang Inggeris disebut 
Inggeris kerana lahir di tengah-lengah masyarakat Inggeris? Bagaimana jawapan anda terhadap 
pertanyaan-pertanyaan di atas ini? Saya kira — bahkan saya yakin — anda akan menjawab: 
"Tidak. Seseorang tidak boleh disebut Muslim kerana alasan-alasan yang tersebut di atas. 
Seseorang tidak disebut seorang Muslim kerana ia tergolong dalam suatu kelompok bangsa 
tertentu. Tetapi seseorang dikatakan Muslim apabila ia menerima Islam sebagai agamanya. Kalau 
ia melepaskan agama Islam, maka secara otomatis ia berhenti menjadi Muslim. Seorang yang 
beragama Hindu, atau seorang bangsawan, atau seorang Inggeris akan termasuk dalam kelompok 
masyarakat Muslim kalau ia menerima Islam sebagai agamanya. Sebaliknya, seorang yang lahir 
di tengah-tengah keluarga Muslim akan dikeluarkan dari masyarakat Muslim kalau ia 
melepaskan Islam sebagai agamanya, walaupun ia anak seorang 'alim atau anak seorang Pathan". 

Itulah, saudara-saudara! Saya yakin, itulah jawapan yang akan anda berikan, atau yang anda 
setujui, bagi pertanyaan-pertanyaan tersebut di atas. Dari jawapan tersebut kita dapat 
menyimpulkan bahawa anugerah Allah yang terbesar, yakni sebutan sebagai seorang Muslim, 
yang anda nikmati itu, bukanlah suatu harta kepunyaan bangsa atau kesukuan yang langsung 
anda warisi dari orang tua anda dan terus melekat pada diri anda selama hidup, baik anda sedari 
atau tidak, tetapi ia adalah suatu harta yang harus anda peroleh dengan usaha. Kalau anda 
melakukan usaha untuk memperolehnya, maka anda akan memperolehnya; sebaliknya bila anda 
tidak memperdulikannya, walaupun anda sudah memperolehnya, maka ia akan dicabut dari anda. 
Na'udzu billah min dzalik. 

ERTI MENERIMA ISLAM 

Marilah kita teruskan perbincangan kita. Tadi telah dikatakan bahawa seseorang dapat 
menjadi seorang Muslim apabila ia menerima Islam sebagai agamanya. Masalahnya adalah, apa 
ertinya menerima Islam itu? Apakah ini bererti bahawa siapapun yang mengucapkan "Saya 
adalah seorang Muslim atau saya telah menerima Islam" secara otomatis menjadi seorang 
Muslim? Apakah ini bererti seperti seorang penganut Brahman yang mengucapkan mantra- 
mantra berbahasa Sanskrit, atau seperti seseorang yang mengucapkan ungkapan-ungkapan 
berbahasa 'Arab, walaupun tidak memahami makna yang terkandung dalam ucapan mereka, 
layak disebut seorang Muslim? Sekarang tentu anda dapat menjawab pertanyaan di atas. Pasti 
anda menjawab: "Tidak". Anda pasti akan mengatakan bahawa erti menerima Islam adalah 
bahawa seseorang wajib dengan penuh kesedaran dan kesengajaan menerima apa yang telah 
diajarkan oleh Rasulullah Muhammad SAW, dan bertindak sesuai dengan ajaran tersebut. 
Barangsiapa yang berbuat demikian, maka ia adalah seorang Muslim, dan barangsiapa yang tidak 
berbuat demikian, ia bukanlah seorang Muslim. 

SYARAT PERTAMA: PENGETAHUAN (ILMU) 

Dari jawapan di atas, kita dapat menyimpulkan bahawa pertama-tama, Islam adalah sebutan 
terhadap pengetahuan dan tindakan mempraktikkan pengetahuan tersebut. Seseorang dapat 
menjadi Brahman tanpa memiliki pengetahuan, kerana ia lahir sebagai Brahman dan akan terus 
hidup sebagai Brahman. Demikian pula seseorang yang lahir dari orang tua berdarah bangsawan 
akan menjadi bangsawan pula, walaupun ia tidak memiliki pengetahuan apapun kerana ia lahir 
sebagai bangsawan maka ia akan tetap disebut seorang bangsawan sampai akhir hayatnya. Tetapi, 
seseorang tidak dapat menjadi seorang Muslim tanpa memiliki pengetahuan, kerana Islam tidak 
diperoleh kerana faktor keturunan, tetapi kerana pengetahuan. Kalau orang yang bersangkutan 

tidak mengetahui apa yang diajarkan oleh Nabi Muhammad SAW, bagaimana ia boleh 
mendakwa beriman kepada ajaran tersebut dan mempraktikkannya? Dan bila ia menyatakan 
keimanannya tanpa kesedaran dan tanpa pengertian mengenai ajaran tersebut, bagaimana ia dapat 
menjadi seorang Muslim? Adalah tidak mungkin untuk menjadi seorang Muslim dan hidup 
sebagai seorang Muslim tanpa tahu apa-apa. Seseorang yang dilahirkan di tengah-tengah keluarga 
Muslim, mempunyai nama seperti seorang Muslim, berpakaian seperti seorang Muslim, dan 
menyatakan dirinya sebagai seorang Muslim, sebenarnya dia bukanlah seorang Muslim. Kerana 
seorang Muslim yang sebenarnya hanyalah seorang yang tahu apa makna Islam yang sebenarnya 
dan menyatakan keimanannya kepada Islam dengan penuh kesedaran. Perbedaan yang 
sebenarnya antara seorang kafir dengan seorang Muslim bukanlah perbedaan dalam nama. Nama 
Joni tidaklah bererti bahawa pemiliknya adalah seorang kafir dan nama 'Abdullah pula 
pemiliknya adalah seorang Muslim. Demikian pula orang yang memakai celana jeans tidak 
bererti dia seorang kafir, dan yang memakai sarung pula seorang Muslim. Tidak, tidak demikian. 
Perbedaan yang sebenarnya antara seorang kafir dengan seorang Muslim adalah dalam hal 
pengetahuan. Seseorang adalah kafir kerana ia tidak tahu bagaimana hubungan dirinya dengan 
Tuhan dan hubungan Tuhan dengan dirinya, dan tidak tahu cara hidup yang mana yang harus 
dijalaninya di dunia ini, yang sesuai dengan kehendak Tuhan. Apabila seorang anak dari orang 
tua yang Muslim tidak mempunyai pengetahuan mengenai hal ini, maka apa alasannya bagi kita 
untuk menganggap dirinya sebagai seorang Muslim? 

Saudara-saudara! 

Saya minta anda semua meneliti baik-baik apa yang sedang saya huraikan dengan penuh 
tekanan ini, dan memikirkannya dengan tenang tanpa emosi. Anda semua harus mengerti benar- 
benar bahawa memperoleh atau kehilangan kumiaan Allah yang terbesar yang anda syukuri itu, 
adalah tergantung seluruhnya pada pengetahuan. Bila anda tidak punya pengetahuan untuk itu, 
anda sama-sekali tidak akan dapat memperoleh kumiaan itu. Bahkan kalau anda mempunyai 
sebahagian kecil saja dari anugerah itu, maka kerana kejahilan anda, anda akan selalu terancam 
bahaya kehilangan milik anda itu. Orang yang layak memiliki anugerah yang besar itu, kerana 
kebodohannya, mungkin akan mengira bahawa dirinya adalah seorang Muslim, padahal 
sebenarnya ia bukanlah seorang Muslim. Perumpamaan orang yang sama sekali tidak tahu 
perbedaan antara Islam dengan kufr serta perbedaan antara Islam dengan syirk adalah 'ibarat 
seseorang yang sedang berjalan pada sebuah jalur jalan yang gelap. Kemungkinan besar ketika ia 
sedang mengikuti sebuah jalur yang lurus, langkahnya menyeleweng ke arah yang lain dan ia 
tidak sedar bahawa ia telah menyeleweng dari arah yang lurus yang harus ditempuhnya. Dan 
besar kemungkinannya, di tengah jalan ia akan bertemu dengan seorang dajjal yang akan 
mengatakan kepadanya: "Hai Nak! Kamu telah tersesat dalam kegelapan. Mari, kupimpin engkau 
kepada tujuanmu". Pejalan yang malang itu, kerana gelap tidak dapat melihat dengan matanya 
sendiri mana arah yang lurus. Lantaran itu, tanpa curiga apa-apa, ia akan segera menyambar 
tangan si dajjal dan terus berpegang kepadanya, dan si dajjal akan membawanya ke jalan yang 
sesat. Bahaya ini mungkin sekali akan menimpa pejalan tersebut, kerana ia sendiri tidak memiliki 
obor apa pun dan kerananya ia tidak dapat melihat rambu-rambu di sepanjang jalan yang 
ditempuhnya. Apabila ia mempunyai obor, tentulah ia tidak akan tersesat atau disesatkan oleh 
orang lain. Dari contoh ini anda boleh memahami bahawa, bahaya terbesar bagi seorang Muslim 
adalah kejahilannya sendiri terhadap ajaran Islam, dan kejahilannya terhadap apa yang diajarkan 
oleh Al-Qur'an dan apa yang diajarkan oleh Rasulullah SAW tidak punya pengetahuan, ia pasti 
akan meraba-raba saja sepanjang jalan, dan akan disesatkan oleh dajjal. Tetapi bila ia punya obor 
pengetahuan, maka ia akan mampu melihat jalan Islam yang lurus pada setiap langkah dalam 
hidupnya, melihat dan menghindari jalan-jalan kufr, syirk bid'ah dan kehinaan yang menghadang 
jalannya, dan bila seorang penyesat ditemuinya di tengah jalan, maka setelah bertukar kata 
sejenak dengannya, ia pasti akan segera sedar bahawa orang yang ditemuinya itu adalah seorang 
yang jahat dan tidak boleh diikuti. 

PENGTINGNYA PENGETAHUAN 

Saudara-saudara! 

Pada pengetahuan inilah, yang sekarang sedang saya jelaskan pentingnya, tergantung dapat 
tidaknya anda dan anak-anak anda menjadi orang-orang Muslim dan hidup sebagai orang-orang 
Muslim untuk seterusnya. Ini bukanlah hal yang remeh yang boleh anda abaikan. Anda selalu 
bersikap penuh perhatian dalam mengerjakan sawah ladang anda, mengairi dan melindungi 
tanaman-tanaman anda, memberi makan ternak anda dan mengerjakan pekerjaan-pekerjaan yang 
menyangkut mata pencarian anda yang lain. Kerana, bila anda tidak bekerja dengan penuh 
perhatian, anda pasti akan kelaparan dan kehilangan sesuatu yang sangat berharga bagi anda, 
yakni nyawa anda. Maka, kenapa anda tidak bersikap serius dan bersungguh-sungguh dalam 
mencari pengetahuan, yang pada pengetahuan inilah tergantung dapat tidaknya anda disebut 
seorang Muslim dan hidup seterusnya sebagai seorang Muslim. Bukankah bila anda tidak serius 
dan bersungguh-sungguh, anda boleh diancam bahaya kehilangan sesuatu yang sangat berharga, 
yakni iman ? Bukankah iman lebih berharga daripada hidup? Dari sekian banyak waktu yang anda 
habiskan untuk bekerja demi hidup anda, tidak dapatkah anda menyisihkan sepersepuluh 
daripadanya untuk hal-hal yang dapat melindungi iman anda? 

Saya tidak mengatakan bahawa setiap orang dari anda semua harus menjadi seorang 'ulama, 
membaca kitab-kitab yang tebal dan menghabiskan waktu sepuluh atau belasan tahun untuk 
usaha tersebut. Anda tidak perlu membaca kitab yang tebal-tebal untuk menjadi seorang Muslim. 
Saya hanya menghendaki bahawa setiap orang dari anda menyediakan waktu satu jam saja dari 
dua puluh empat jam yang anda miliki dalam sehari semalam untuk mempelajari pengetahuan 
tentang AL-DIN. Itulah waktu paling sedikit yang harus disediakan oleh setiap orang Muslim, 
baik pemuda, orang dewasa mahupun yang sudah lanjut usia, untuk mempelajari pengetahuan 
yang membolehkannya untuk memahami tuntutan ajaran Al-Qur'an dan tujuan diwahyukannya 
Al-Qur'an tersebut. Setiap orang Muslim mestilah mengerti benar-benar risalah yang dibawa oleh 
Rasulullah SAW ke dunia ini. la mestilah mengerti benar-benar aturan hidup mana yang mesti 
ditegakkan di dunia ini, dan aturan hidup mana yang wajib dimusnahkan dan diganti, la juga 
mesti mengenal dengan baik cara hidup khusus yang telah ditetapkan Allah bagi orang-orang 
Muslim. Tidak banyak waktu yang dituntut untuk memperoleh pengetahuan yang diperlukan 
untuk itu. Dan bila iman lebih berharga bagi anda daripada segalanya, maka tidak akan sulit bagi 
anda untuk menyediakan waktu satu jam setiap hari untuk mempelajari pengetahuan tersebut. 

BAB KEDUA 

PERBEZAAN DI ANTARA SEORANG MUSLIM 
DENGAN SEORANG KAFIR 

KENAPA SEORANG MUSLIM BERBEDA DARI SEORANG KAFIR? 

Saudara-saudara sesama Muslim. 

Setiap Muslim percaya bahawa seorang Muslim lebih tinggi darjatnya daripada seorang kafir. 
Allah senang terhadap seorang Muslim dan benci kepada orang kafir. Seorang Muslim akan 
memperoleh keselamatan dari Allah, sedangkan seorang kafir tidak. Seorang Muslim akan masuk 
ke syurga, dan seorang kafir akan masuk ke neraka. Marilah kita fikirkan benar-benar, mengapa 
ada perbedaan yang begitu besar antara seorang Muslim dan seorang kafir. Padahal seorang kafir 
adalah juga keturunan Adam, seperti kita semua. Ia juga seorang manusia, seperti kita semua. Ia 
juga punya tangan, kaki, mata dan telinga, seperti kita semua. Dan sebagaimana kita semua, ia 
pun bernafas dengan udara yang sama, minum air yang sama, dan hidup di bumi yang sama. 
Allah yang menciptakan kita, adalah Penciptanya juga. Maka, kenapakah darjatnya rendah dan 
darjat kita tinggi? Mengapa kita semua nanti akan masuk syurga dan dia masuk neraka? 

APAKAH PERBEDAANNYA HANYA SOAL NAMA SAJA? 

Ini adalah suatu masalah yang harus kita fikirkan secara mendalam. Perbedaan yang begitu 
besar antara seorang Muslim dengan seorang kafir, tidak mungkin kerana seorang itu bernama 
'Abdullah dan 'Abdurrahman, sedang yang lain bernama Joni dan Robertson; atau kerana yang 
seorang dikhitan dan yang lain tidak; atau kerana yang seorang tidak memakan daging babi dan 
yang lain memakannya. Allah Y ang Maha Kuasa, yang telah menciptakan alam seluruh manusia 
dan memberinya rezeki, tidak mungkin bertindak demikian kejam, mendiskriminasikan antara 
makhlukNya, hanya kerana soal-soal kecil seperti itu dan memasukkan hambaNya yang satu ke 
syurga sedang yang lain ke neraka. 

PERBEDAAN ISLAM DAN KUFR YANG SEBENARNYA 

Memang benar perbedaan yang besar dalam kedudukan seorang Muslim dengan seorang 
kafir bukanlah kerana soal nama, khitan dan daging babi. Kalau begitu, apakah perbedaan yang 
sebenarnya antara keduanya? Jawabnya hanyalah satu, yakni kerana Islam dan kufr. Islam bererti 
kepatuhan kepada Allah sedangkan kufr bererti keengkaran kepada Allah. Orang Muslim dan 
orang kafir kedua-duanya adalah manusia, kedua-duanya adalah hamba Allah. Tetapi yang satu 
berkedudukan mulia kerana ia mengakui Allah, dan mematuhi perintah-perintahNya. Yang satu 
takut akan hukuman yang akan diberikanNya bila ia tidak mematuhi perintah-perintahNya. 
Sedangkan yang satu lagi terperosok dari kedudukan yang itu kerana ia tidak mengakui Allah dan 
tidak mahu melaksanakan perintahNya. Inilah sebabnya mengapa Allah senang kepada orang- 
orang Muslim dan benci kepada orang-orang kafir. Allah menjanjikan kumiaan syurga bagi 
orang-orang Muslim, dan memperingatkan orang-orang kafir bahawa mereka akan dimasukkan 
ke dalam neraka. 

SEBAB PERBEDAAN: PENGETAHUAN DAN PERBUATAN 

Dari huraian di atas jelaslah bahawa ada dua hal yang membedakan seorang Muslim dengan 
seorang kafir. Y ang pertama itdalah pengetahuan dan yang kedua perbuatan. Pengetahuan bererti 
bahawa seorang Muslim harus tahu siapa Tuhannya, apa perintah-perintahNya, bagaimana cara- 
cara untuk menuruti kehendakNya, perbuatan-perbuatan mana yang disukaiNya dan mana yang 
tidak disukaiNya. Bila ia sudah tahu akan hal-hal tersebut, maka langkah yang kedua ialah 
bahawa ia harus menjadikan dirinya sebagai hamba dari Tuhannya, melaksanakan kehendak- 

kehendakNya, dan mengabaikan kemahuan-kemahuannya sendiri. Bila hatinya ingin melakukan 
sesuatu perbuatan, tapi perbuatan itu bertentangan dengan perintah Tuhannya, maka ia mesti 
meninggalkan keinginannya sendiri dan melaksanakan perintah Tuhannya. Apabila suatu 
perbuatan kelihatan mulia di matanya, tapi Tuhannya mengatakan bahawa perbuatan itu hina, 
maka ia harus memadangnya hina pula. Sebaliknya, bila suatu perbuatan nampak hina di 
matanya, tapi Tuhannya mengatakan mulia, maka ia mesti memandangnya mulia pula. Apabila ia 
melihat bahawa suatu pekerjaan mengandungi bahaya, tapi Tuhannya mengatakan bahawa 
pekerjaan itu harus dilakukan, maka bagaimanapun juga ia mesti mengerjakannya, walaupun ia 
mungkin akan kehilangan harta benda atau bahkan nyawanya. Sebaliknya, bila ia memandang 
bahawa suatu pekerjaan akan mendatangkan keuntungan baginya, tetapi Tuhannya melarangnya 
untuk mengerjakan pekerjaan tersebut, maka ia wajib meninggalkannya, walaupun pekerjaan 
tersebut boleh mendatangkan keuntungan sebanyak harta benda yang ada di seluruh dunia ini. 

Inilah pengetahuan dan perbuatan yang menjadikan seorang Muslim sebagai hamba Allah 
yang sejati, yang mendapat limpahan rahmatNya serta kedudukan yang luhur dan mulia. 
Sebaliknya, kerana seorang kafir tidak memiliki pengetahuan ini, ia dimasukkan ke dalam 
golongan hamba Allah yang membangkang dan tidak mendapat limpahan rahmatNya. 

Sekarang seandainya ada seseorang yang menyatakan dirinya seorang Muslim, tapi ia sama 
bodohnya tentang Islam dengan seorang kafir, dan sama pula pembangkangannya kepada Allah, 
dapatkah kita mengatakan dengan menggunakan pertimbangan yang adil, bahawa kedudukannya 
lebih tinggi daripada seorang kafir, semata-mata kerana ia memiliki nama yang berbeda, memakai 
pakaian yang berbeda dan memakan makanan yang berbeda dengan orang kafir tersebut? Dan apa 
pula alasannya untuk mengatakan bahawa ia berhak memperoleh rahmat Allah di dunia dan di 
akhirat? Islam bukanlah sesuatu yang bersifat kesukuan, kekeluargaan atau persaudaraan yang 
langsung diwariskan oleh orang tua kepada anak dan dari anak kepada cucu. Kedudukan sebagai 
seorang Muslim tidaklah diperoleh kerana keturunan sebagaimana halnya kasta, di mana anak 
seorang Brahman akan tetap memperoleh kedudukan yang tinggi, betapapun bodoh dan jahat 
perangainya, kerana ia memang lahir dalam keluarga Brahman yang berkedudukan tinggi. 
Sementara itu, anak dari orang tua berkasta rendah akan tetap berkedudukan rendah, kerana 
memang ia lahir di tengah-tengah keluarga yang berkasta rendah. Dalam hal ini Allah telah 
menyatakan dalam Kitab-Nya: 


"... Sesungguhnya orang yang paling mulia di antaramu di sisi Allah ialah orang yang paling 
bertaqwa di antara kamu ..." (Surah Al-Hujurat: Ayat 13) 

Ertinya, semakin banyak orang mengetahui tentang Allah dan semakin menta'ati 
perintahNya, maka akan semakin tinggi pulalah kedudukannya di mata Allah. Nabi Ibrahim 
a.s. dilahirkan di tengah-tengah keluarga seorang penyembah berhala, tetapi beliau mengenal 
Allah dan menta'ati perintahNya. Itulah sebabnya Allah mengangkatnya sebagai imam seluruh 
dunia. Anak Nabi Nuh dilahirkan dalam keluarga seorang Nabi, tetapi ia tidak mengerti 
tentang Allah dan tidak menta'ati perintahNya. Itulah sebabnya mengapa Allah 
menghukumnya sedemikian rupa tanpa mempedulikan keluarganya, hingga kisahnya menjadi 
contoh bagi seluruh dunia. Kerana itu marilah kita fahami benar-benar bahawa apa pun 
perbedaan yang ada antara seorang manusia dengan manusia yang lain, dalam pandangan 
Allah hal itu berhubungan erat dengan pengetahuan dan perbuatan. Baik di dunia ini maupun 
di a kh irat nanti, rahmat Allah dilimpahkan kepada mereka yang mengerti akan Allah, tahu 
jalan yang benar yang ditunjukkanNya, dan melaksanakan perintah-perintahNya. Mereka yang 
tidak memenuhi persyaratan-persyaratan ini sama saja kedudukannya dengan mereka yang 
kafir, dan tidak berhak memperoleh rahmatNya, sama ada mereka bernama 'Abdullah, 
'AbdurMiman, Joni atau Kartar Singh. 

MENGAPA ORANG-ORANG MUSLIM TERHINA SEKARANG INI? 

Saudara-saudara! 

Kita semua menamakan diri kita orang-orang Muslim, dan kita yakin Allah melimpahkan 
rahmatNya kepada orang-orang Muslim. Tetapi marilah kita buka mata kita dan kita lihat apakah 
rahmat Allah dilimpahkan kepada kita atau tidak. Apa pun yang terjadi di akhirat, itu adalah 
urusan nanti, tetapi yang penting marilah kita lihat kedudukan kita di dunia ini. Kita kaum 
Muslimin di Hindustan ini berjumlah 90 juta orang (sebelum India terbagi menjadi India dan 
Pakistan). Jumlah kita demikian besar sehingga bila masing-masing kita melemparkan sebuah 
batu, maka tumpukan batu itu akan menjadi sebuah gunung. Tetapi di negeri yang begitu banyak 
orang-orang Muslimnya ini, pemerintahan berada di tangan orang-orang kafir. Tengkuk kita 
berada dalam cengkeraman tangan mereka, dan mereka memutar kepala kita ke arah mana saja 
yang mereka sukai. Padahal seharusnya kepala kita tidak kita tundukkan di depan siapa pun juga 
kecuali Allah, tetapi sekarang tertunduk di hadapan manusia-manusia yang sama seperti kita juga. 
Kehormatan kita yang mestinya tidak boleh dinodai oleh siapa pun juga, sekarang belumuran 
tanah. Tangan kita yang selama ini selalu di atas sekarang berada di bawah dan menadah di 
hadapan orang-orang kafir. Kebodohan, kemiskinan dan hutang telah merendahkan darjat kita di 
mana-mana. 

Apakah ini semua rahmat Allah? Apabila ini semua bukan rahmat melainkan kemurkaan, 
maka alangkah anehnya bahawa kita sebagai orang-orang Muslim mendapatkan kemurkaan 
Allah! Kita semua orang-orang Muslim, tetapi kita berkubang dalam lumpur kehinaan, kita semua 
orang-orang Muslim, tetapi kita hidup sebagai budak-budak! Situasi seperti ini kelihatannya 
betul-betul tidak mungkin, seperti tidak mungkinnya suatu benda dalam waktu yang sama 
berwarna hitam dan putih. Bila seorang Muslim adalah seorang yang dicintai Allah, bagaimana 
mungkin ia hidup terhina di dunia ini? Apakah Allah, (na'udzu billah min dzalik), seorang dewa 
penindas hingga sementara kita menjalankan kewajiban-kewajiban terhadapNya dan menta'ati 
perintah-perintahNya, Dia membiarkan orang-orang yang menentangNya memerintah kita dan 
menghukum kita kerana kepatuhan kita kepadaNya? Apabila kita percaya bahawa Allah bukanlah 
penindas dan bila kita percaya bahawa balasan kepatuhan kepada Allah tidak mungkin berupa 
kehinaan, maka kita semua harus mengakui bahawa ada sesuatu yang salah dalam pengakuan kita 
sebagai orang-orang Muslim. Walaupun dalam daftar penduduk, kita tercatat sebagai orang-orang 
Muslim, tetapi Allah tidak memberikan penilaian berdasarkan keaslian daftar penduduk yang 
dikeluarkan oleh pemerintah. Allah punya pejabat sendiri. Kita harus mencari dalam daftarNya 
untuk melihat apakah nama kita termasuk dalam kelompok hamba-hambaNya yang patuh ataukah 
dalam kelompok yang tidak patuh? 

Allah mengirimkan Kitab-Nya kepada kita, hingga bila kita membacanya, kita dapat 
mengenalNya dan tahu cara-cara untuk dapat menjadi hambaNya yang patuh. Apakah kita pernah 
mencuba untuk mengetahui apa yang tertulis dalam Kitab itu? Allah mengutus RasulNya kepada 
kita untuk mengajar kita cara menjadi seorang Muslim. Apakah kita pernah mencuba mengetahui 
apa yang diajarkan oleh utusanNya itu? Allah menunjukkan kepada kita jalan untuk memperoleh 
kehormatan dan kemuliaan di dunia ini dan di akhirat nanti. Apakah kita sudah menuruti jalan 
tersebut? Allah dengan jelas memberitahukan kepada kita perbuatan-perbuatan yang bagaimana 
yang dapat merendahkan kedudukan manusia di dunia ini dan di akhirat nanti. Apakah perbuatan- 
perbuatan tersebut sudah kita hindari? Jawapan apa yang dapat kita berikan kepada pertanyaan- 
pertanyaan ini? Bila kita mengetahui bahawa kita tidak mempunyai pengetahuan dari Kitab Allah 
dan dari kehidupan UtusanNya dan tidak pula mengikuti jalan yang ditunjukkan olehNya, maka 
bagaimana kita boleh disebut orang-orang Muslim yang patut menerima rahmatNya? Pahala yang 
kita peroleh adalah sebanding dengan darjat kita sebagai Muslim, dan kita akan memperoleh 
balasan yang seperti itu pula di akhirat nanti. 

Saya telah menyatakan sebelumnya bahawa secara mutlak tidak ada perbedaan antara 
seorang Muslim dengan seorang kafir, kecuali dalam masalah pengetahuan dan perbuatan. 
Apabila pengetahuan dan perbuatan seseorang sama dengan pengetahuan seorang kafir, 
sedangkan dia menyebut dirinya seorang Muslim, maka ucapannya itu adalah dusta yang tidak 
tahu malu. Seorang kafir tidak suka membaca Al-Qur'an dan tidak tahu apa yang tertulis di 

dalamnya. Apabila seorang yang mengaku Muslim keadaannya juga demikian, bagaimana ia 
dapat disebut seorang Muslim? Seorang kafir tidak mengetahui apa yang diajarkan oleh 
Rasulullah SAW dan jalan lurus yang telah ditunjukkannya untuk menuju kepada Allah. Apabila 
seorang yang mengaku dirinya Muslim sama bodohnya seperti ini, bagaimana ia boleh disebut 
seorang Muslim? Seorang kafir hanya mengikuti kemahuannya sendiri, bukan perintah Allah. 
Apabila seorang yang mengaku Muslim sama seperti ini, keras kepala, dan hanya mengikuti 
fikiran dan pendapatnya sendiri, mengacuhkan Allah, dan menghamba kepada kemahuannya 
sendiri, maka bagaimana ia punya hak untuk menyebut dirinya seorang Muslim (hamba Allah 
yang patuh)? Seorang kafir tidak membedakan antara yang halal dan yang haram, dan mengambil 
apa saja yang menguntungkan dan menyenangkan baginya dengan tidak mempedulikan apakah 
itu halal atau haram dalam pandangan Allah. Apabila seorang yang menyebut dirinya Muslim 
tingkah-lakunya sama dengan seorang yang bukan Muslim, apa bedanya dia dengan seorang 
kafir? Ringkasnya, apabila pengetahuan seorang Muslim tentang Islam sama bodohnya dengan 
pengetahuan seorang kafir tentang Islam, dan ia (Muslim) melakukan perbuatan-perbuatan yang 
dilakukan seorang kafir, maka bagaimana ia dapat dianggap lebih tinggi kedudukannya daripada 
seorang kafir? Atau bukanlah hal ini sama seperti perbuatan seorang kafir? Ini adalah masalah 
yang harus kita renungkan dengan kepala dingin. 

MASALAH YANG HARUS DIPERTIMBANGKAN DENGAN SERIUS 

Saudara-saudara yang tercinta! 

Janganlah saudara-saudara mengira bahawa saya mahu mengecap orang-orang Muslim 
sebagai orang-orang kafir. Tidak, bukan begitu maksud saya. Saya hanya mengajar saudara- 
saudara untuk berfikir dan merenungkan mengapa kita semua tidak memperolehi rahmat Allah. 
Mengapa kita menjadi korban bencana dari segala penjuru? Mengapa mereka yang kita sebut 
orang-orang kafir, yakni hamba-hamba Allah yang membangkang kepadaNya, di mana-mana 
menguasai kita? Dan mengapa kita, yang menyatakan diri sebagai hamba-hambaNya yang patuh, 
diperbudak dan dipermainkan orang di mana-mana? Semakin saya merenungkan sebab dari 
keadaan ini, semakin saya merasa yakin bahawa satu-satunya perbedaan yang tinggal antara kita 
dengan orang-orang kafir sekarang ini hanyalah perbedaan dalam nama saja, sedangkan kita juga 
lupa kepada Allah dengan mereka, tidak takut kepadaNya, dan sama pula pembangkangnya 
dengan orang-orang kafir. Tentu saja ada perbedaan sedikit antara kita dan mereka, tetapi 
perbedaan ini demikian kecil dan tidak bererti apa-apa. Justeru perbedaan itu membuat kita 
semakin patut memperoleh hukuman dari Allah, kerana kita tahu bahawa Al-Qur'an adalah Kitab 
Allah tetapi kita memperlakukannya seperti perlakuan yang diberikan orang-orang kafir 
kepadanya. Kita tahu bahawa Muhammad SAW adalah Utusan Allah, tetapi kita, seperti halnya 
orang-orang kafir, takut untuk mengikutinya. Kita tahu bahawa Allah mengutuk para pembohong 
dan telah menyatakan dengan tegas bahawa tempat tinggal orang-orang yang menyuap dan yang 
menerima suap adalah neraka. Dia telah menyatakan bahawa para pengambil dan para pemberi 
riba adalah penjahat-penjahat yang paling keji. Dia telah mengatakan bahawa membicarakan 
orang lain adalah seperti memakan daging saudara sendiri yang telah mati. Dia telah 
memperingatkan bahawa kata-kata dan perbuatan-perbuatan yang kotor, kemesuman dan 
perbuatan-perbuatan yang cabul akan dihukum dengan hukuman yang pedih. Tetapi walaupun 
kita mengerti itu semua, namun kita melakukannya dengan bebas seperti orang-orang kafir, 
seolah-olah kita sama sekali tidak takut kepada Allah. Inilah sebabnya mengapa kita tidak 
memperoleh rahmat, kerana kita nampaknya saja adalah orang-orang Muslim, tetapi sebenarnya 
kelakuan kita sama saja dengan orang-orang kafir. Kenyataan bahawa orang-orang kafir 
menguasai dan memerintahkan kita, dan kehinaan kita di tangan mereka pada setiap peristiwa, 
adalah bentuk hukuman atas kejahatan kita yang telah tidak menghargai nikmat kurniaan Islam 
yang telah dilimpahkan kepada kita. 

Saudara-saudara yang tercinta! 

Apa yang saya katakan pada hari ini tidaklah ditujukan untuk menyalahkan anda semua. 
Kedatangan saya ke sini bukanlah untuk mencela saudara-saudara. Maksud saya hanyalah untuk 
meny edarkan dan mengajar anda semua untuk memperoleh kembali apa yang telah hilang dari 

tangan kita. Keinginan untuk memperoleh kembali harta yang hilang akan timbul, bila seseorang 
menyedari apa yang telah hilang dari tangannya dan betapa bernilainya harta yang hilang itu. 
Kerana itulah saya mencuba untuk menyedarkan anda semua. Bila anda semua mengerti dan 
sedar bahawa sesungguhnya anda dahulu pernah memiliki suatu harta yang tidak ternilai 
harganya, yang kemudian hilang dari tangan anda, maka anda pasti akan berfikir untuk 
memperoleh harta itu kembali. 

KEMAHUAN UNTUK MEMPEROLEH PENGETAHUAN 

Dalam khutbah saya yang telah lalu saya telah mengatakan kepada anda bahawa untuk 
menjadi seorang Muslim yang sejati, persyaratan yang pertama-tama bagi seseorang adalah 
pengetahuan tentang Islam. Setiap Muslim harus mengetahui apa yang diajarkan oleh Al-Qur'an, 
sistem kehidupan apa yang diikuti oleh Rasulullah, apa makna Islam, dan hal-hal apa sebenarnya 
yang membedakan Islam dari kufr. Tidak seorang pun yang boleh menjadi seorang Muslim tanpa 
mengetahui hal-hal ini. Tetapi amat disayangkan bahawa anda semua nampaknya tidak 
berghairah untuk memperoleh pengetahuan tersebut. Ini menunjukkan bahawa anda semua masih 
belum menyedari betapa besar kumiaan yang telah terlepas dari tangan anda. Saudara-saudara! 
Seorang ibu tidak akan memberikan air susunya kepada anaknya sebelum si anak menangis minta 
menetek. Kalau seorang manusia merasa haus, dia sendiri harus mencari air dan Tuhan pun sudah 
menyediakan air itu. Bila anda sendiri tidak merasa haus, tidak akan ada gunanya sebuah sumber 
air yang memancar di hadapan anda. Jadi anda harus menyedari lebih dahulu betapa besar 
kerugian anda dengan tidak memahami din. Kitab Suci Allah ada beserta anda, tapi anda tidak 
tahu apa yang tertulis di dalamnya. Kerugian apa yang lebih besar daripada ini? Anda bahkan 
tidak mengetahui makna kalimah syahadah yang dengan membacanya anda menjadi seorang 
Muslim; tidak pula anda mengetahui tanggungjawab apa yang terpikul di atas pundak anda 
setelah anda membaca kalimah tersebut. Adakah kerugian yang lebih besar bagi seorang Muslim 
selain daripada ini? Anda tahu betapa besarnya kerugian anda bila padi di sawah anda terbakar; 
anda tahu sengsaranya orang yang tidak punya pekerjaan; anda dapat merasakan sedihnya 
kehilangan harta benda. Tetapi anda tidak tahu betapa ruginya orang yang tidak tahu tentang 
ajaran Islam. Kalau anda menyedari kerugian ini, maka anda akan berusaha sendiri untuk 
menebus kerugian ini. Dan bila anda sendiri mahu berusaha, maka InsyaAllah, Allah akan 
memberikan jalan bagi anda untuk memperoleh kembali harta anda yang telah hilang itu, dan 
Allah menyelamatkan anda dari kerugian yang besar ini. 

BAB KETIGA 

MASALAH-MASALAH 
YANG WAJIB DIRENUNGKAN 

PERLAKUAN DAN SIKAP KITA TERHADAP AL-QUR'AN 

Saudara-saudara sesama Muslim! 

Umat Islam adalah satu-satunya umat yang paling beruntung di dunia sekarang ini, kerana 
mereka memiliki Wahyu Allah yang terpelihara dalam keadaan utuh dan dalam bentuknya yang 
asli, bebas dari kekotoran campur tangan manusia. Setiap kata-kata yang ada di dalamnya masih 
tetap sama dengan waktu ia diturunkan kepada Rasulullah SAW. Namun umat Islam ini juga 
adalah orang-orang yang paling malang di dunia ini, kerana, walaupun mereka memiliki Wahyu 
Allah tetapi mereka tidak dapat memperoleh berkat dan manfa'at Wahyu tersebut, yang 
sebenarnya tidak terhitung banyaknya itu. Al-Qur'an diturunkan Allah kepada mereka agar 
mereka membacanya, memahami isinya dan berbuat menurut petunjuknya. Dan dengan 
pertolongan Kitab ini, mereka disuruh untuk menegakkan pemerintahan di muka bumi Allah ini 
yang berfungsi sesuai dengan hukum Allah. Al-Qur'an datang untuk memberikan kepada mereka 
kebesaran dan kekuasaan. Ia datang untuk menjadikan mereka Wakil Allah yang sejati di bumi 
ini. Sejarah telah membuktikan bahawa bilamana mereka (umat Islam) berbuat menurut petunjuk- 
petunjuk yang terkandung dalam Kitab ini, maka Kitab ini akan memperlihatkan kemampuannya 
untuk menjadikan mereka iman dan pemimpin dunia. Tetapi sekarang, kegunaan Al-Qur'an bagi 
mereka hanyalah untuk disimpan di rumah untuk mengusir jin-jin dan hantu-hantu. Mereka 
menuliskan ayat-ayat Al-Qur'an pada lembaran-lembaran kertas lalu menggantungkannya pada 
leher mereka, atau mencelupkannya ke dalam air dan kemudian meminum airnya, dan mereka 
membaca ayat-ayat Al-Qur'an tersebut tanpa memahami ertinya, namun mereka mengharapkan 
untuk dapat memperoleh sesuatu berkat dari-padanya. Mereka tidak lagi mencari petunjuk 
daripadanya untuk mengatur masalah-masalah kehidupan mereka. Mereka tidak lagi menjadikan 
Al-Qur'an sebagai pertimbangan untuk mengetahui apa yang harus mereka percayai, apa saja 
yang harus mereka kerjakan, dan bagaimana mereka harus melakukan transaksi-transaksi. Mereka 
menjauhi Al-Qur'an dalam menentukan hukum-hukum apa yang harus mereka ikuti dalam 
mengikat tali persahabatan dan membuat permusuhan, hak-hak apa yang dimiliki sesama manusia 
atas diri mereka dan juga hak-hak mereka sendiri atas sesama manusia. Mereka menjauhi Al- 
Qur'an dalam dipatuhi perintahnya dan siapa pula yang harus ditentang perintahnya, dengan siapa 
mereka harus memelihara hubungan dan dengan siapa tidak, siapa teman mereka dan siapa musuh 
mereka, di mana letak kehormatan, kesejahteraan dan keberuntungan mereka, dan di mana letak 
kehinaan, kegagalan dan kerugian mereka? Kaum Muslimin tidak lagi memeriksa masalah- 
masalah ini dengan Al-Qur'an. Mereka sekarang meminta petunjuk tentang masalah-masalah 
tersebut kepada orang-orang kafir, orang-orang musyrik, orang-orang yang sesat dan hanya 
mementing-kan diri sendiri, kepada suara-suara iblis yang ada dalam diri mereka sendiri, dan 
mereka mengikuti apa saja yang dikatakan oleh unsur-unsur tersebut. Kerana itu mereka ditimpa 
bencana, yang pasti akan datang, menimpa siapa saja yang melupakan Allah dan yang mengikuti 
petunjuk selain dari petunjuk-Nya. Bencana itu menimpa mereka sekarang'di Hindustan, Cina, 
Palestina, Syria, Aljazair, Maroko dan di negeri-negeri lainnya. Akan halnya Al-Qur'an sendiri, ia 
adalah sumber kebaikan yang paling besar. Al-Qur'an mampu memberikan kepada anda manfaat 
apa pun yang anda inginkan dan sebanyak apa pun yang anda mahu. Kalau dari al-Qur'an, yang 
anda cari hanya manfaat yang kecil dan remeh, seperti untuk mengusir jin dan hantu-hantu, ubat 
untuk orang sakit batuk dan demam, kemenangan dalam pengadilan dan berjaya dalam mencari 
kerja, maka yang anda peroleh, memang, hanya hal-hal kecil itu saja. Bila yang anda cari hanya 
kekuasaan di atas dunia dan penguasaan terhadap alam semesta, maka anda juga akan 
memperolehnya. Dan kalau anda menginginkan untuk mencapai puncak kebesaran rohani, Al- 
Qur'an juga akan membawa anda ke sana. Ini hanyalah soal kemampuan anda untuk mengambil 

manfaat daripadanya. Al-Qur'an adalah bagaikan lautan: anda hanya mengambil dua titis air 
daripadanya, padahal, sebenarnya ia mampu memberikan air sebanyak lautan itu sendiri. 

Saudara-saudara! 

Apa yang diperbuat saudara-saudara kita sesama Muslim terhadap Kitab Suci Allah adalah 
demikian tolol dan patut ditertawakan. Seandainya mereka (saudara-saudara kita sesama Muslim) 
melihat orang lain berbuat seperti itu terhadap sesuatu yang lain, pasti mereka akan 
mentertawakannya dan menganggapnya sebagai orang gila. Sekiranya ada orang yang menerima 
surat keterangan dari seorang doktor, lalu surat itu dibungkusnya dengan kain dan 
digantungkannya di lehernya, atau dicelupkannya ke dalam air dan air itu diminumnya, apa yang 
akan anda katakan? Tidakkah anda akan mentertawakan dan mengatakan orang itu sebagai 
seorang yang tolol? Nah, sekarang ini di depan mata anda semua perbuatan seperti ini sedang 
dilakukan terhadap surat yang paling manjur dan tidak ternilai harganya, yang ditulis oleh doktor 
yang paling besar dari semua doktor, yang dimaksudkan untuk menyembuhkan semua penyakit 
anda. Namun tidak seorang pun yang tertawa melihat perbuatan ini! Tidak seorang pun mencuba 
mengerti bahawa sebuah surat nasihat bukanlah untuk digantungkan di leher atau dicelupkan ke 
dalam air lalu diminum, tetapi untuk menggunakan ubat dengan cara seperti yang ditunjukkan 
dalam surat itu. 

MEMAHAMI ISI AL-QUR’AN DAN MEMATUHINYA ADALAH WAJIB 

Seandainya anda melihat orang yang sedang sakit membuka buku tentang pengubatan dan 
mengira bahawa dengan membacanya ia akan dapat sembuh dari penyakitnya, maka apa yang 
dapat anda katakan tentang orang itu? Tentu anda akan mengatakan bahawa orang tersebut adalah 
orang yang tidak siuman dan harus dikirim ke rumah sakit jiwa? Akan tetapi tidakkah anda sedar 
bahawa anda sendiri melakukan, hal yang sama kepada buku yang dikirimkan oleh Doktor 
Terpandai untuk menyembuhkan penyakit-penyakit anda? Anda hanya membacanya saja dan 
mengira bahawa dengan membacanya begitu saja, semua penyakit anda akan hilang. Anda 
mengira bahawa anda sudah cukup dengan membacanya saja tidak perlu untuk menuruti 
petunjuk-petunjuk yang terkandung di dalamnya, tidak pula penting untuk menghindari bahaya 
seperti yang dikatakannya. Maka, mengapa anda tidak memberikan penilaian yang sama kepada 
diri anda sendiri seperti yang anda berikan kepada orang yang mengira bahawa dengan membaca 
buku pengubatan saja adalah cukup untuk menyembuhkan penyakit? 

Kalau anda menerima surat dalam bahasa yang tidak dimengerti, tentu anda mencari orang 
yang mengerti bahasa tersebut untuk mengetahui isinya. Anda tidak merasa tenang sebelum anda 
mengetahui isi surat tersebut. Begitulah yang anda lakukan terhadap surat-surat dagang yang 
mungkin akan memberikan keuntungan yang sedikit bagi anda. Akan tetapi surat yang 
dikirimkan oleh Penguasa dunia kepada anda yang menerangkan semua keuntungan anda di 
lapangan din, yang menyangkut kehidupan duniawi, anda kesampingkan begitu saja tanpa 
mencuba untuk memahami isinya. , Anda tidak memperlihatkan keinginan untuk mengetahui 
isinya. Tidaklah ini suatu hal yang menghairankan? 

AKIBAT PERLAKUAN YANG ZALIM TERHADAP KITAB ALLAH 

Saudara-saudara! 

Saya tidak mengatakan ini semua, hanya untuk memuaskan diri saya sendiri saja. Tetapi bila 
anda merenungkan semua kenyataan itu, hati anda akan membenarkan bahawa sekarang ini 
Kitab Allah sedang mengalami perlakuan yang zalim di dunia ini, dan pelaku-pelakunya adalah 
orang-orang yang menyatakan dirinya sendiri beriman kepadanya dan bersedia mati untuk 
membelanya. Tidak syak lagi mereka memang beriman kepadanya dan menganggapnya lebih 
berharga daripada hidup mereka sendiri; tetapi sayangnya mereka sendirilah yang 
memperlakukannya dengan perlakuan yang paling zalim. Dan akibat perlakuan yang zalim 
terhadap Kitab Allah ini jelas telah kelihatan! Hendaklah kita fahami benar-benar bahawa, Kitab 
Allah tidaklah diturunkan kepada manusia untuk menjerumuskannya ke dalam jurang 
kecelakaan, kemalangan dan penderitaan. 

"Kami tidak menurunkan Al-Qur'an ini kepadamu agar kamu menjadi susah, tetapi sebagai 
peringatan bagi orang yang takut ( kepada Allah). " 

(Surah Taha: Ayat 2-3) 

Al-Qur'an adalah sumber kebahagiaan dan nasib baik, bukannya sumber kejahatan dan 
kesengsaraan. Tidak mungkin suatu umat yang memiliki Wahyu Allah hidup dalam penderitaan 
di dunia ini, diperbudak, diinjak-injak dan ditendang oleh orang lain, dicengkam tengkuknya dan 
dicucuk hidungnya dan dituntun ke arah mana saja yang disukai orang lain. Suatu umat hanya 
akan menemui nasib seperti ini bila mereka memperlakukan Kitab Allah secara zalim. Nasib Bani 
Israil terpampang di hadapan anda. Taurat dan Injil diturunkan kepada mereka dan dikatakan: 


J 





"Dan sekiranya mereka sungguh-sungguh menjalankan (hukum) Taurat dan Injil dan Al-Qur'an, 
yang diturunkan kepada mereka dari Tuhannya, nescaya mereka akan mendapat makanan dari 
atas mereka dan dari bawah kaki mereka ". (Surah Al-Ma'idah: Ay at 66) 

Tetapi mereka memperlakukan Kitab-kitab Allah tersebut dengan cara yang zalim dan mereka 
memperoleh balasan perrbuatan itu: 


"l jj (T Ja-gjL) dJJ'3 

"... Lalu ditimpakanlah kepada mereka nista dan kehinaan, serta mereka mendapat kemurkaan 
dari Allah. Hal itu (terjadi) kerana mereka selalu mengingkari ayat-ayat Allah dan membunuh 
para Nabi tanpa alasan yang benar. Demikian itu (terjadi) kerana mereka selalu berbuat 
durhaka dan melampaui batas". (Surah Al-Baqarah: Ayat 61) 

Kerana itu bila suatu umat memiliki Kitab Allah, namun , mereka hidup dalam kehinaan dan 
diperbudak oleh orang-orang lain, maka anda boleh memastikan bahawa hal itu adalah kerana 
mereka memperlakukan Kitab Allah dengan cara yang zalim, dan apa yang mereka alami itu 
adalah hukuman atas perbuatan mereka itu. Tidak ada jalan lain untuk menyelamatkan diri dari 
murka Allah, selain menghentikan kezaliman tersebut dan memperlakukan Kitab Allah dengan 
semestinya. Bila anda semua tidak berhenti dari berbuat dosa yang besar ini, maka hidup anda 
tidak akan berubah meskipun anda mendirikan berbagai perguruan tinggi di setiap desa dan anak- 
anak anda semua menjadi sarjana, dan anda, seperti orang-orang Yahudi, menjadi jutawan- 
jutawan dengan jalan riba. 

SIAPA YANG DINAMAKAN MUSLIM? 


Saudara-saudara! 

Hal pertama yang wajib diketahui oleh setiap Muslim ialah: Siapa yang dinamakan Muslim 
dan apa ertinya menjadi seorang Muslim? Bila seorang manusia tidak tahu apa yang disebut 


www.dakwah.info 


17 


MANHAJ HIDUP MUSLIM 


V 


manusia dan apa perbedaan antara manusia dengan binatang, tentulah ia akan melakukan 
perbuatan-perbuatan seperti binatang dan tidak menghargai dirinya sebagai seorang manusia. 
Sama halnya, bila seorang Muslim tidak tahu erti yang sebenarnya dari menjadi seorang Muslim 
dan apa bedanya seorang Muslim dengan seorang bukan Muslim, maka ia akan berbuat seperti 
seorang yang bukan Muslim dan tidak akan merasakan kebanggaan menjadi seorang Muslim. 
Kerana itu setiap Muslim dan anak dari setiap Muslim harus diajar apa ertinya menyebut dirinya 
sebagai Muslim, dan perbedaan apa yang timbul dalam kedudukannya sesudah ia menjadi 
Muslim. Tanggungjawah apa yang dipikulnya dan apa batas-batas yang diberikan oleh Islam 
supaya seseorang tetap dapat dianggap seorang Muslim dan apabila ia melanggar batas-batas 
tersebut maka tidak dapat lagi disebut seorang Muslim, meskipun ia mengatakan bahawa dirinya 
adalah seorang Muslim. 

MAKNA ISLAM 

Islam bermakna: kepatuhan dan kerajinan menjalankan kewajipan kepada Allah. Islam 
bermakna memasrahkan diri kepada Allah. Islam bermakna mengorbankan kebebasan dan 
kemerdekaan diri sendiri demi Allah. Islam bermakna menyerahkan diri di bawah kekuasaan 
kerajaan dan kedaulatan Allah. Seseorang yang mempercayakan segala urusannya kepada Allah 
adalah seorang Muslim, dan seorang yang mempercayakan urusan-urusannya kepada dirinya 
sendiri atau kepada siapapun selain Allah bukanlah seorang Muslim. Mempercayakan segala 
urusan kepada Allah bererti menerima bimbingan Allah yang diberikan melalui Kitab SuciNya 
dan bimbingan yang diberikan oleh RasulNya, dengan tidak mengajukan keberatan sedikit pun 
kepada keduanya. Selanjutnya hanya Al-Qur'an dan Sunnah Rasul sajalah yang wajib diikuti 
dalam setiap masalah kehidupan. Sekali lagi yang dapat dinamakan seorang Muslim hanyalah 
orang yang rela mengenepikan pemikirannya sendiri, adat kebiasaan masyarakat dan dunia serta 
nasihat-nasihat dari orang lain, selain nasihat dari Allah dan RasulNya. Seorang Muslim adalah 
orang yang dalam setiap persoalan selalu merujuk kepada Kitab Allah dan kata-kata RasulNya, 
untuk mengetahui apa yang mesti ia dilakukan dan apa yang tidak boleh ia lakukan. Seorang 
Muslim adalah orang yang mahu menerima tanpa sebarang ragu-ragu apa saja petunjuk yang 
didapatinya dari Allah dan RasulNya, dan menolak apa sahaja yang dilihatnya bertentangan 
dengan petunjuk Allah dan RasulNya, kerana ia telah mempercayakan dirinya sepenuhnya kepada 
Allah. Dan tindakan mempercayakan dirinya sepenuhnya kepada Allah inilah yang menjadikan 
seseorang itu dapat disebut seorang Muslim. Sebaliknya, seseorang tidaklah dapat dinamakan 
seorang Muslim bila ia tidak bergantung pada Al-Qur'an dan Sunnah Rasul, tetapi melaksanakan 
apa yang dikatakan oleh fikirannya sendiri, atau mengikuti apa yang diperbuat oleh nenek 
moyangnya, atau menyesuaikan diri dengan apa yang dilakukan oleh masyarakat sekitarnya dan 
oleh orang-orang di dunia pada umumnya, tanpa mencari petunjuk dalam Al-Qur'an dan Sunnah 
tentang bagaimana menyelesaikan urusan-urusannya, atau bila ia tahu apa yang diajarkan oleh 
Al-Qur'an dan Sunnah tetapi ia berkeberatan untuk menurutinya dengan mengatakan: "Ah, ini 
tidak sesuai dengan akal fikiran saya, kerana itu saya tidak boleh menerimanya", atau "Kerana 
ajaran Al-Qur'an dan Sunnah ini bertentangan dengan ajaran nenek moyang saya, maka saya 
tidak akan mengikutinya", atau "Kerana masyarakat dan orang-orang di seluruh dunia tidak 
menyetujui ajaran al-Qur'an dan Sunnah, maka saya juga tidak akan menyetujuinya". Orang yang 
berpandangan seperti ini tidak dapat dinamakan seorang Muslim, dan bila ia menyatakan bahawa 
dirinya adalah seorang Muslim, ia hanyalah seorang pendusta. 

KEWAJIPAN SEORANG MUSLIM 

Ketika anda membaca kalimah syahadah, La ilaha illAllah Muhammadur Rasulullah, bererti 
pada saat itu anda telah mengakui bahawa satu-satunya hukum yang harus anda patuhi adalah 
Hukum Allah, yang berdaulat atas diri anda hanyalah Allah, pemerintah anda hanyalah Allah, 
hanya Aliahlah yang harus anda patuhi, dan hanya hal-hal yang benar menurut Allah dan 

RasulNya sajalah yang benar bagi anda. Ini bererti bahawa begitu anda menjadi seorang Muslim, 
anda telah mengorbankan kebebasan peribadi anda bagi Allah. Sebagai akibatnya, anda telah 
kehilangan hak untuk berkata: Pendapat saya adalah demikian, masyarakat melakukannya 
demikian, ini adalah kebiasaan keluarga saya turun temurun, Pak Anu dan Kyai Anu 
menasihatkan demikian", dan lain-lain yang serupa dengan itu. Berhadapan dengan Firman Allah 
dan Sunnah RasulNya, anda tidak boleh mengajukan alasan-alasan seperti itu. Kewajiban anda 
sekarang adalah menilai segala sesuatu berdasarkan Al-Qur'an dan Sunnah. Anda mesti 
menerima apa yang sesuai dengan firman Allah dan Sunnah RasulNya dan menolak apa pun 
yang bertentangan dengan keduanya, tidak peduli apa kata orang dan apa yang mereka lakukan. 
Adalah bertentangan bila di satu pihak anda mengatakan bahawa anda adalah seorang Muslim, 
tetapi di lain pihak anda masih lebih menurutkan pendapat dan selera anda sendiri, atau kebiasaan 
masyarakat, atau apa yang dikatakan dan dilakukan oleh seseorang atau orang banyak, dan 
enggan menuruti Al-Qur'an dan Sunnah. Sebagaimana seorang buta tidak boleh mengatakan 
bahawa ia mempunyai mata, atau seorang yang tidak punya hidung mengatakan bahawa ia 
mempunyai hidung, maka begitu pula seseorang tidak boleh mengatakan bahawa dirinya adalah 
seorang Muslim, sedangkan ia tidak mahu menyerahkan seluruh masalah hidupnya kepada ajaran 
Al-Qur'an dan Sunnah dan tidak mahu mengenepikan pemikirannya sendiri, atau adat kebiasaan 
masyarakat, atau perkataan dan perbuatan orang demi menuruti ajaran Allah dan RasulNya. 

Seseorang yang tidak ingin menjadi seorang Muslim, tidak dapat dipaksa untuk melakukan 
sesuatu yang bertentangan dengan kemahuannya, ia bebas memeluk agama apa pun yang 
disukainya dan menyebut dirinya dengan sebutan apa pun yang disukainya. Tetapi seseorang 
yang menyebut dirinya sebagai seorang Muslim mesti tahu dan mengerti bahawa ia hanya dapat, 
tetap, menjadi seorang Muslim selama ia berada dalam ikatan Islam. Ikatan Islam itu ialah 
menerima Firman Allah dan Sunnah RasulNya sebagai landasan kebenaran dan keadilan, dan 
memandang segala sesuatu yang bertentangan dengannya sebagai kebatilan. Barangsiapa yang 
tetap tinggal dalam ikatan ini adalah seorang Muslim, dan barangsiapa yang keluar dari ikatan ini 
bererti ia telah keluar dari Islam. Walaupun setelah itu ia masih menyebut dirinya sebagai seorang 
Muslim dan mengumumkan kepada orang ramai bahawa ia adalah seorang Muslim, ia hanyalah 
menipu dirinya sendiri dan orang ramai saja. 

"... Barangsiapa yang tidak memutuskan menurut apa yang diturunkan Allah, maka mereka itu 
adalah orang-orang yang kafir. " (Surah Al-Ma’idah: Ayat 44). 

BAB KEEMPAT 

MAKNA KALIMAT TAYYIBAH 

Saudara-saudara sesama Muslim! 

Kita semua tahu bahawa seseorang sah menjadi Muslim dengan membaca satu rangkaian 
kalimat, yang sangat rumit dan hanya terdiri dari beberapa perkataan saja, yakni: La ilaha 
illAllah, Muhammadur Rasulullah, Tidak ada Tuhan selain Allah, Muhammad Utusan Allah. 

Dengan mengucapkan kata-kata yang disebut kalimah syahadah ini, seseorang mengalami 
perubahan yang besar dalam dirinya. Dari seorang kafir ia berubah menjadi seorang Muslim. 
Sebelum membaca kalimah itu, ia adalah seorang yang kotor, tapi setelah mengucapkannya ia 
telah menjadi seorang yang suci. Dari seorang yang patut mendapat kemurkaan Allah, ia 
berubah menjadi orang yang dicintai Allah. Sebelumnya ia dicatat untuk masuk neraka, tetapi 
sekarang pintu syurga terbuka baginya. Tidak sampai di sini saja: Kerana kalimah syahadah ini, 
terjadilah perubahan besar dalam hubungan antara manusia dengan manusia. Mereka yang 
membaca kalimah ini bersatu-teguh dalam satu kelompok, sedang mereka yang menolaknya 
terkumpul dalam kelompok yang lain. Bila seorang ayah membaca kalimah tersebut sedangkan 
anaknya menolak untuk membacanya, terputuslah hubungan antara keduanya. Sang ayah bukan 
lagi , ayah dari sang anak itu, dan sebaliknya sang anak bukan lagi anak dari sang ayah. Sang 
anak tidak lagi berhak untuk mewarisi harta sang ayah. Ba hk an ibu dan saudara perempuannya 
juga akan mengenakan pardah dan menjauhkan diri daripadanya. Bila seorang, orang luar yang 
percaya kalimah syahadah menikah dengan seorang putri dari keluarga Muslim, ia dan anaknya 
mempunyai hak untuk mewarisi harta keluarga tersebut. Tetapi sebaliknya, seorang anak yang 
lahir dalam keluarga Muslim tetapi tidak mahu percaya kepada kalimah tersebut akan terputus 
semua hubungannya dengan keluarganya. Ini menunjukkan bahawa kalimah syahadah tersebut 
adalah suatu fenomena yang dapat mempertalikan nubungan antara seseorang dengan seorang 
yang lain yang sebelumnya tidak saling mengenal, dan memutuskan hubungan antara seseorang 
dengan sanak keluarganya. Kekuatan kalimah ini demikian besar hingga mampu mengalahkan 
kuatnya hubungan darah dan kekeluargaan. 

MENGAPA TIMBUL PERBEDAAN YANG BESAR? 

Marilah kita fikirkan sejenak, mengapa terjadi perbedaan yang demikian besar antara seorang 
manusia dan manusia yang lain? Ada apa dalam kalimah tersebut? Sekilas, kalimah syahadah itu 
tampaknya hanyalah sebuah kalimah yang terdiri dari huruf-huruf seperti K, A, L, I, dan beberapa 
huruf yang lain lagi. Bila huruf-huruf itu digabungkan bersama-sama dan diucapkan dengan 
mulut, dapatkah terjadi suatu keajaiban yang dapat menimbulkan perubahan yang demikian 
radikal dalam diri seseorang? Dapatkah hal yang demikian kecil menimbulkan perbedaan, seperti 
langit dan bumi, antara seorang manusia dengan manusia yang lain? Saudara-saudara! Dengan 
sedikit pengertian sahaja, anda akan dapat mengatakan sendiri bahawa cuma sekadar membuka 
mulut dan mengucapkan beberapa suku-kata saja, tidak akan mungkin dapat menimbulkan akibat 
yang demikian besar. Tidak syak lagi, orang-orang kafir, penyembah berhala, memang percaya 
bahawa dengan mengucapkan suatu mentera sahaja sebuah gunung akan boleh digerakkan, bumi 
dapat terbelah dan air boleh memancar keluar, meskipun tidak seorang yang dapat memahami erti 
mentera tersebut. Hal ini dikeranakan mereka percaya bahawa kekuatan mentera tersebut terletak 
dalam bunyi kata-katanya saja, hingga begitu mentera diucapkan, terjadilah keajaiban. Namun 
tidaklah demikian halnya dalam Islam. Dalam Islam hal yang utama dalam sebuah kalimah yang 
diucapkan adalah maknanya. Pengaruh kata-kata terletak dalam ertinya. Bila kata-kata tidak 
punya erti dan tidak merosak dalam hati, dan tidak menimbulkan pengaruh yang kuat yang boleh 
menimbulkan perubahan dalam fikiran, akhlaq dan perbuatan orang yang mengucapkannya, maka 
sekadar mengucapkannya saja sama sekali tidak akan ada faedahnya. 

Saya akan menerangkan masalah ini dengan sebuah contoh yang sederhana. Seandainya anda 
sedang menggigil kerana udara yang dingin dan anda lalu meneriakkan kata-kata "Kain! Selimut! 
Kain! Selimut!" maka kedinginan udara yang anda rasakan tidak akan berkurang meskipun anda 
meneriakkan kata-kata itu sejuta kali dengan menghitung tasbih. Tapi bila anda lalu mencari 
selembar selimut dan menyelimuti tubuh anda dengannya, tentulah pengaruh udara yang dingin 
itu akan hilang. Atau seandainya anda merasa haus dan anda berteriak sepanjang hari: "Air! Air", 
maka anda akan tetap saja merasa haus. Tapi bila anda mengambil segelas air dan meninumnya, 
tentu rasa haus itu akan hilang. Atau, contoh yang lain lagi, seandainya anda menderita sakit 
demam dan untuk mengubatinya anda hanya menyebut-nyebut nama macam-macam tumbuh- 
tumbuhan yang biasanya direbus dan airnya diminum untuk menyembuhkan sakit demam; 
dengan cara ini jelas anda tidak akan sembuh. Tapi bila anda benar-benar merebus tumbuh- 
tumbuhan tersebut dan meminum airnya, tentulah demam anda akan hilang. Nah, seperti inilah 
kedudukan kalimat syahadah itu. Mengucapkan kalimah itu di mulut saja, tidak akan dapat 
menimbulkan perubahan yang demikian besar, yang akan dapat menimbulkan perubahan yang 
demikian besar, yang mampu mengubah seorang kafir menjadi seorang Muslim, atau seorang 
yang kotor menjadi seorang yang suci, atau seorang yang terkutuk menjadi seorang yang tercinta, 
atau calon penghuni neraka menjadi calon penghuni syurga. Perubahan seperti itu hanya mungkin 
terjadi, bila anda lebih dahulu memahami makna kata-kata dalam kalimah tersebut dan 
mengecamkannya dalam fikiran anda. Lalu bila anda mengucapkan kalimat tersebut dan telah 
memahami ertinya, anda juga harus menyedari benar-benar bahawa dengan mengucapkannya 
anda telah membuat komitmen yang sangat besar di hadapan Allah dan seluruh dunia, dan 
memikul tanggungjawab yang besar di atas pundak anda. Dan setelah memahami pengertian 
pernyataan anda itu, maka pemahaman itu mestilah menguasai seluruh hidup anda. Dengan 
demikian, anda tidak akan membiarkan satu pun buah fikiran yang bertentangan dengan kalimah 
ini memasuki fikiran anda. Lalu anda harus memutuskan untuk seterusnya bahawa apa pun yang 
bertentangan dengan kalimah ini adalah bathil, dan hanya yang sesuai dengan kalimah ini sajalah 
yang benar. Selanjutnya, kalimah ini harus menguasai seluruh persoalan hidup anda. Setelah 
mengucapkan kalimah ini anda tidak boleh lagi bebas untuk melakukan apa saja yang anda sukai, 
seperti orang-orang kafir. Setelah diikat oleh kalimah ini, anda harus menuruti apa saja yang 
diperintahkannya dan menjauhi apa saja yang dilarangnya. Bila seseorang mengucapkan dan 
mempercayai kalimah ini, dengan cara yang seperti di atas, maka orang tersebut menjadi seorang 
Muslim yang sejati. Hanya dengan melalui proses yang demikian itulah akan terjadi perbedaan 
besar antara seorang manusia dengan manusia yang lain, seperti yang telah saya ceritakan kepada 
anda. 

MAKSUD KALIMAH SYAHADAH 

Sekarang marilah saya akan menerangkan maksud kalimah syahadah itu dan, juga, apa yang 
sebenarnya dinyatakan oleh seseorang dengan mengucapkan kalimah tersebut, dan kewajiban apa 
yang dipikulkan di pundaknya setelah ia membuat pernyataan tersebut. 

Erti dari kalimah syahadah ialah bahawa tidak ada Tuhan selain Allah dan Muhammad SAW 
adalah Utusan Allah. Kata Allah dalam kalimah ini bererti Tuhan. Tuhan adalah Penguasa, 
Pencipta, Pemelihara dan Pemberi rezqi, yang mendengar do'a-do'a kita dan mengabulkannya, 
dan patut kita puja. Setelah anda mengatakan la ilaha illallah, bererti, yang pertama, anda telah 
mengakui bahawa dunia ini tidak terwujud tanpa kuasa ciptaan Tuhan, tidak pula dunia ini 
mempunyai banyak Tuhan. Memang, dunia ini punya Tuhan, dan Tuhan itu hanyalah satu, dan 
tidak ada wujud lain yang mempunyai kekuasaan ketuhanan kecuali Dia. Yang kedua, hal lain 
yang anda yakini ketika anda membaca kalimat ini adalah bahawa Tuhan anda itu adalah juga 
Tuhan seluruh dunia ini. Segala sesuatu yang anda miliki dan juga dimiliki oleh manusia 
seluruhnya adalah milikNya. Dia-lah yang menciptakan dan memberi rezqi seluruh alam ini. 
Hidup dan mati ada pada perintahNya. Kesusahan dan kesenangan juga datang dari Dia. Apa pun 

yang diperoleh seseorang sebenarnya adalah anugerahNya. Apa pun yang terlepas dari seseorang, 
sesungguhnya adalah kerana kehendakNya. Hanya Dia-lah yang mesti ditakuti, hanya 
kepadaNyalah kita mesti memohonkan kemahuan dan kehendak kita, hanya di hadapanNyalah 
kita wajib menundukkan kepala. Hanya Dia-lah yang berhak dipuja dan disembah. Kita tidak 
boleh menjadi budak atau pelayan dari siapa pun kecuali Dia, dan hanya Dia-lah yang wajib kita 
akui sebagai Tuan atau Penguasa yang berdaulat atas diri kita. Kewajiban kita yang sebenarnya 
adalah semata-mata menta'ati perintahNya dan mematuhi semua hukumNya dan menolak semua 
perintah dan hukum-hukum lain, selain yang datang daripada-Nya. 

PERJANJIAN DENGAN ALLAH 

Itulah perjanjian yang anda buat dengan Allah, kerana anda telah mengucapkan la ilaha 
illallah dan seluruh dunia ini menjadi saksi bagi anda. Bila anda melanggar perjanjian ini, maka 
tangan dan kaki anda, setiap helai rambut dan bulu di tubuh anda, dan setiap makhluk di langit 
dan di bumi yang menjadi saksi atas ikrar anda itu, akan menjadi saksi bagi anda di depan 
pengadilan Allah kelak, di mana anda tidak akan mempunyai seorang pembela pun. Tidak ada 
seorang pengacara pun yang akan memohonkan keringanan bagi anda, bahkan para pengacara 
dan pembela, yang dalam pengadilan di dunia ini biasa mempermainkan celah-celah hukum, 
mereka itu kelak di hadapan Allah, akan diadili, seperti anda sendiri, tanpa disertai seorang 
pembela pun. Pengadilan di akhirat itu, bukanlah semacam pengadilan yang akan membebaskan 
anda berdasarkan permohonan-permohonan yang tidak mempunyai dasar yang kuat, sumpah dan 
bukti-bukti serta dokumen-dokumen palsu. Di dunia ini anda boleh menyembunyikan kejahatan 
anda dari pengetahuan polis dunia, tetapi anda tidak boleh berbuat demikian terhadap polis Allah. 
Polis dunia boleh disuap tetapi polis Allah tidak. Seorang saksi pada pengadilan dunia boleh 
memberikan bukti-bukti palsu, tetapi saksi-saksi Allah sama sekali tidak akan mengajukan 
kepalsuan. Para penguasa di dunia ini boleh berbuat tidak adil, tetapi Allah adalah Penguasa Y ang 
Maha Adil. Dan barangsiapa yang telah diperosokkan ke dalam penjara Allah tidak akan dapat 
melarikan diri. Adalah tolol sekali, bahkan merupakan ketololan yang paling besar, bila anda 
membuat perjanjian palsu dengan Allah. Kerana itu sebelum membuat perjanjian ini, anda mesti 
berfikir dengan cermat, dan setelah perjanjian itu anda buat, anda harus memenuhinya dengan 
cermat pula. Kalau anda memang berkeberatan untuk memenuhi perjanjian itu, lebih baik anda 
tidak membuatnya sama sekali, kerana tidak ada seorang pun yang memaksa anda untuk 
mengucapkan janji hanya di mulut saja, kerana suatu perjanjian yang kosong dan hampa tidaklah 
ada gunanya. 

MENERIMA BIMBINGAN RASUL 

Setelah la ilaha illallah, anda mengucapkan Muhammadur rasulullah, yang bererti anda 
menerima Muhammad SAW sebagai Rasul yang menyampaikan hukum Allah kepada anda. 
Setelah anda mengakui Allah sebagai Tuan dan Yang Berwenang atas diri anda, maka anda perlu 
tahu apa saja yang diperintahkanNya. Pekerjaan-pekerjaan apa yang perlu anda lakukan untuk 
membuatNya senang kepada anda, dan perbuatan-perbuatan apa saja yang mesti anda jauhi agar 
tidak terkena murkaNya. Aturan hidup mana yang harus anda ikuti untuk memperoleh 
ampunanNya, dan hukum mana, yang tidak boleh anda langgar, yang bila anda langgar anda akan 
memperoleh hukumanNya? Allah telah menunjuk Muhammad SAW sebagai UtusanNya, untuk 
menerangkan masalah-masalah ini dan mengirimkan KitabNya dengan perantaraannya. 
Rasulullah hidup menurut aturan yang sesuai dengan perintah-perintahNya, dan dengan demikian 
menjadi teladan bagi semua orang Muslim bagaimana harus mengatur hidup mereka. Jadi, ketika 
anda mengatakan Muhammadur Rasulullah, bererti pada saat itu anda telah menyatakan 
kesediaan anda untuk mengikuti aturan dan hukum yang diberikannya dan menolak aturan dan 
hukum yang bertentangan dengan aturan dan hukumnya. Setelah menyatakan kesediaan ini, anda 

lalu tidak mematuhi aturan dan hukum yang diberikannya, dan mengikuti aturan serta hukum 
buatan manusia di dunia ini, maka anda adalah seorang pendusta dan seorang penipu yang paling 
besar di dunia. Kerana, anda telah memasuki Islam dengan mengucapkan kesaksian bahawa 
hukum yang dibawa oleh Rasulullah SAW adalah satu-satunya hukum yang benar bagi anda, dan 
bahawa anda akan mengikutnya dengan setia. Kerana kesaksian itu, anda menjadi saudara bagi 
orang-orang Muslim, menerima warisan dari orang tua anda, menikah dengan wanita Muslim, 
anak-anak menjadi keturunan anda yang sah, memperoleh hak untuk mendapat pertolongan dari 
setiap dan seluruh orang Muslim, memperoleh zakat dan mendapat perlindungan bagi hidup, 
harta-benda, kehormatan dan nama baik anda. Dan bila dengan mendapatkan ini semua, anda lalu 
mengingkari janji anda, maka adakah keculasan yang lebih besar di dunia ini daripada yang anda 
lakukan itu? Bila anda tahu makna la ilaha illallah Muhammadur Rasulullah, dan menyatakan 
beriman kepadanya serta memahami maksudnya; maka dalam setiap keadaan, anda harus 
mengikuti hukum Allah, meskipun polis atau pengadilan di dunia ini mungkin memaksa anda 
berbuat tidak demikian. Apabila seseorang mengira bahawa melanggar hukum Allah tidaklah 
apa-apa, kerana polis, tentera, pengadilan dan penjara Allah tidak kelihatan di dunia ini, maka 
saya akan mengatakan dengan tegas bahawa orang tersebut telah memberi kesaksian syahadah 
yang palsu. Dia telah menipu Tuhannya, seluruh dunia, seluruh kaum Muslimin dan juga dirinya 
sendiri. 

TANGGUNGJAWAB YANG TIMBUL DARI PENGUCAPAN KALIMAH SYAHADAH 

Saudara-saudara dan sahabat-sahabatku semua! 

Baru saja saya menjelaskan kepada anda makna kalimah syahadah. Sekarang dalam konteks 
ini saya ingin mengajak anda untuk memperhatikan satu segi yang lain lagi dari masalah ini. 

Anda mengakui bahawa Allah adalah Tuan anda dan juga Tuan dari segala sesuatu. Apakah 
ertinya ini? Ini bererti bahawa hidup anda bukanlah milik anda sendiri tetapi adalah milik Allah. 
Tangan anda bukanlah milik anda sendiri; juga mata anda, telinga anda dan seluruh anggota 
badan anda. Sawah yang anda bajak, kerbau atau sapi yang membantu anda bekerja, harta benda 
dan barang-barang yang anda manfaatkan — semua itu bukanlah milik anda sendiri. Segala 
sesuatu adalah milik Allah, dan telah diberikan kepada anda sebagai pemberian. Setelah 
mengakui kenyataan ini, apa hak anda untuk mengatakan bahawa "hidup adalah milik saya, tubuh 
adalah milik saya, harta benda adalah milik saya, ini dan itu adalah milik saya?" Menyatakan 
bahawa anda adalah pemilik dari sesuatu setelah mengatakan bahawa pemiliknya adalah orang 
lain adalah suatu hal yang tidak masuk akal. 

Bila anda dengan jujur betul-betul menyakini bahawa Allah adalah Pemilik segala sesuatu, 
maka ada dua hal yang menjadi kewajiban bagi anda. Yang pertama, adalah bahawa apabila 
pemilik segala sesuatu adalah Allah, dan anda hanyalah orang yang dipercayai untuk 
mempergunakan segala sesuatu yang diberikanNya kepadamu, maka anda harus 
menggunakannya secara betul-betul sesuai dengan perintah Pemiliknya. Bila anda 
menggunakannya dengan cara yang bertentangan dengan kehendakNya, bererti anda telah 
menipuNya dengan terang-terangan. Padahal, anda bahkan tidak berhak untuk menggerakkan 
kaki dan tangan anda dengan cara yang berlawanan dengan kehendakNya. Anda tidak boleh 
memasukkan apa saja yang bertentangan dengan perintahNya ke dalam perut anda. Anda tidak 
berhak menggunakan tanah dan harta benda anda secara berlawanan dengan kehendak 
Pemiliknya. Isteri dan anak-anak anda, yang kata anda adalah milik anda mereka menjadi milik 
anda hanyalah kerana diberikan oleh Allah. Kerana itu, anda tidak berhak memperlakukan 
mereka sekehendak hati anda, tapi mestilah secara yang diarahkan olehNya. Bila anda melakukan 
hal-hal yang bertentangan dengan petunjukNya, bererti anda telah merampas hak Allah. 

Sebagaimana anda menyebut orang yang menguasai tanah orang lain tanpa hak sebagai 
perampas, maka demikian pula halnya, anda akan disebut perampas bila anda menganggap 
pemberian Allah sebagai milik anda sendiri dan mempergunakannya menurut kemahuan anda 

sendiri atau kemahuan orang lain, selain Allah. Bila anda merasa rugi kerana berbuat sesuatu 
sesuai dengan kehendak Allah, biarkanlah demikian. Anda tidak boleh merasa berkeberatan bila 
nyawa anda hilang, kaki dan tangan anda buntung, anak-anak anda mati, dan wang serta harta 
benda anda musnah. Mengapa anda harus merasa sedih? Bila Pemiliknya sendiri menghendaki 
musnahnya barang-barang tersebut, itu adalah hakNya sendiri. Tapi bila anda kehilangan barang- 
barang tersebut kerana melakukan hal yang bertentangan dengan kehendak PemilikNya, tentu 
saja anda bersalah kerana anda telah membuat rosak milik orang lain. Anda bukanlah pemilik 
nyawa anda sendiri. Kalau anda mati kerana memenuhi kehendak Allah, maka anda hanyalah 
sekadar menjalankan kewajiban anda terhadapNya saja. Tapi bila anda mati kerana melakukan 
sesuaju yang bertentangan dengan kehendakNya, maka perbuatan anda itu dapat disebut 
pengkhianatan. 

MENERIMA ISLAM BUKAN BERERTI MENGUNTUNGKAN ALLAH 

Selanjutnya, bila sesuatu yang diberikan Allah kepada anda, anda pakai untuk mengerjakan 
sesuatu yang diperintahkanNya, anda sebenarnya tidaklah memberikan keuntungan bagi siapa 
pun; tidak bagi Allah, tidak pula bagi orang lain. Bila anda memberikan sesuatu atau mengerjakan 
sesuatu, atau bahkan mengorbankan hidup anda, demi Dia — hal ini mungkin bagi anda adalah 
sesuatu yang sangat besar — maka anda tidaklah mendatangkan keuntungkan bagi seorang pun. 
Apa yang terjadi paling-paling hanyalah anda kehilangan atau mengorbankan sesuatu yang telah 
diberikan Allah. Apakah ini sesuatu yang dapat dibanggakan dan harus memperoleh pujian dan 
dijadikan dasar untuk mengakui kebesaran seseorang? Anda hendaklah menyedari bahawa 
seorang Muslim sejati tidak akan pernah merasa bangga kerana memberikan sesuatu untuk suatu 
hal yang dikehendaki oleh Allah atau kerana mengerjakan suatu pekerjaan untukNya. Sebaliknya, 
seharusnya ia akan merasa makin rendah hati. Kerana, kebanggaan menghilangkan nilai suatu 
perbuatan yang baik. Barangsiapa yang melakukan suatu perbuatan yang baik dengan maksud 
untuk memperoleh pujian atau penghargaan tidak berhak untuk memperoleh pahala dari Allah. 
Kerana, ia hanya mencari imbalan di dunia ini dan telah mendapatkannya di dunia ini. 

ANUGERAH ALLAH DAN KELAKUAN KITA 


Saudara-saudara! 

Hendaklah saudara fikiran betapa besarnya anugerah Allah kepada anda semua. Dia 
mengambil dari anda, apa yang sebenarnya adalah milikNya sendiri, tapi toh Dia mengatakan: 
"Aku beli ini daripadamu dan Aku akan membayar harganya". Allahu Akbar! Maha Besar Allah! 
Alangkah Maha Pemurahnya Dia, Al-Qur'an mengatakan: 




^-0 I 


o! ♦ 


"Sesungguhnya Allah telah membeli dari orang-orang Muslim , diri dan harta mereka dengan 
memberikan syurga untuk mereka ...''(Surah Al-Taubah: Ayat 111 ) 

Inilah sikap Allah terhadap anda. Sebaliknya, lihatlah tingkah laku anda sendiri. Anda 
menjual kepada orang-orang lain sesuatu yang merupakan pemberian Allah kepada anda, dan 
yang juga telah dibeliNya dari anda dengan pembayaran harganya. Dan harga yang anda terima 
dari orang-orang lain itu pun juga cuma harga yang sedikit saja. Pembeli-pembeli anda menyuruh 
anda bekerja dengan cara yang bertentangan dengan kehendak Allah. Anda mengabdi kepada 
mereka dan menganggap mereka sebagai pemberi rezeki anda. Anda jual kepada mereka otak 
anda, kaki dan tangan anda, tenaga dari tubuh anda, dan segala sesuatu yang dikehendaki oleh 
orang-orang yang durhaka terhadap Allah itu. Adakah perbuatan yang lebih kurang ajar daripada 
yang anda lakukan itu? Menjual sesuatu yang sudah dibeli orang lain adalah suatu kejahatan dan 

pelanggaran hukum yang terang-terangan. Mereka yang melakukannya diadili oleh pengadilan- 
pengadilan di dunia ini dengan tuduhan menipu. Maka, apakah anda mengira bahawa orang-orang 
yang begini tidak akan dituntut di depan pengadilan Allah kelak? 

BAB KELIMA 


KALIMAH TAYYIBAH 
DAN KALIMAH KHABITHAH 


Saudara-saudara sesama Muslim! 

Dalam khutbah saya yang lalu telah saya huraikan sedikit tentang kalimah tayyibah. Hari ini 
akan saya berikan penjelasan yang lebih dalam dan luas bagi tentang kalimah ini, kerana 
pentingnya kalimah ini sebagai dasar Islam. Dengan kalimah ini seseorang masuk Islam, dan 
tidak seorang pun dapat menjadi Muslim yang sejati kecuali setelah ia benar-benar memahami 
kalimah ini dan membentuk hidupnya menurut ajaran kalimah ini. Allah telah memberikan ta'rif 
kalimah ini dalam Kitab Suci-Nya sebagai berikut: 

Tidakkah kamu perhatikan bagaimana Allah telah membuat perumpamaan kalimah yang baik 
seperti pohon yang baik, akarnya teguh dan cabangnya (menjulang) ke langit. Pohon itu 
memberikan buahnya pada setiap muslim dengan keizinan Tuhannya. Allah membuat 
perumpamaan-perumpamaan itu untuk manusia supaya mereka selalu ingat. Dan perumpamaan 
kalimah yang buruk seperti pohon yang buruk, yang telah dicabut dengan akar-akarnya dari 
permukaan bumi; tidak dapat tetap (tegak) sedikit pun. Allah meneguhkan (iman) orang-orang 
yang beriman dengan ucapan yang teguh itu dalam kehidupan di dunia dan di akhirat; dan Allah 
menyesatkan orang-orang yang zalim dan memperbuat apa yang dia kehendaki". (Surah 
Ibrahim: Ayat 24-27). 

Maksud perumpamaan di atas ialah bahawa kalimah tayyibah itu adalah laksana sebuah 
pohon dari jenis yang bagus, yang akar-akarnya teguh dalam tanah dan cabang-cabangnya 
tersebar di angkasa, sementara ia terus-menerus menghasilkan buah yang baik sebagaimana 
diperintahkan Allah kepadanya. Berlawanan dengan ini, perumpamaan kalimah khabithah, yakni 
kepercayaan yang salah dan pandangan hidup yang sesat adalah seperti tanaman jenis yang buruk, 
yang tumbuh semahu-mahunya, tetapi akarnya menempel saja di permukaan tanah dan mudah 
sekali tercabut dengan sebuah tarikan saja, kerana akar-akarnya tidak masuk ke dalam tanah. 

Ini adalah perumpamaan yang indah, yang apabila anda merenungkannya, anda akan 
memperoleh pelajaran yang sangat berharga daripadanya. Cubalah perhatikan: contoh kedua-jenis 
pohon itu di sekitar anda. Yang satu adalah pohon mangga. Alangkah kuat akarnya, alangkah 
tinggi tumbuhnya, alangkah banyak cabangnya, dan rimbun daunnya, alangkah bagus buahnya. 
Mengapa pohon ini mempunyai kedudukan seperti ini? Sebabnya ialah biji buahnya ampuh 
sekali. Ia memang berhak untuk menjadi sebuah pohon. Dan hak ini adalah hak yang betul-betul 
asli, sehingga ketika ia mengajukan tuntutannya, maka tanah, air, udara, panasnya siang dan 

dinginnya malam — pendeknya seluruh unsur yang terlibat dalam pertumbuhannya — mengakui 
hak tersebut, dan apa pun yang diminta oleh pohon ini kepada mereka, mereka berikan 
kepadanya. Demikianlah, atas dasar kekuatan nilai dirinya, ia tumbuh menjadi sebuah pohon 
yang besar, dan dengan berhak untuk menjadi pohon dengan ukuran demikian, dan bahawa 
pertolongan yang diberikan kepadanya oleh gabungan kekuatan-kekuatan bumi dan langit adalah 
memang sudah seharusnya. Sesungguhnyalah, telah menjadi kewajipan mereka untuk berbuat 
demikian kerana kekuatan yang terkandung dalam tanah, air, udara dan unsur-unsur lain yang 
terlibat dalam pertumbuhan sebuah pohon, adalah dimaksudkan untuk membantu pohon yang 
berjenis baik. 

Berlawanan dengan pohon ini, adalah semak-semak, pohon willow dan tumbuh-tumbuhan liar 
lainnya. Kekuatan apa yang mereka miliki? Cuma akar lemah yang dapat dicabut oleh seorang 
anak kecil sekalipun. Begitu lembut dan lemahnya tumbuh-tumbuhan ini hingga bila ada taufan 
sedikit sahaja, ia akan terbongkar dari tempat tumbuhnya. Bila anda menyentuhnya, duri-durinya 
akan menusuk tangan anda. Bila anda makan buahnya, lidah anda akan terasa pahit. Hanya 
Aliahlah yang tahu berapa banyak dari tumbuh-tumbuhan ini yang tiap hari tumbuh dan 
terbongkar dari tanah. Mengapa keadaan mereka demikian? Sebabnya ialah kerana mereka tidak 
memiliki kekuatan nilai diri dan kemampuan diri seperti yang dimiliki oleh pohon mangga. 
Memang, apabila tidak ada pohon bermutu tinggi yang tumbuh, bumi akan bosan menganggur 
dan lalu membantu semak-semak untuk tumbuh. Air juga ikut membantu sedikit dan udara 
memberi sedikit bahan makanan. Tapi tidak ada satu pun unsur di langit maupun di bumi yang 
mahu mengakui hak hidup tumbuh-tumbuhan ini. Itulah sebabnya mengapa bumi tidak 
mengizinkan akar-akarnya untuk masuk dalam-dalam kepadanya. Air tidak rela memberi 
makanan dengan sepenuh hati, dan udara tidak mahu membantu mereka untuk tumbuh subur. 
Dan bila dengan makanan yang sedikit ini, tumbuh-tumbuhan jahat ini tumbuh dengan bau yang 
busuk, batang yang berduri dan beracun, itu adalah bukti bahawa kekuatan-kekuatan bumi dan 
langit tidak dimaksudkan untuk membantu tumbuhnya tumbuh-tumbuhan seperti itu. Sudah lebih 
dari cukup bagi mereka bila mereka dibiarkan tumbuh dan hidup di muka bumi ini. 

Itulah dua contoh yang perlu anda renungkan, sebelum anda berfikir mengenai perbedaan 
antara kalimah tayyibah dan kalimah khabithah. 

APAKAH KALIMAH TAYYIBAH ITU? 

Kalimah tayyibah adalah suatu dasar kebenaran. Demikian benarnya, sehingga tidak mungkin 
ada sesuatu yang lebih asli di dunia ini daripadanya. Dasar ini ialah bahawa Pemilik dan 
Penguasa seluruh alam semesta ini adalah Allah Yang Maha Esa. Setiap dan segala sesuatu di 
bumi dan di langit menjadi saksi atas kebenaran ini. Manusia, binatang-binatang, pohon-pohonan, 
batu-batuan, butir-butir pasir, aliran sungai, matahari yang terang-benderang ... Adakah sesuatu 
dari semua ini yang diciptakan oleh selain Allah, yang hidup atas kemurahan sesuatu atau 
seseorang selain Allah, yang dapat dimusna hk an oleh sesuatu atau seseorang selain Allah? Jadi, 
bila seluruh alam semesta ini Allah yang menciptakannya, tentu hidup dan pemeliharaannya 
tergantung pada rahmat Allah, dan hanya Allah sendiri yang menjadi Pemilik dan Penguasanya. 
Maka, bila anda menyatakan: "Di dunia ini tidak ada sesuatu atau seorang pun yang memiliki dan 
melaksanakan kekuasaan yang tertinggi selain Allah Yang Esa", maka seluruh yang ada di bumi 
dan di langit akan menyahut: "Engkau telah menyatakan kebenaran yang abadi. Kami semua 
menjadi saksi atas kebenaran pernyataanmu itu". Bila anda bersujud di hadapanNya, seluruh yang 
ada di alam semesta ini pun akan turut bersujud bersama anda, kerana mereka semua juga tunduk 
dan patuh kepadaNya. Bila anda mentaati perintah-perintahNya, mereka semua juga taat kepada 
Allah. Bila anda berjalan pada jalanNya, maka anda tidak akan sendiri. Sungguh, seluruh bala 
tentera alam semesta yang tidak terhitung banyaknya itu akan menyertai anda, kerana sejak dari 
matahari yang besar di langit hingga benda-benda yang paling kecil di bumi, semuanya bergerak 
hanya pada jalanNya. Bila anda mempercayakan diri padaNya, maka anda sesungguhnya telah 

adalah mempercayakan diri pada suatu kekuatan yang maha besar yang adalah Penguasa seluruh 
harta karun yang tersimpan di langit dan di bumi. Ertinya, bila anda tetap menempatkan 
kenyataan ini dalam pandangan anda, maka anda akan menyedari bahawa seluruh kekuatan langit 
dan bumi menyokong orang yang beriman kepada kalimah tciyyibah ini dan membentuk hidupnya 
menurut ajaran kalimah ini. la akan terus berjaya sejak di dunia ini hingga ke akhirat nanti, dan 
tidak akan pernah kegagalan atau kekalahan menyentuhnya. Inilah yang dikatakan oleh Allah 
Y ang Maha Agung pada awal uraian ini bahawa kalimah ini adalah laksana sebatang pohon yang 
akar-akarnya terhunjam-dalam di tanah dan cabang-cabangnya menyebar ke segenap penjuru, 
yang mengeluarkan buah terus-menerus atas perintah Allah. 

APAKAH KALIMAH KHABITHAH ITU? 

Sebagai lawan dari kalimah tayyibah, adalah kalimah khabithah. Apakah erti kalimah khabithah? 
Kalimah ini mengandungi erti: Tuhan tidak ada di dunia ini, yang ada hanyalah seseorang atau 
sesuatu, bukan Allah, yang memiliki dan melaksanakan kekuasaan ketuhanan. Fikirkanlah! 
Adakah pernyataan yang lebih palsu dan tidak berdasar daripada pernyataan ini? Adakah sesuatu 
di dunia ini yang memberi kesaksian atas kebenarannya? Kaum atheis (mulhid) mengatakan 
"Tuhan tidak ada". Tetapi semua yang ada di langit dan di bumi menentang kaum tersebut dan 
mengatakannya sebagai pendusta. Semua yang ada di langit dan bumi beserta seluruh makhluk 
yang ada di alam semesta ini, adalah ciptaan Allah, dan Allah pulalah yang telah memberi kaum 
atheis tersebut lidah yang dipakainya untuk mengatakan kedustaan itu. Kaum musyrikin 
mengatakan bahawa ada kekuatan-kekuatan lain yang menjadi sekutu-sekutu Allah dalam 
ketuhanannya. Bahawa sekutu-sekutu itu juga ikut memelihara dan menguasai alam semesta ini. 
Bahawa sekutu-sekutu itu juga memiliki kekuasaan untuk menentukan dan mengubah nasib 
manusia. Bahawa sekutu-sekutu itu mempunyai wewenang untuk mendatangkan keuntungan, 
kerugian dan bencana kepada manusia. Bahawa sekutu-sekutu itu juga turut mendengarkan do'a- 
do'a manusia dan mengabulkannya. Bahawa mereka juga berhak untuk ditakuti dan memperoleh 
kepercayaan manusia. Bahawa perintah-perintah mereka juga berlaku di bumi Tuhan ini, dan 
hukum-hukum yang mereka buat juga berhak untuk ditaati di samping hukum-hukum Allah. 
Begitulah kata orang-orang musyrik tersebut. Menjawab pernyataan-pernyataan ini, seluruh yang 
ada di langit dan di bumi mengatakan bahawa semua itu adalah kebohongan semata-mata yang 
bertentangan sama-sekali dengan kenyataan-kenyataan. Maka fikirkanlah, bagaimana seseorang 
yang percaya pada kalimah yang batil seperti ini dan hidup sesuai dengan ajarannya dapat berjaya 
di dunia dan di akhirat? Kerana rahmatNyalah, bahawa Allah masih memberi kesempatan kepada 
orang-orang seperti ini dan masih memberi rezeki kepada mereka. Dengan demikian kekuatan- 
kekuatan bumi dan langit pun hanya sedikit yang mahu memberikan keperluan hidup kepada 
mereka sebagaimana yang diberikan kepada semak-semak dan tumbuh-tumbuhan liar; tetapi tidak 
satu pun makhluk dan benda di alam semesta ini yang mengakui bahawa mereka harus 
menolongnya atau menyokongnya dengan sepenuh tenaga. Nasib orang-orang seperti ini adalah 
ibarat tumbuh-tumbuhan yang tumbuh semahu-mahunya, sebagaimana yang telah diceritakan di 
atas. 

PERBEDAAN DALAM HASIL DAN AKIBAT 

Perbedaan antara kedua jenis tanaman tersebut di atas — kalimah tayyibah dan kalimah 
khabithah — terdapat pada buah dari kedua jenis tanaman ini. Setiap kali kalimah tayyibah 
berbuah, ia akan mengeluarkan buah yang manis dan baik. Ia akan membuahkan kedamaian di 
dunia ini. Kebaikan, kebenaran dan keadilan akan merata, dan rakyat di seluruh dunia akan 
beruntung kerananya. Sebaliknya, semakin subur tumbuhnya kalimah khabithah, semakin 
menyeruak cabang-cabang berdurinya, maka akhirnya pasti ia akan mengeluarkan buah yang 
pahit dan tidak enak untuk dimakan. Racun akan mengaliri seluruh pembuluh di batangnya. Anda 

dapat melihat sendiri apa yang terjadi di bahagian dunia di mana kekafiran, kemusyrikan dan 
atheisme merajalela. Manusia di sana saling ancam mengancam. Mereka membuat persiapan- 
persiapan untuk memusnahkan daerah demi daerah yang penuh dihuni manusia. Gas-gas beracun 
mereka buat di kilang-kilang. Satu bangsa ingin menghancurkan bangsa yang lain. Yang kuat 
memperbudak yang lemah, semata-mata untuk merampas rezekinya. Kaum yang lemah ditindas 
dengan kekuatan angkatan bersenjata dan polis serta ancaman belenggu dan penjara. Mereka 
terpaksa menanggung penindasan pihak yang kuat tanpa dapat berbuat apa-apa. Dan bagaimana 
pula keadaan dalam negeri bangsa-bangsa itu? Moral mereka adalah demikian bejatnya hingga 
syaitan sendiri malu kerananya. Manusia melakukan perbuatan-perbuatan yang, bahkan, binatang 
pun tidak mahu melakukannya. Ibu-ibu membunuh anaknya dengan tangan mereka sendiri kerana 
takut kesenangan mereka terganggu oleh anak-anaknya. Para suami saling mempertukarkan 
isterinya untuk memperoleh kepuasan. Perkumpulan-perkumpulan kaum hamba nafsu didirikan 
di mana laki-laki dan perempuan bercampur baur tanpa mengenakan pakaian, sama seperti 
binatang. Kaum yang kaya menghisap darah kaum miskin melalui riba, dan kaum yang makmur 
memeras tenaga kaum melarat seakan-akan kaum melarat itu adalah budak-budak yang di- 
lahirkan untuk melayani mereka. Pendeknya, tanaman apa pun yang tumbuh dari jenis kalimah 
khabithah ini pasti akan penuh duri, dan buah apa pun yang dihasilkannya pastilah pahit dan 
beracun. Setelah memerhati kedua contoh ini, Allah Yang Maha Kuasa pada akhirnya 
mengatakan: 

"Allah meneguhkan (iman) orang-orang yang beriman dengan ucapan yang teguh dalam 
kehidupan di dunia dan di akhirat; dan Allah menyesatkan orang-orang yang zalim dan 
memperbuat apa yang dia kehendaki". (Surah Ibrahim: Ayat 27). 

Ini bererti bahawa Allah akan memberikan kedudukan yang kuat dan teguh di dunia ini dan 
di akhirat nanti, kepada mereka yang beriman kepada kalimah tayyibah. Sebaliknya, Allah akan 
menyesatkan mereka yang mempercayakan dirinya kepada kalimah khabithah. Mereka tidak akan 
dapat mengerjakan macam perbuatan baik apa pun, yang dapat memberikan buahnya dalam 
kehidupan di dunia ini mahupun di akhirat nanti. 

MENGAPA PENDUKUNG-PENDUKUNG KALIMAH TAYYIBAH BERADA DALAM 
KEHINAAN? 


Saudara-saudara! 

Anda semua telah mengetahui perbedaan sifat serta buah dari kalimah tayyibah dan kalimah 
khabitah. Tentu anda sekarang akan bertanya: "Kita semua adalah pendukung-pendukung 
kalimah tayyibah, tetapi mengapa kita tidak berjaya? Sebaliknya, mengapa orang-orang kafir 
hidupnya makmur? Saya akan menjawab pertanyaan ini, asalkan tidak seorang pun di antara anda 
yang akan merasa tidak senang dengan jawapan saya, tetapi sebaliknya haruslah anda bertanya 
kepada diri sendiri, apakah jawapan saya benar atau salah. 

Pertama-tama, pengakuan anda bahawa anda adalah pendukung-pendukung kalimah tayyibah 
namun mengapa anda semua tidak berjaya, tidaklah benar. Beriman kepada kalimah tayyibah 
bukan bererti hanya sekadar mengucapkannya c di mulut saja. Iman itu haruslah berakar dalam 
hati-sanubari manusia, dengan demikian manusia dapat mengusir kepercayaan apa pun yang 
bertentang dengan iman, dan membuat seluruh perbuatan dan perilaku manusia sesuai dengan 
iman tersebut. 

Saudara-saudaraku semua! 

Katakanlah, kepada saya, demi Allah, apakah iman anda kepada kalimah tayyibah adalah 
seperti ini? Tidakkah masih ada beratus-ratus kepercayaan yang karut-marut dan syirik yang 
semuanya bertentangan dengan kalimah tayyibah merajalela di antara anda semua? Tidakkah 
masih ada kaum Muslimin yang menundukkan kepada di hadapan manusia, di hadapan selain 
daripada Allah? Bukankah mereka lebih takut kepada kekuatan-kekuatan orang lain? Bukankah 
mereka masih bergantung pada pertolongan orang lain? Bukankah mereka masih menganggap 
orang lain sebagai pemberi rezeki mereka? Bukankah mereka masih mengenepikan hukum Allah 
dan dengan senang hati mengikuti hukum buatan manusia? Bukankah mereka yang mengaku 
sebagai Muslimin, masih menyatakan dengan terang-terangan di depan pengadilan bahawa 
mereka tidak mengikuti syari'at Islam, melainkan hukum adat dan kebiasaan yang berlaku di 
masyarakat? Bukankah di antara anda sekalian masih ramai orang yang tidak ragu-ragu 
melanggar hukum Allah semata-mata hanya untuk mengejar keuntungan dunia? Bukankah di 
antara anda sekalian masih ramai yang takut pada kemarahan orang-orang kafir tapi tidak takut 
pada kemurkaan Allah? Bukankah di antara anda sekalian masih ramai yang mahu bekerja 
bersusah-payah demi untuk mengambil hati orang-orang kafir, tapi enggan berbuat apa-apa untuk 
mencari keredaan Allah? Dan ternyata di antara anda sekalian masih ramai yang menganggap 
bahawa pemerintahan kafir adalah pemerintahan yang sah dan lupa pada pemerintahan Allah? 

Demi Allah, katakanlah saudara-saudara, apakah itu semua bukan kenyataan? Dan bila itu 
semua adalah suatu kenyataan, dengan muka yang mana anda menyatakan bahawa anda beriman 
pada kalimah tayyibah namun anda tetap tidak berjaya? Kerana itu, bila anda semua ingin disebut 
orang-orang yang beriman kepada kalimah tayyibah, pertama-tama, anda mesti beriman kepada 
kalimah ini dengan hati yang betul-betul tulus, dan membentuk hidup anda sesuai dengan apa 
yang dituntut oleh kalimah ini? Bila dengan jalan demikian pun ternyata pohon tayyibah itu tidak 
tumbuh dengan akar yang terhunjam dalam ke tanah, dan cabang-cabangnya tidak dapat 
menjulang ke angkasa, maka — na'udzu billah min dzalik — anda mengatakan bahawa Allah 
adalah penipu, kerana telah berjanji palsu kepada anda. 

APAKAH PENDUKUNG-PENDUKUNG KAUIMAH KHABITHAH HIDUP 
SEJAHTERA? 

Juga, anda mengatakan bahawa pendukung-pendukung kalimah khabithah hidup sejahtera di 
dunia ini, adalah tidak benar. Orang-orang itu tidak pernah hidup sejahtera di zaman dahulu, tidak 
pula di masa sekarang. Anda mengira bahawa mereka hidup sejahtera hanya dengan melihat 
kekayaan mereka yang melimpah-ruah, banyaknya barang-barang mewah yang mereka miliki, 
dan pesona-pesona lahiriyyah yang lain. Tetapi cubalah anda menjenguk ke dalam batin mereka 
dan melihat berapa banyak di antara mereka yang meni'mati kedamaian batin. Hidup mereka 
memang penuh bergelimang dengan barang-barang mewah, tetapi batin mereka adalah laksana 
tungku-tungku membara yang tidak pernah memberi-kan ketenangan sesaat pun kepada mereka. 
Ketidakpatuhan kepada Allah telah menjadikan ruh-ruh mereka sebagai neraka. Anda baca saja di 
surat-khabar betapa meluasnya kejadian bunuh diri di Eropah dan Amerika. Perceraian pun 
tersebar luas. Angka kelahiran merosot dan sekarang ini dan dengan sengaja dan giat-giatnya 
diturunkan. Penyakit kelamin telah menghancurkan hidup berpuluh ribu orang. Pergelutan 
memperebutkan rezeki terjadi antara kelas-kelas masyarakat. Dengki, kejahatan dan permusuhan 
membuat manusia-manusia dari satu jenis saling menyerang. Cinta kepada kemewahan telah 
membuat hidup menjadi getir. Dan kota-kota yang besar dan megah yang dari jauh kelihatan 
seperti syurga, di dalamnya menyimpan berpuluh ribu manusia yang tenggelam dalam 
kesengsaraan. Apakah ini yang anda katakan kesejahteraan? Inikah syurga yang anda irikan? 

Saudara-saudaraku! Ingatlah bahawa Firman Allah tidak pernah palsu. Sesungguhnyalah, 
tidak ada kalimah selain kalimah tayyibah yang dapat membawa manusia kepada kebahagiaan di 

dunia ini dan kejayaan di akhirat nanti. Silakan anda menoleh ke mana pun juga, pasti anda hanya 
akan menemukan kebenaran pernyataan ini. 

BAB KEENAM 

TUJUAN BERIMAN KEPADA 
KALIMAH TAYYIBAH 


Saudara-saudara sesama Muslim! 

Dalam dua khutbah saya yang telah lalu, saya telah menerangkan erti kalimah tayyibah. Kali 
ini saya akan membahas tentang keuntungan apakah yang dapat diperoleh dari iman kepada 
kalimah ini dan mengapa kita perlu beriman kepadanya. 

SETIAP PEKERJAAN MEMPUNYAI TUJUAN 

Anda semua tahu bahawa pekerjaan apa pun yang dilakukan seseorang pasti ada tujuan atau 
keuntungan yang akan diraihnya. Manusia tidak pernah melakukan sesuatu yang tidak bertujuan 
atau tidak bermanfaat. Anda minum kerana mahu menghilangkan haus. Setelah minum air, anda 
tetap saja merasa haus, tentulah anda makan kerana mahu menghilangkan lapar dan memperoleh 
tentu hidup. Apabila makan atau tidak makan sama saja hasilnya, tentu anda akan merasa bahawa 
makan adalah usaha yang tidak ada gunanya. Mengapa anda meminum ubat kalau sakit? Kerana 
anda ingin bebas dari penyakit dan kembali sihat. Tapi bila setelah minum ubat keadaan anda 
tetap saja seperti sebelumnya, maka anda akan mengatakan bahawa pengubatan adalah usaha 
yang tidak berguna. Mengapa anda bekerja keras dalam bercucuk tanam? Untuk menghasilkan 
hasil bumi, buah-buahan dan sayur-sayuran. Tetapi bila tidak ada sesuatu pun yang tumbuh 
setelah anda menanamkan benih, tentulah anda tidak akan mahu bekerja demikian keras untuk 
membajak sawah anda, menaburkan benih dan mengairi tanaman. Pendeknya, pekerjaan apa pun 
yang anda lakukan di dunia ini, selalu ada maksud dan tujuannya. Bila tujuan dapat dicapai, anda 
katakan bahawa pekerjaan itu bagus, dan bila tujuan tidak tercapai, anda akan mengatakan 
pekerjaan itu jelek. 

TUJUAN MEMBACA KAUIMAH SYAHADAH 

Camkanlah keterangan dan contoh-contoh tersebut di atas, dan jawablah pertanyaan- 
pertanyaan saya ini satu demi satu. Pertama, untuk apa kalimah syahadah dibaca? Jawapan yang 
pasti anda berikan tidak lain tentulah bahawa kalimah syahadah itu dibaca untuk membedakan 
seorang Muslim dari seorang kafir. Sekarang saya tanya: Apa makna perbedaan ini? Apakah ini 
bererti bahawa bila seorang kafir mempunyai dua mata, maka seorang Muslim mempunyai empat 
mata? Atau bila seorang kafir mempunyai satu kepala, maka seorang Muslim punya dua? Tentu 
anda akan mengatakan: Bukan, bukan itu maksudnya. Perbedaan itu bererti bahawa ada pebedaan 
antara hasil-buah dari hidup seorang Muslim dengan hasil-buah dari hidup seorang kafir. Hasil- 
buah hidup seorang kafir adalah bahawa ia tidak menerima rahmat Allah dan menjadi orang yang 
sengsara di akhirat nanti, sedangkan hasil-buah hidup seorang Muslim adalah bahawa ia akan 
menerima ridha Allah dan mendapat kemuliaan di akhirat. 

KEGAGAUAN DAN KEJAYAAN DI AKHIRAT 

Jawapan yang anda berikan di atas adalah seratus peratus betul. Tetapi katakanlah kepada 
saya apa akhirat itu? Apa ertinya gagal di akhirat dan apa ertinya memperoleh kejayaan dan 
kemuliaan di sana? Sebelum pertanyaan ini terjawab, saya tidak boleh melanjutkan uraian ini. 
Tetapi anda tidak perlu menjawab sendiri. Jawabnya, sudah diberikan oleh Rasulullah SAW Ad- 
dun ya mazra'atul akhirah, Dunia adalah ladang akhirat. 

Ini bererti bahawa dunia dan akhirat bukanlah dua hal yang terpisah, melainkan suatu proses 
yang sambung menyambung, yang awalnya adalah dunia dan akhirnya adalah akhirat. Hubungan 

antara keduanya adalah seperti antara menanam dan menuai. Anda membajak tanah, menaburkan 
benih, lalu mengairinya, kemudian merawat tanaman anda sampai tiba saatnya untuk dituai. 
Kemudian setelah menuainya anda akan memakan hasilnya sepanjang tahun. Apa yang anda tuai 
itu pastilah hasil dari apa sepanjang tahun. Apa yang anda tuai itu pastilah hasil dari apa yang 
anda tanam di ladang anda. Bila anda menanam gandum, gandumlah yang akan tumbuh. Tapi bila 
anda menanam duri, tentu hanya durilah yang akan tumbuh. Dan bila tidak ada yang ditanam, 
tidak ada pula yang akan tumbuh. Selanjutnya, kesalahan apa pun yang anda lakukan dalam 
membajak, mengairi dan merawat tanaman anda, akibat keseluruhannya pastilah akan anda lihat 
pada waktu anda menuai. Tetapi bila anda mengerjakan pekerjaan-pekerjaan yang diperlukan 
tersebut dengan tepat tanpa suatu kesalahan apa pun, maka anda juga akan melihat hasilnya. 
Begitulah gambaran hubungan dunia dengan akhirat. Dunia adalah laksana ladang tempat 
bercocok tanam. Manusia dikirim ke ladang ini dengan tujuan agar ia bekerja keras dengan 
tangannya sendiri untuk memperoleh hasil yang dapat dini'matinya nanti bagi dirinya sendiri. 
Untuk itu ia telah diberi waktu dari saat lahirnya hingga mati. Apa pun jenis tanaman yang 
ditanamnya pada masa hidupnya, hasil tanaman itu jugalah yang akan dipetiknya dalam hidupnya 
sesudah mati nanti, dan hasil itu pula yang akan menjadi makanannya selama hidupnya di akhirat. 
Bila seseorang telah menanam tanaman yang baik di ladang dunia ini pada masa hidupnya dan 
telah merawatnya dengan air yang berlimpah-limpah dan dengan pengawasan yang cermat, maka 
bila ia telah berpindah ke dunia yang akan datang, maka akan didapatinya buah dari jerih 
payahnya itu dalam bentuk tanaman berbuah lebat yang siap untuk dinikmatinya. Di sana nanti ia 
tidak perlu lagi bekerja keras kerana ia akan hidup senang meni'mati hasil tanaman yang telah 
ditanamnya dengan kerja susah-payah selama masa hidupnya di dunia ini. Hidup senang inilah 
yang disebut syurga dan kejayaan di akhirat. Sebaliknya, barangsiapa yang dalam hidupnya di 
dunia ini menaburkan duri dan menanam tanaman yang pahit dan beracun, maka ia akan 
memperoleh hasil dari jenis tanaman yang sama dalam hidupnya yang akan datang nanti. Di sana 
ia tidak akan mendapat kesempatan lagi untuk menebus ketololannya dan menanam tanaman 
yang baik setelah membakar tanamannya yang buruk sebelumnya. Dan tentu saja ia akan terpaksa 
memakan hasil tanaman buruknya yang telah ditanamnya dalam hidupnya di dunia ini. Ia akan 
terpaksa tidur di atas duri-duri yang telah ditanamnya. Inilah yung dimaksud dengan 
kesengsaraan dan kegagalan di a kh irat itu. 

Keterangan tentang makna akhirat yang telah saya berikan tadi didukung oleh hadith dan 
ayat-ayat Al-Qur'an. Dan keterangan tadi menunjukkan bahawa kegagalan dan kejayaan 
seseorang dalam hidup sesudah mati nanti, serta nasib baik atau buruknya, sebenarnya tergantung 
dari benar atau tidaknya pengetahuan dan perbuatannya di dunia ini. 

MENGAPA ADA PERBEDAAN ANTARA NASIB AKHIR SEORANG KAFIR DAN 
NASIB AKHIR SEORANG MUSLIM? 

Setelah memahami pokok masalah di atas, menjadi jelaslah bahawa perbedaan antara nasib 
akhir seorang Muslim dan seorang kafir bukanlah tanpa alasan-alasan yang kuat. 
Sesungguhnyalah, perbedaan yang timbul pada akhir kisah hidup mereka adalah buah daripada 
perbedaan antara mereka sejak dari semula. Apabila tidak ada perbedaan antara pengetahuan dan 
perbuatan seorang Muslim dengan seorang kafir di dunia ini, tentulah tidak akan ada pula 
perbedaan keadaan yang mereka alami di akhirat. Sama-sekali tidaklah mungkin, bahawa, 
seseorang yang pengetahuan dan perbuatan serta tingkah-lakunya sama dengan tingkah-laku 
seorang kafir, akan dapat terlepas dari siksa yang diperuntukkan kepada orang-orang kafir di 
akhirat. 

TUJUAN KALIMAH TAYYIBAH: MEMPERBAHARUI PENGETAHUAN DAN 

PERBUATAN 

Sekarang timbul pertanyaan lagi mengenai tujuan membaca kalimah tayyibah. Anda telah 
menjawab bahawa tujuannya adalah untuk membedakan antara nasib-akhir seorang Muslim dan 
nasib-akhir seorang kafir. Nah, setelah mendapat penjelasan tentang erti hasil-akhir yang 
diperoleh di akhirat, maka anda mesti mempertimbangkan kembali j awapan anda. Sekarang anda 
mesti mengatakan bahawa tujuan membaca kalimah tayyibah adalah untuk memperbaharui 
pengetahuan dan perbuatan seseorang agar ia dapat memperoleh kedudukan yang baik di a kh irat 
nanti. Kalimah ini mengajarkan kepada manusia untuk menanami ladang dunia dengan tanaman 
yang baik, dan merawatnya dengan baik pula, agar hasilnya nanti dapat dipetiknya di akhirat. 
Apabila seorang tidak beriman kepada kalimah tayyibah ini, bagaimana ia dapat bercucuk tanam 
di ladang dunianya dan dari mana ia akan memperoleh hasil di akhirat nanti? Dan bila seseorang 
hanya mengucapkan kalimah tersebut di mulut saja, tetapi perbuatan dan tingkah-lakunya tetap 
sama dengan seorang kafir, maka anda tentu akan mengatakan bahawa pengucapan kalimah 
syahadahnya yang demikian itu adalah sia-sia saja. Tidak ada alasan mengapa nasib-akhir orang 
seperti itu harus berbeda dari seorang kafir. Bagaimanapun juga, ia tidak boleh menuntut apa-apa 
dari Allah dengan hanya mengucapkan kalimah syahadah di mulut saja, serta tidak pula 
mempelajari cara menanami ladang dunianya. Bahkan ia pun tidak menanaminya sama-sekali 
dengan tanaman yang baik. Sebaliknya, ia telah menaburkan duri sepanjang masa hidupnya. 
Bagaimana ia dapat berharap untuk mendapatkan kebun yang berbuah lebat di dunia yang akan 
datang nanti? Seperti telah saya terangkan kepada anda dengan contoh-contoh, adalah sia-sia dan 
tidak ada gunanya untuk melakukan sesuatu yang bila dikerjakan atau tidak dikerjakan hasilnya 
adalah sama saja. Ubat yang tidak boleh mengubah keadaan orang yang sakit menjadi lebih baik 
bukanlah ubat namanya. Sama halnya, bila setelah membaca kalimah syahadah pengetahuan dan 
tingkah-laku orang yang bersangkutan masih tetap sama dengan orang yang tidak membaca 
kalimah tersebut, maka perbuatannya membaca kalimah tersebut adalah tidak bererti apa-apa. 
Apabila hidup seorang Muslim di dunia ini tidak berbeda dengan hidup seorang kafir, bagaimana 
hidupnya di akhirat nanti dapat berbeda dengan hidup seorang kafir. 

PENGETAHUAN APA YANG DIAJARKAN OLEH KALIMAH TAYYIBAH? 

Sekarang timbul pertanyaan: Pengetahuan apa yang diberikan oleh kalimah tayyibah kepada 
orang yang membacanya? Juga perbedaan apa yang timbul dalam perbuatan dan tingkah-laku 
seorang Muslim dan seorang kafir setelah si Muslim memperoleh pengetahuan ini? 

1 . Penghambaan diri kepada Allah 

Hal pertama yang anda pelajari dari kalimah ini adalah bahawa anda adalah budak dari 
Allah dan bukan budak dari siapa pun yang lain. Setelah mengetahui hal ini, maka secara 
langsung anda akan mengerti bahawa di dunia ini anda harus berbuat sesuai dengan kehendak 
Dia yang menjadi Tuan dan Pemilik anda, kerana bila anda berbuat bertentangan dengan 
kehendakNya, bererti anda telah memberontak terhadapNya. 

2. Kepatuhan kepada Muha mm ad (S A W) 

Setelah memahami hal di atas, maka pengetahuan kedua yang anda peroleh dari kalimah 
ini adalah bahawa Muhammad SAW adalah Utusan Allah. Dan setelah mengetahui hal ini, 
jelaslah, dengan sendirinya cara-cara yang anda tempuh dalam menanami dan merawat 
ladang dunia anda, mestilah menurut cara-cara yang telah diajarkannya kepada anda. Bila 
anda mengikuti cara yang diajarkannya, maka anda akan memperoleh hasil yang baik di 
akhirat nanti Tetapi bila anda bekerja tidak sesuai dengan cara yang diajarkannya, maka 
bererti anda hanya menanam duri saja di dunia ini dan akan menuai duri pula di akhirat nanti. 

PERBUATAN MESTI SESUAI DENGAN PENGETAHUAN 

Setelah memiliki pengetahuan ini, maka perbuatan-perbuatan dan perilaku anda haruslah 
sesuai dengan pengetahuan anda. Bila anda percaya bahawa suatu hari nanti anda akan mati, 
bahawa sesudah mati anda akan hidup lagi, dan dalam hidup sesudah mati anda harus makan dari 
hasil tanaman anda di dunia ini, maka tidaklah mungkin bagi anda untuk menyimpang dari cara- 
cara yang telah ditunjukkan oleh Rasulullah SAW dan menempuh cara-cara lain dalam menanami 
ladang-dunia anda Mengapa anda bercocok-tanam di ladang dunia ini? Kerana anda yakin 
bahawa anda tidak akan memperoleh hasil tanpa bercocok-tanam, dan tanpa hasil tanaman, anda 
akan mati kelaparan. Seandainya anda tidak yakin akan hal ini, dan seandainya anda mengira 
bahawa anda akan bisa memperoleh hasil tanpa bertanam, atau bahawa anda boleh 
menghilangkan lapar tanpa makanan, tentu anda tidak akan bersusah-payah bercocok-tanam di 
ladang dunia ini. Jadi anda boleh menilai kedudukan anda berdasarkan hal ini. Seseorang yang di 
mulut mengakui Allah sebagai Pemilik dan Penguasanya dan Muhammad SAW sebagai Utusan 
Allah, dan juga percaya akan hidup sesudah mati, tapi perbuatan-perbuatan dan tingkah-lakunya 
bertentangan dengan ajaran-ajaran Al-Quran dan Sunnah Rasulullah, maka imannya yang 
demikian itu adalah iman yang lemah. Sebagaimana ia yakin bahawa ia tidak akan memperoleh 
hasil tanpa bertanam, demikian pula apabila ia yakin bahawa tanamannya yang buruk akan 
menghasilkan buah yang buruk pula, tentulah ia tidak akan lengah tentang hal ini. Tak seorang 
pun yang dengan sengaja dan sedar mahu menanam duri untuk untuk dirinya. Hanya orang yang 
tidak percaya bahawa benih duri akan menghasilkan duri sajalah, dan bahawa duri itu akan 
merugikan dirinya sendiri sajalah, yang akan melakukan hal itu. Anda tentu tidak akan mahu 
dengan sedar memegang bara api kerana anda yakin bahawa bara itu akan membakar tangan 
anda. Hanya bayi kecil dan orang gila sajalah yang mahu meletak tangannya dalam api, kerana 
memang tidak tahu akibatnya. 

BAB KETUJUH 


SIAPAKAH YANG DIGEUAR MUSLIM 

Saudara-saudara sesama Muslim! 

Hari ini saya akan menjelaskan kepada anda sifat-sifat seorang Muslim. Saya akan 
menyebutkan persyaratan-persyaratan asas yang harus dipenuhi oleh seorang Muslim, dan apa 
yang harus dilakukan oleh seseorang agar ia dapat disebut seorang Muslim. 

APAKAH ERTI "KUFR" DAN ISLAM ITU? 


Untuk memahami masalah tersebut di atas, pertama-tama anda harus mengerti apa itu kufr 
dan. apa itu Islam. Kufr adalah penolakan seseorang untuk melaksanakan perintah-perintah Allah, 
dan Islam adalah kepatuhan kepada Allah semata-mata, serta penolakan atas semua sistem, 
hukum dan peintah-perintah yang bertentangan dengan petunjuk-petunjuk yang diterima dari 
Allah. Perbedaan yang nyata antara Islam dan kufr ini telah dinyatakan dengan jelas dalam Al- 
Qur'an. Allah berkata: 

"... Bcircingsiapci yang memutuskan tidak menurut apa yang diturunkan Allah , maka mereka itu 
adalah orang yang kafir". (Surah Ai-Ma’idah: Ay at 44). 

Menetapkan hukum tidak hanya bererti mengadili perkara-perkara dalam sidang-sidang 
pengadilan saja. Sesungguhnya, hukum di sini bererti setiap keputusan yang dibuat oleh setiap 
orang setiap saat dalam hidupnya. Setiap saat anda dihadapkan kepada persoalan apakah anda 
harus melakukan sesuatu atau tidak, dengan cara bagaimana sesuatu harus dilakukan, cara-gaya 
apakah yang harus dipakai dalam menyelesaikan sesuatu persoalan, dan sebagainya. Bagi setiap 
hal yang seperti ini, suatu ketentuan untuk membuat keputusan telah digariskan dalam Kitab 
Allah dan Sunnah RasulNya, sedangkan cara-cara selain dari itu adalah cara-cara yang ditentukan 
oleh kemahuan diri sendiri, adat kebiasaan nenek-moyang atau aturan-aturan yang dibuat oleh 
manusia. Nah, apabila seseorang mengenepikan cara-cara yang telah digariskan Allah dan 
memutuskan untuk melakukan sesuatu dengan cara yang lain, maka sesungguhnya ia telah 
mengikuti jalan kufr. Dan apabila ia selama hidupnya menempuh cara-cara kufr dalam melakukan 
segala sesuatu, maka ia adalah seorang kafir. Apabila ia mematuhi petunjuk Allah dalam 
sebahagian masalah, dan dalam masalah-masalah yang lain mengikuti kemahuannya sendiri atau 
adat kebiasaan masyarakat atau aturan-aturan buatan manusia, maka ia telah terlibat dalam 
kekufuran sejauh pembangkangannya terhadap hukum-hukum dan aturan-aturan Allah. 
Seseorang mungkin setengah kafir, seperempat kafir, sepersepuluh atau mungkin seperduapuluh 
kafir. Pendeknya, nisbah kekufuran seseorang adalah menurut sejauh mana ia telah 
membangkang terhadap hukum Allah. 

Islam tidak lain adalah penghambaan seseorang semata-mata kepada Allah. Ia sama-sekali 
tidak mengikuti kemahuannya sendiri, atau kemahuan nenek-moyangnya, atau kemahuan 
keluarga dan sukunya, atau kemahuan kaum 'ulama' atau kyai, kemahuan hupati, hakim, atau 
kemahuan siapapun yang lain, selain kehendak Allah semata-mata. Allah menyatakan dalam Al- 
Qur'an: 

"Katakanlah: Hai Ahli Kitab, marilah kepada suatu kalimat (ketetapan) yang tidak ada 
perselisihan antara kami dan kamu, bahawa tidak kita sembah kecuali Allah dan tidak kita 
persekutukan Dia dengan sesuatu pun dan tidak (pula) sebahagian kita menjadikan sebahagian 
yang lain sebagai tuhan selain daripada Allah. Jika mereka berpaling maka katakanlah kepada 
mereka: "Saksikanlah, bahawa kami adalah orang-orang yang menyerahkan diri kepada Allah. " 
(Surah Ali 'Imran: Ayat 64). 

"Maka apakah meraka mencari agama yang lain dari agama Allah, padahal kepadaNyalah 
menyerahkan diri segala apa yang di langit dan di bumi, baik dengan suka maupun terpaksa dan 
hanya kepada Aliahlah mereka dikembalikan”. (Surah Ali 'Imran: Ayat 83). 


Dalam kedua ayat ini hanya satu ajaran yang dikemukakan, yakni bahawa agama yang 
sebenarnya adalah kepatuhan dan penyerahan kepada Allah. Menyembah Allah tidak hanya 
bererti bersujud di hadapanNya lima kali sehari, tetapi sebenarnya bererti melaksanakan perintah- 
perintahNya di setiap saat, siang dan malam. Anda harus menghindari semua yang telah 
dilarangNya dan mengerjakan apa yang telah diperintahkanNya. Dalam setiap masalah anda 
harus menyelidiki apa perintah Allah mengenai masalah tersebut. Anda sekali-kali tidak boleh 
memikirkan kemahuan anda sendiri, pendapat akal-fikiran anda, adat kebiasaan nenek-moyang 
anda, kemahuan keluarga dan sanak saudara anda, apa yang dikatakan oleh kyai atau 'ulama' 
tentang hal itu, apa yang diperintahkan oleh si anu, dan apa yang boleh menyenangkan hati si 
anu. Bila anda mengikuti kemahuan siapa pun juga dan mengenepikan perintah-perintah Allah, 
maka sesungguhnya anda telah menyekutukannya dengan Allah. Dengan perbuatan anda itu, 
bererti anda telah memberikan kepadanya kedudukan yang sebenarnya adalah hak Allah semata- 
mata, kerana yang berhak memberi perintah hanyalah Allah saja: 





"... Menetapkan hukum itu hanyalah hak Allah, Dia menerangkan yang sebenarnya dan Dia 
Pemberi keputusan yang paling baik". (Surah Al-An 'am: Ayat 57) 

Hanya Dia saja yang layak disembah, Dia yang telah menciptakan dan menghidupi anda. 
Semua yang ada di langit dan di bumi tunduk kepada perintahNya. Tidak ada sebuah batu pun 
yang tunduk kepada batu yang lain. Tidak sebatang pohon pun yang tunduk kepada pohon yang 
lain. Tidak seekor binatang pun yang tunduk kepada perintah binatang yang lain. Maka apakah 
anda akan menjadi lebih jelek dari binatang, pohon, dan batu dengan tunduk kepada sesama 
manusia dan mengenepikan Allah, sedangkan binatang, pohon, dan batu hanya tunduk kepada 
Allah semata-mata? Inilah masalah yang terkandung dalam kedua ayat tersebut di atas tadi. 

TIGA JALAN MENUJU KESESATAN 


Sekarang saya akan menjelaskan kepada anda dari mana sebenarnya kekufiiran dan bid'ah 
timbul. Al-Qur'an yang suci mengatakan kepada kita bahawa kejahatan-kejahatan ini muncul 
melalui tiga sumber: 

1 . Mengikuti kemahuan sendiri. 

Sumber yang pertama adalah kemahuan diri manusia sendiri: 

"... Dan siapakah yang lebih sesat daripada orang yang mengikuti hawa nafsunya dengan tidak 
mendapat petunjuk dari Allah sedikit pun. Sesungguhnya Allah tidak memberi petunjuk kepada 
orang-orang yang zalim ". (Surah Al-Qasas: Ayat 50). 

Ayat di atas mengertikan bahawa faktor terbesar penyebab kesesatan manusia adalah 
dorongan-dorongan hawa-nafsunya sendiri. Dan sama-sekali tidak mungkin bagi seseorang untuk 
menjadi hamba Allah, sedangkan ia masih menuruti dorongan-dorongan hawa-nafsunya sendiri. 
Ia akan terus menerus memikirkan pekerjaan apa yang akan mendatangkan wang baginya, usaha 
apa yang akan membawa kemasyhuran dan penghormatan orang padanya, ke mana ia harus 
mengejar kesenangan dan kepuasan, dan apa saja yang boleh memberikan kemudahan dan 
kenyamanan hidup baginya. Pendeknya, ia akan menempuh segala macam cara untuk mencapai 
tujuan-tujuan tersebut, tanpa mempedulikan samada Allah melarang cara-cara tersebut. Dan ia 
takkan pernah mengerjakan suatu apa pun yang dianggapnya tidak akan membawa tercapainya 
tujuan-tujuannya tersebut, meskipun Allah memerintahkannya untuk mengerjakannya. Jadi tuhan 
bagi orang seperti itu adalah dirinya sendiri (naf s), bukannya Allah Yang Agung. Jadi, bagaimana 
ia akan mendapat manfaat dari petunjuk Allah? Hal ini telah diterangkan dalam ayat berikut: 

"Terangkanlah kepadaku tentang orang yang menjadikan hawa nafsunya sebagai Tuhannya. 
Maka apakah kamu dapat menjadi pemelihara atasnya?, atau apakah kamu mengira bahawa 
kebanyakan mereka itu mendengar atau memahami. Mereka tidak lain, hanyalah seperti 
binatang ternak, bahkan lebih sesat jalannya (dari binatang ternak itu). " (Surah Al-Furqan: Ayat 
43—44). 

Bahawa menjadi budak hawa-nafsu adalah lebih jelek daripada menjadi binatang, ini adalah 
suatu hal yang tidak perlu diragukan lagi. Anda tidak akan pernah melihat seekor binatang pun 
yang mahu melanggar batas-batas yang telah ditentukan Allah baginya. Setiap binatang memakan 
apa yang telah ditetapkan Allah baginya. Ia hanya melaksanakan peranan yang telah ditentukan 
Allah baginya. Tetapi manusia adalah binatang yang apabila sudah menjadi budak hawa-nafsunya 
sendiri, akan melakukan perbuatan-perbuatan yang bahkan akan membuat syaitan sendiri merasa 
gementar. 

2. Mengikuti nenek-moyang tanpa berfikir. 

Yang tersebut di atas tadi adalah jalan pertama menuju kesesatan. Jalan yang kedua adalah 
mengikuti adat kebiasaan, kepercayaan-kepercayaan dan fikiran-fikiran, amalan-amalan kuno dan 
upacara-upacara yang biasa dilakukan oleh nenek-moyang, dan menganggapnya lebih penting 
daripada perintah Allah. Bila perintah-perintah Allah dibacakan, maka orang-orang yang suka 
menjadi pak turut nenek-moyangnya akan bersikap keras bahawa mereka hanya akan mengikuti 
apa yang dilakukan oleh nenek-moyang mereka saja, dan akan melakukan apa yang telah menjadi 
kebiasaan keluarga dan suku bangsanya. Bagaimana orang yang telah terkena penyakit seperti ini 
akan dapat menjadi hamba Allah? Tuhan- tuhannya adalah nenek-moyangnya, keluarga dan suku 
bangsanya. Hak apa yang dimilikinya untuk mendakwakan bahawa dirinya adalah seorang 
Muslim? Dalam hal ini Al-Qur'an juga memberikan peringatan yang keras: 


jJj’i LSsLjIs aJlp LLjJiJT 1 _« IjJli (Jjjl b« IjjcjT ^ g 1 lilj 





"Dan apabila dikatakan kepada mereka: 'Ikutilah apa yang telah diturunkan oleh Allah', mereka 
menjawab: '[Tidak), tetapi kami hanya mengikuti apa yang telah kami dapati dari ( perbuatan ) 
nenek moyang kami'. (Apakah mereka akan mengikuti juga), walaupun nenek moyang mereka itu 
tidak mengetahui suatu apapun, dan tidak mendapat petunjuk?". (Surah Al-Baqarah: Ayat 170). 

Di tempat lain dikatakan: 

"Apabila dikatakan kepada mereka: 'Marilah mengikuti apa yang diturunkan Allah dan 
mengikuti Rasul. Mereka menjawab: 'Cukuplah untuk kami apa yang kami dapati bapak-bapak 
kami mengerjakannya’. Dan apakah mereka akan mengikuti juga nenek-moyang mereka 
walaupun nenek-moyang mereka itu tidak mengetahui apa-apa dan tidak (pula) mendapat 
petunjuk? Hai orang-orang yang beriman, jagalah dirimu; tiadalah orang yang sesat itu akan 
memberi mudharat kepadamu apabila kamu telah mendapat petunjuk. Hanya kepada Allah kamu 
kembali semuanya, maka Dia akan menerangkan kepadamu apa yang telah kamu kerjakan". 
(Surah Al-Ma'idah: Ayat 104 — 105). 

Jahatnya kesesatan itu adalah demikian rupa, sehingga semua orang-orang bodoh di setiap 
zaman terkena cengkeramannya. Kesesatan selamanya telah mencegah mereka menerima 
bimbingan dari utusan-utusan Allah. Ketika Musa AS mengajak kaumnya untuk mengikuti 
Syari'ah Allah, mereka menjawab: 

"Mereka berkata: "Apakah kamu datang kepada kami untuk memalingkan kami dari apa yang 
kami dapati nenek-moyang kami mengerjakannya? . . .' " (Surah, Yunus: Ayat 78). 

Ketika Ibrahim AS membujuk kaumnya untuk meninggalkan kepercayaan syirik, 

"Mereka menjawab: "Kami mendapati bapa-bapa kami menyembahnya (patung-patung)". (Surah 
AI-Anbiya' : Ayat 53) 

Begitulah, masyarakat selalu mengatakan hal yang sama kepada setiap Rasul: "Apa yang 
kamu sampaikan itu bertentangan dengan apa yang dilakukan oleh nenek-moyang kami; kerana 
itu kami tidak boleh menerimanya". Demikianlah, dikatakan dalam Al-Qur'an: 

"Dan demikianlah. Kami tidak mengutus sebelum kamu seorang pemberi peringatan pun dalam 
suatu negeri, melainkan orang-orang yang hidup mewah di negeri itu berkata: 'Sesungguhnya 
kami mendapati bapa-bapa kami menganut suatu agama dan sesungguhnya kami adalah 
pengikut jejak-jejak mereka." (Rasul itu) berkata: 'Apakah (kamu akan mengikutinya juga) 
sekalipun aku membawa untukmu (agama) yang lebih (nyata) memberi petunjuk daripada apa 
yang kamu dapati bapa-bapamu menganutnya? Mereka menjawab: 'Sesungguhnya kami 
mengingkari agama yang kamu diutus untuk menyampaikannya’ . Maka Kami binasakan mereka 
maka perhatikanlah bagaimana kesudahan orang-orang yang mendustakan itu." (Surah al- 
Zukhruf: Ayat 23 — 25). 

Setelah mengemukakan fakta-fakta ini, Allah Yang Maha Kuasa mengatakan: "Kalian ikuti 
nonek-moyang kalian atau kalian laksanakan perintah-perintah Kami. Pilih salah satu". Kerana 
kedua hal ini, memang, tidak boleh berdampingan bersama-sama. Bila anda mahu menjadi 
seorang Muslim, anda harus mematuhi apa yang diperintahkan oleh Allah dan membuang yang 
lain-lain. 

"Dan apabila dikatakan kepada mereka: 'Ikutilah apa yang telah diturunkan Allah’. Mereka 
menjawab: '(Tidak), tetapi kami (hanya) mengikuti apa yang kami dapati bapa-bapa kami 
mengerjakannya’ . Dan apakah mereka (akan mengikuti bapa-bapa mereka) walaupun syaitan itu 

menyeru mereka ke dalam siksa api yang menyala-nyala ( neraka ) ? Dan barangsiapa yang 
menyerahkan dirinya kepada Allah, sedang dia orang yang berbuat kebaikan, maka 
sesungguhnya ia telah berpegang kepada buhul tali yang kukuh. Dan hanya kepada Aliahlah 
kesudahan segala urusan. Dan barangsiapa kafir maka kekafirannya itu janganlah 
menyedihkanmu. Hanya kepada Kamilah mereka kembali, lalu Kami beritakan kepada mereka 
apa yang telah mereka kerjakan. Sesungguhnya Allah Maha Mengetahui segala isi hati”. (Surah 
Lucpnan: Ayat 21 — 23). 

3. Kepatuhan kepada selain Allah 


Itulah tadi jalan yang kedua menuju kesesatan. Jalan yang ketiga, seperti dinyatakan dalam 
Al-Qur'an, adalah apabila manusia mengesampingkan perintah-perintah Allah, lalu menta'ati 
perintah-perintah manusia dengan macam-macam alasan, seperti misalnya "kerana bapa anu 
adalah seorang besar, maka kata-katanya mestilah selalu baik", atau "kerana rezeki saya 
tergantung pada orang itu, maka saya harus patuh kepadanya", atau "kerana orang itu mampu 
menghancurkan hidup saya dengan kutukannya, dan mampu menjamin saya masuk syurga, maka 
apa yang dikatakannya pastilah benar", atau "kerana bangsa anu adalah bangsa yang maju, kita 
harus meniru cara-cara yang dipakainya", dan sebagainya. Dengan diajukannya alasan-alasan 
seperti ini, tertutuplah pintu petunjuk Tuhan. 



S'* s s j» 9- 't 



"Dan jika kamu menuruti kebanyakan orang-orang yang di muka bumi ini niscaya mereka akan 
menyesatkanmu dari jalan Allah ..." (Surah Al-An’am: Ayat 116). 

Ayat in bererti bahawa manusia hanya boleh tetap berada di jalan yang benar, bila ia 
mempercayakan diri seratus persen kepada satu Tuhan. Bagaimana manusia boleh menemukan 
jalan yang benar kalau ia mempercayakan diri kepada ribuan tuhan, dan sebagai akibatnya, sekali 
waktu ia harus mematuhi tuhan ini dan sekali waktu tuhan yang lain? 

Sekarang anda tahu bahawa ada tiga sebab orang menjadi sesat: 

Pertama : Menghamba kepada diri sendiri. 

Kedua : Menghamba kepada adat kebiasaan nenek-moyang, keluarga dan suku bangsa. 

Ketiga : Menghamba kepada manusia pada umumnya, termasuk orang-orang kaya, 

pemerintah yang berkuasa, 'ulama-'ulama dan tok guru palsu, bangsa-bangsa 
yang sesat, dan unsur-unsur lain yang semacam itu. 

Itulah berhala-berhala besar yang selalu menjadi sembahan-sembahan manusia. Maka 
barangsiapa yang mahu menjadi seorang Muslim yang benar-benar, mestilah ia menghancurkan 
ketiga macam berhala itu terlebih dahulu. Setelah itu barulah ia boleh menyebut dirinya seorang 
Muslim sejati. Kalau tidak, sulitlah baginya untuk bisa disebut hamba Allah. Mungkin saja, 
dengan menjalankan shalat lima kali sehari, berpuasa di bulan Ramadhan, dan menunjukkan 
tingkah-laku sebagai seorang Muslim, ia boleh menipu masyarakat dan membujuk dirinya 
sendiri, bahawa ia adalah seorang Muslim, namun ia tidak mungkin boleh mengelabui Allah. 


KEADAAN UMMAT ISLAM DI PUNJAB 


Saudara-saudara! 

Menjadi hamba dari ketiga berhala yang saya sebutkan di atas tadi adalah syirk yang sebenar- 
benarnya. Anda semua telah dapat menghancurkan berhala-berhala dari batu, meruntuhkan kuil- 
kuil yang terbuat dari batu-bata, campuran kapur dan simen, tetapi anda hanya menaruh perhatian 
sedikit sekali pada berhala-berhala dan kuil-kuil yang ada dalam diri anda sendiri. 

Menghancurkan berhala-berhala ini adalah urusan yang paling penting, bahkan menjadi prasyarat 
untuk menjadi seorang Muslim. Walaupun saya berbicara kepada seluruh ummat Islam, dan sedar 
bahawa bencana yang menimpa ummat Islam, di India khususnya dan di seluruh dunia pada 
umumnya, adalah akibat dari penyembahan mereka terhadap ketiga macam berhala tersebut di 
atas. Tetapi, kerana saudara-saudaraku ummat Islam di Punjab adalah yang ada di hadapanku saat 
ini, maka secara khusus saya mesti memberitahukan kepada saudara-saudara, bahawa sebab 
utama dari keruntuhan, kehinaan dan bencana yang menimpa mereka adalah kerana mereka 
menyembah ketiga macam berhala yang tersebut di atas tadi. Di Punjab ini, jumlah ummat Islam 
lebih dari satu setengah karor (satuan dari 10 juga). Jumlah anda lebih dari separuh penduduk 
wilayah ini, selebihnya adalah kelompok-kelompok lain. Tetapi dengan jumlah anda yang 
demikian besar, anda semua tidak mempunyai kekuatan apa-apa, sedangkan beberapa kelompok 
lain yang jumlahnya lebih kecil dari anda, memiliki kekuatan yang besar. Apa sebab maka jadi 
demikian? Sebabnya ialah dengan menghambakan diri pada kemahuan sendiri, adat kebiasaan 
keluarga dan suku bangsa serta sesama manusia, dan mengesampingkan Allah, kekuatan anda 
telah dirongrong dari dalam. 

1 . Perbedaan Kasta 

Dalam masyarakat Islam ada kelompok-kelompok Rajput, Gakhar, Mughul, Jat, dan lain-lain. 
Islam telah mengajak anda semua untuk melupakan kelompok-kelompok tersebut dan 
membentuk satu masyarakat yang padu, bersaudara satu sama lain dan bersatu-padu bagaikan 
sebuah tembok yang kuat. Tetapi anda semua masih berpegang pada pemikiran-pemikiran Hindu. 
Sebagaimana halnya kasta-kasta yang terpisah satu sama lain dalam masyarakat Hindu, demikian 
pula anda semua, masih terpecah-pecah dalam suku-suku yang terpisah-pisah. Anda tidak saling 
kahwin-mengahwini seperti seharusnya suatu masyarakat Islam. Antara satu suku dengan yang 
lain, tidak ada tali persaudaraan dan kasih-sayang. Di mulut, anda saling menyebut saudara- 
saudara sesama Muslim, tetapi dalam perbuatan, anda tetap berpegang-teguh pada perbedaan- 
perbedaan yang berlaku sebelum Islam. Perbedaan-perbedaan inilah yang telah mencegah anda 
untuk menjadi satu tembok yang kuat. Sebagai batu bata, masing-masing anda terlepas satu dari 
yang lain. Anda tidak boleh bangkit bersama-sama dan tidak pula mampu menghadapi bencana 
bersama-sama pula. Apabila anda diminta, sesuai dengan ajaran-ajaran Islam, untuk 
menyingkirkan perbedaan-perbedaan itu dan bersatu kembali, apa jawab anda? Pasti hanya akan 
menjawab: "Kami tidak boleh meninggalkan adat-istiadat yang diwariskan nenek- moyang kami". 
Tahukah anda, apa jawab Allah terhadap pernyataan anda itu? Inilah: "Kalian boleh saja tidak 
meninggalkan adat kebiasaan warisan nenek-moyang kalian; kalian boleh saja meninggalkan 
tatacara peribadatan Hindu. Kami juga bisa memecah dan meremukkan kepala-kepala kalian dan 
mencampakkan kalian ke dalam lumpur kehinaan dan kerendahan, walaupun kalian menjadi 
kelompok terbanyak." 

2. Ketidakadilan dalam Warisan 

Allah telah memerintahkan kepada anda semua untuk memberikan harta warisan kepada anak 
laki-laki dan anak perempuan. Tetapi anda menjawab: "Menurut hukum adat, warisan nenek- 
moyang kami, baik anak laki-laki mahupun anak perempuan kedua-duanya tidak berhak 
memperoleh harta warisan, dan kami melaksanakan hukum adat warisan nenek-moyang kami dan 
tidak mengakui hukum Tuhan". Demi Tuhan, katakanlah kepada saya, apakah itu jawapan orang 
Islam? Bila anda diminta untuk menghapuskan hukum warisan nenek-moyang, setiap orang dari 
anda menjawab: "Kalau orang lain mahu menghapuskannya, saya pun mahu menghapuskannya". 
Seolah-olah anda takut rugi dengan memulai lebih dahulu, dan mengharapkan keuntungan dengan 
mengekor kepada orang lain. Fikirkanlah, apa erti jawapan anda itu? Apakah hukum Allah boleh 
tunduk pada syarat, bahawa bila orang lain mematuhinya maka anda juga akan mematuhinya? 
Kalau demikian, maka mungkin besok anda akan mengatakan: "Kalau orang lain tidak berbuat 
apa-apa, saya pun tidak akan berbuat apa-apa". Selanjutnya anda pasti akan mengatakan: "Kalau 

orang lain berzina, saya pun akan berzina pula. Kalau orang lain mencuri, saya pun akan mencuri. 
Pokoknya, sebelum orang lain berhenti berbuat dosa dan kejahatan, saya juga akan terus berbuat 
dosa dan kejahatan". Dengan cara yang begini, anda menjadi penyembah ketiga berhala yang 
saya sebutkan di atas tadi. Anda menghamba kepada diri sendiri (naf s), menghamba kepada 
nenek-moyang, dan menghamba kepada bangsa-bangsa yang musyrik. Namun, dengan 
melakukan ketiga macam kejahatan ini, anda masih juga mengatakan bahawa anda adalah 
penganut-penganut Islam! 

Itu hanya dua contoh saja. Kalau anda membuka mata baik-baik, anda akan melihat penyakit- 
penyakit yang seperti itu yang masih bermaharaja lela di tubuh masyarakat Islam. Dalam 
penyakit-penyakit itu, anda akan melihat sekelompok orang yang menyembah satu berhala, yang 
lain menyembak dua berhala, dan yang lain lagi menyembah tiga berhala. Kalau ketiga berhala 
ini masih anda sembah, sedang anda semua mengaku sebagai orang-orang Muslim, bagaimana 
anda boleh mengharapkan rahmat Allah, yang hanya dijanjikan kepada orang-orang Muslim yang 
sebenarnya? 

BAB KELAPAN 
UJIAN KEIMANAN 


Saudara-saudara sesama Muslim! 

Dalam khutbah yang lalu saya telah menerangkan bahawa menurut Al-Qur'an ada tiga jalan 
yang dapat menyesatkan manusia. Y ang pertama adalah mengesampingkan hukum-hukum Allah 
dan memperturutkan dorongan hawa-nafsu. Yang kedua adalah melebihkan kebiasaan keluarga 
dan cara-cara nenek-moyang daripada hukum Allah. Yang ketiga adalah mengabaikan sistem 
kehidupan yang diajarkan oleh Allah dan RasulNya dan mengikuti cara-cara yang ditempuh 
manusia, baik oleh orang-orang besar bangsanya sendiri mahupun bangsa-bangsa lain. 

MUSLIM YANG SEBENARNYA 

Pengertian yang sebenarnya tentang seorang Muslim adalah bahawa ia harus kebal terhadap 
ketiga penyakit tersebut di atas. Orang yang disebut Muslim hanyalah orang yang tidak menjadi 
hamba-sahaya dari siapapun selain Allah, dan tidak mengikuti siapapun kecuali RasulNya. Orang 
Muslim hanyalah orang yang dengan setulus hati percaya bahawa ajaran Allah dan RasulNya 
adalah kebenaran yang mutlak, dan apa pun yang bertentangan dengannya adalah sesat, dan apa 
pun yang baik bagi manusia dalam hidup di dunia ini mahupun di akhirat nanti seluruhnya telah 
terkandung dalam ajaran-ajaran Allah dan UtusanNya. Seseorang yang beriman sepenuhnya 
kepada kebenaran-kebenaran ini adalah orang yang selalu mencari petunjuk dari ajaran Allah dan 
RasulNya dalam setiap langkah-hidupnya dan yang menyangkut masalah yang dihadapinya, dan 
setelah mengetahui ajaran tersebut, lalu mengikutinya. Setelah berbuat demikian, ia tidak akan 
peduli apakah fikirannya akan merasa tidak tenang kerananya, atau apakah sanak-keluarganya 
akan memarahi dan mencaci-makinya, atau orang-orang yang memuja keduniaan akan 
menentangnya. Kerana, bila hal itu terjadi ia hanya cukup menjawab dengan jelas dan tegas: 
"Saya adalah hamba sahaya Allah dan bukan hambamu; saya hanya percaya kepada UtusanNya, 
dan tidak kepadamu”. 

TANDA-TANDA KEMUNAFIKAN 

1. Memperturutkan Kemahuan Sendiri (Nafs) 

Berlawanan dengan hal di atas, apabila seseorang berkata: "Meskipun ini perintah Tuhan dan 
RasulNya, fikiran saya tidak boleh menerimanya kerana saya anggap perintah ini merugikan. 
Kerana itu saya akan mengesampingkan petunjuk-petunjuk Tuhan dan berbuat menurut pendapat 
saya sendiri", maka jelas hati orang seperti ini telah kehilangan iman. Ia bukanlah seorang 
Mukmin, tetapi seorang munafik. Kerana, sementara di mulut ia mengatakan bahawa ia adalah 
seseorang hamba Tuhan dan pengikut RasulNya, dalam perbuatan ia adalah budak dari dirinya 
sendiri dan pengikut pendapatnya sendiri. 

2. Pemujaan Kepada Adat Istiadat 

Sama halnya, bila seseorang berkata bahawa meskipun bertentangan dengan perintah Allah 
dan RasulNya, tapi bagaimana suatu adat tertentu boleh ditinggalkan, sedangkan ia sudah 
dilaksanakan turun-temurun sejak zaman nenek moyang, atau bagaimana suatu tatacara yang 
sudah menjadi kebiasaan akan dihentikan, sedangkan ia sudah menjadi pendorong sejak waktu 
yang lama di kalangan sanak keluarganya? Orang seperti ini juga termasuk kelompok munafik, 
walaupun di dahinya sudah tumbuh benjolan yang diakibatkan oleh banyaknya ia bersujud dalam 
shalat yang tidak henti-hentinya, dan yang mungkin telah membuat wajahnya nampak betul-betul 
seperti seorang yang saleh, kerana kebenaran din yang sebenarnya tidak meresap ke dalam 

hatinya. Din tidaklah terdiri dari ruku, sujud, puasa dan haji, tidak pula ia terdapat pada wajah dan 
pakaian seseorang: Sebenarnya, din bererti kepatuhan kepada Allah dan RasulNya. Seseorang 
yang menolak untuk patuh kepada Allah dan RasulNya dalam urusan masalah-masalah hidupnya, 
sebenarnya hatinya kosong dari din. Shalatnya, puasanya, dan wajahnya yang saleh hanyalah 
penipuan belaka. 

3. Meniru-niru Bangsa Lain 

Demikian pula, apabila seseorang, dengan tidak mempedulikan Kitab Allah dan petunjuk- 
petunjuk RasulNya, mendesak agar suatu kebiasaan tertentu dilaksanakan kerana kebiasaan itu 
biasa dilakukan orang-orang Barat, dan agar suatu hal tertentu diterima saja kerana bangsa lain 
yang menerimanya ternyata mengalami kemajuan, atau agar sesuatu disetujui saja kerana 
dianjurkan oleh seorang besar, maka orang yang begini mesti berhati-hati menjaga imannya. 
Omongan semacam ini tidak boleh dirujukkan dengan iman. Bila anda seorang Muslim dan ingin 
tetap Muslim, maka anda harus melemparkan jauh-jauh setiap pandangan yang bertentangan 
dengan perintah Allah dan RasulNya. Bila anda tidak mampu melakukan hal ini, anda tidak patut 
mendakwakan diri anda sebagai penganut Islam. Hanya di mulut saja anda percaya kepada Allah 
dan RasulNya, anda telah mengesampingkan ajaran-ajaranNya dan ajaran-ajaran RasulNya. 
Kalau dalam masalah-masalah hidup, anda memberi tempat kepada ajaran-ajaran manusia, itu 
bukanlah Islam namanya dan bukan pula iman. Itu adalah kemunafikan yang terang-terangan. 
Allah telah menyatakan dalam Al-Qur'an: 

"Sesungguhnya Kami telah menurunkan ayat-ayat yang menjelaskan. Dan Allah memimpin siapa 
yang dikehendakiNya kepada jalan yang lurus. Dan mereka berkata: 'Kami telah beriman kepada 
Allah dan Rasul, dan kami menta'ati (keduanya)’ Kemudian sebahagian dari mereka berpaling 
sesudah itu. sekali-kali mereka itu bukanlah orang-orang yang beriman. Dan apabila mereka 
dipanggil kepada Allah dan RasulNya, agar Rasul menghukum (mengadili) di antara mereka, 
tiba-tiba sebahagian di antara mereka menolak untuk datang. Tetapi jika keputusan itu untuk 
(kemaslahatan) mereka, mereka datang kepada Rasul dengan patuh. Apakah (ketidakdatangan 
mereka itu kerana) dalam hati mereka ada penyakit, atau ( kerana ) mereka ragu-ragu, ataukah 
(kerana) takut kalau-kalau Allah dan RasulNya berlaku zalim kepada mereka? Sebenarnya 
mereka itulah orang-orang yang zalim. Sesungguhnya jawapan orang-orang Mukmin bila 

mereka di-panggil kepada Allah dan RasulNya agar Rasul menghukum (mengadili) di antara 
mereka ialah ucapan: "Kami mendengar, dan kami patuh " dan mereka itulah oran«-orang yang 
beruntung. Dan barangsiapa yang ta 'at kepada Allah dan RasulNya, maka mereka adalah orang- 
orang yang mendapat kemenangan ( Surah , cin-Nur: Ayat 46 — 52 ). 

Fikirkanlah pengertian iman yang dinyatakan dalam ayat-ayat tersebut di atas. Iman yang 
sejati adalah menghambakan diri kepada Kitab Allah dan petunjuk-petunjuk RasulNya. Apa pun 
perintah yang datang dari keduanya mestilah betul-betul dipatuhi, dan apa pun yang bertentangan 
dengannya tidak boleh didengarkan, biaipun datangnya dari fikiran sendiri, dari keluarga ataupun 
dari orang banyak. Hanya orang yang mempunyai syarat fikiran yang beginilah yang boleh 
disebut Mukmin dan Muslim. Y ang tidak memilikinya adalah orang munafiq. 

BEBERAPA CONTOH KEPATUHAN KEPADA ALLAH 

1 . Meninggalkan Minuman Keras 

Tentu anda semua telah mendengar betapa meluasnya kebiasaan minum-minuman keras 
(khamar) di negeri 'Arab sebelum kedatangan Islam. Lelaki, perempuan, tua-muda, semuanya 
gemar minum khamar. Mereka memang sudah terbiasa dengan minuman tersebut. Mereka 
mengarang dan menyanyikan lagu-lagu untuk memuji khamar, dan begitu tergila-gilanya mereka 
kepada khamar tersebut. Dan anda semua tahu juga bahawa sulit sekali menghentikan minum 
minuman keras bila telah ketagihan olehnya. Seorang pemabuk lebih suka mati daripada berhenti 
minum. Bila ia tidak memperoleh khamar, ia merasa lebih sakit dari orang sakit. Tetapi sudahkan 
anda mendengar apa yang terjadi ketika larangan minum minuman keras diturunkan oleh Allah? 
Ketika mendengar larangan itu, orang 'Arab yang bersedia mati demi minuman keras itu sendiri, 
dengan tangan mereka sendiri memecahkan kendi-kendi wadah minuman-keras itu. Dan 
minuman itu mengalir di jalan-jalan dan di gang-gang di kota Madinah waktu itu seperti air 
hujan. Dalam suatu pertemuan, sekelompok orang sedang asyik minum minuman keras. Ketika 
mereka mendengar utusan Nabi SAW mengatakan bahawa minuman keras telah dilarang, tangan- 
tangan mereka berhenti bergerak seketika. Mereka yang sudah memegang mangkuk minuman itu 
di bibirnya seketika itu juga menyingkirkannya dari mulut mereka, dan tidak membiarkan setitis 
pun arak menyentuh bibir mereka. Inilah kebesaran iman. Inilah yang dinamakan patuh kepada 
Allah dan RasulNya. 

2. Pengakuan Dosa 

Anda tahu juga betapa kerasnya hukuman yang diberikan Islam bagi orang yang berzina — 
seratus kali pukulan rotan di punggung yang telanjang; yang membuat orang bergidik hanya 
dengan mengingatnya saja. Dan bila yang berzina adalah orang yang sudah pernah kahwin, maka 
hukumannya lebih mengerikan lagi: direjam sampai mati. Mendengar kata rejam saja orang 
sudah gementar. Tapi sudahkan anda mendengar bagaimana perilaku orang yang mempunyai 
iman dalam hatinya? Pada zaman Nabi SAW ada seorang beriman yang telah berzina. Tidak ada 
saksi, tidak ada seorang pun yang menyeretnya ke depan pengadilan. Tidak pula ada seorang pun 
yang melaporkan kepada polis. Hanya ada iman, yang bertakhta dalam hatinya. Dan iman itulah 
yang mengatakan kepadanya: "Pergilah kau menjalani hukuman yang telah disediakan Allah atas 
perbuatanmu itu". Maka pergilah orang itu dengan kemahuannya sendiri kepada Rasulullah SAW 
dan berkata: "Wahai Rasulullah saya telah berzina. Hukumlah saya". Mendengar itu, Nabi 
memalingkan wajahnya dari orang itu. Tapi orang itu terus saja menghadap wajah Rasulullah 
SAW dan mengulangi permintaannya. Rasulullah kembali memalingkan wajahnya dari orang itu, 
dan orang itu juga kembali bergeser tempat menghadapi wajah Rasulullah dan kembali 
mengulangi permintaannya untuk ketiga kalinya. Inilah iman. Memang, bagi seorang yang 
memiliki iman dalam hatinya, adalah mudah untuk menjalani hukuman seratus kali cambukan 


www.dakwah.info 


46 


MANHAJ HIDUP MUSLIM 


V 


pada punggungnya yang telanjang. Bahkan hukuman rejam sekali pun. ia segan untuk kembali ke 
hadirat Tuhannya dengan seorang hamba yang tidak patuh. 

3. Pemutusan Hubungan 

Anda juga tahu bahawa di dunia ini tidak ada yang lebih dicintai seseorang selain daripada 
sanak keluarganya. Terutama sekali, ayah, saudara dan anak adalah demikian dicintai sehingga 
orang bersedia mati kerana mereka. Tetapi lihatlah dalam sejarah Islam waktu terjadi Perang 
Badar dan Uhud, dan lihatlah siapa yang beiperang melawan siapa? Sang ayah berada di barisan 
tentera Islam dan sang anak di barisan tentera kafir, dan sebaliknya. Seseorang berada di satu 
pihak dan saudaranya ada di pihak lainnya. Sanak keluarga dan kerabat-kerabat dekat saling 
berhadapan dan bertempur seakan-akan satu sama lain adalah orang-orang asing. Dan semangat 
permusuhan ini menyala bukan kerana membela tanah air atau memperebutkan harta benda, 
bukan pula kerana dendam peribadi tetapi perang melawan keluarga dan sanak saudara itu terjadi 
kerana orang-orang yang beriman berani dan rela membunuh atau terbunuh oleh ayah, anak, 
saudara dan keluarga mereka sendiri, demi membela ajaran Allah dan RasulNya. 

4. Taubat dari Adat Kebiasaan Lama 

Anda juga tahu bahawa Islam telah meruntuhkan dengan saksama semua adat kebiasaan lama 
yang berlaku di negeri 'Arab sebelum kedatangannya. Dosa terbesar yang muncul dari adat 
kebiasaan lama ini adalah penyembahan berhala yang telah menjadi mode selama ratusan tahun. 
Islam melarang perbuatan dosa ini bersama-sama dengan minuman keras, perzinaan, perjudian, 
pencurian dan perampasan, yang biasa dilakukan sebelum Islam. Sebelum Islam, kaum wanita 
biasa bepergian ke luar rumah dengan pakaian terbuka. Islam menyuruh mereka mengenakan 
jilbab. Sebelum Islam datang, kaum wanita tidak berhak memperoleh harta warisan, kemudian 
Islam memerintahkan agar mereka diberi bahagian. Sebelum Islam, anak-anak angkat diberi 
kedudukan yang sama dengan anak-anak kandung, tetapi Islam membatalkan persamaan 
kedudukan ini dan mengesahkan perkahwinan dengan janda anak angkat. Pendeknya, tidak ada 
satu pun adat lama yang dibiarkan tetap tegak oleh Islam. Tetapi tahukah anda bagaimana sikap 
orang-orang yang telah menyatakan iman kepada Allah dan RasulNya? Orang-orang yang 
beriman ini menghancurkan berhala-berhala, yang selama ini disembah oleh mereka dan nenek- 
moyang mereka, dengan tangan-tangan mereka sendiri. Mereka mempersembahkan korban- 
korban tersebut di atas altar-altar pemujaan mereka. Mereka menghapuskan semua adat kebiasaan 
keluarga yang telah mereka warisi turun-temurun selama berabad-abad. Dengan perintah Allah, 
mereka menghancurkan benda-benda yang sebelumnya mereka pandang suci. Sebaliknya, mereka 
mengesahkan hal-hal yang sebelumnya mereka pandang menjijikkan. Hal-hal yang selama 
berabad-abad dipandang suci, tiba-tiba saja menjadi kotor, dan sebaliknya. Semua perbuatan yang 
pada masa jahiliyyah merupakan sumber keuntungan atau kesenangan, dihapuskan begitu datang 
larangan dari Allah. Sebaliknya, semua perintah-perintah Islam yang membawa kesulitan- 
kesulitan dan keberatan-keberatan diterima dengan gembira. Inilah yang disebut iman dan inilah 
yang dinamakan Islam. Seandainya orang-orang Arab pada masa itu berkata: "Kami tidak mahu 
menerima hal itu kerana itu merugikan kami. Kami tak dapat menghentikan perbuatan ini kerana 
ia menguntungkan bagi kami. Kami juga akan tetap mengerjakan perbuatan yang lainnya itu 
kerana ia adalah warisan budaya dari nenek-moyang kami. Juga, kami menyukai hal-hal tertentu 
yang dilakukan bangsa Rumawi dan praktik-praktik tertentu dari bangsa Iran yang menyenangkan 
kami". Pendeknya, seandainya mereka semua menolak setiap hal yang datang dari Islam, anda 
dapat membayangkan bahawa pasti tidak akan ada seorang Muslim pun di dunia sekarang ini. 

JALAN MENUJU KEREDHAAN ALLAH 

Saudara-saudara! 

Dalam Al-Qur'an dinyatakan: 

"Kamu sekali-kali tidak sampai kepada kebaktian (yang sempurna), sebelum kamu menafkahkan 
sebahagian harta yang kamu cintai. Dan apa saja yang kamu nafkahkan, maka sesungguhnya 
Allah mengetahuinya ( Surah Ali Imran: Ay at 92 ). 

Ayat ini adalah satu tuntutan dari Islam dan iman. Kebesaran Islam yang sebenarnya terletak 
pada prinsip bahawa apa pun yang anda cintai mestilah anda korbankan untuk Allah. Anda tentu 
tahu bahawa dalam semua urusan hidup anda, Allah mengajak anda kepada suatu arah, sedangkan 
anda sendiri mengajak ke arah lain. Allah menyuruh anda mengerjakan suatu perbuatan, tapi naf s 
(diri) membujuk anda agar tidak mengerjakannya dengan menyatakan bahawa pekerjaan itu akan 
mendatangkan kesulitan dan kerugian. Allah melarang anda mengerjakan sesuatu, tapi naf s 
membujuk anda untuk melakukannya dengan mengatakan bahawa pekerjaan itu sangat 
menyenangkan dan menguntungkan. Di satu pihak terdapat keredhaan Allah, sedangkan di lain 
pihak adalah kesenangan dan kepuasan diri. Pendeknya, dalam setiap langkah hidupnya, manusia 
dihadapkan pada persimpangan jalan. Jalan yang satu adalah jalan Islam, dan jalan yang satunya 
lagi adalah jalan kufr dan kemunafikan. Seseorang yang mengabaikan semua bujukan dunia dan 
tunduk-patuh pada perintah-perintah Allah adalah orang yang telah memilih jalan Islam. 
Sebaliknya, seseorang yang mengesampingkan perintah-perintah Allah, dan menuruti kemahuan- 
kemahuannya sendiri serta godaan-godaan dunia, adalah orang yang memilih jalan kufr dan 
kemunafikan. 


ORANG ISLAM ZAMAN SEKARANG 

Sifat orang-orang Islam zaman sekarang adalah bahawa mereka menerima dengan senang 
hati apa saja dari Islam yang mudah bagi mereka, tetapi apabila pertentangan yang sebenarnya 
muncul antara Islam dan kufr, mereka cepat-cepat mengubah sikap. Kelemahan ini terdapat 
bahkan pada pemimpin-pemimpin besar Islam. Mereka dengan penuh semangat meneriakkan 
"Islam! Islam!", sampai tenggorok mereka kering. Mereka juga senang melakukan pekerjaan- 
pekerjaan untuk Islam yang boleh dilihat orang banyak. Tetapi apabila kepada mereka dikatakan: 
"Marilah kita tegakkan hukum Islam yang anda puji setinggi langit itu", maka mereka akan 
berkata: "Masalah itu tidak gampang. Kesulitannya adalah ini dan itu. Lebih baik lupakan saja 
masalah itu sementara". Apa yang mereka maksudkan adalah bahawa Islam tak lain sebuah 
mainan yang sangat bagus. Patutkah kita memajangnya di almari kaca dan memuji-mujinya? 
Tetapi janganlah sekali-kali kita bicara tentang menegakkan hukum Islam untuk mengatur 
masyarakat Islam, rumahtangga dan sanak keluarga kita, dan mengatur urusan-urusan perniagaan 
dan masalah-masalah hidup yang lain. Inilah sifat u mm at. Islam zaman sekarang ini. Tidak usah 
pula kita perkatakan orang-orang yang beipandangan kebendaan duniawi. Akibat dari sikap yang 
demikian ini, maka salat, puasa, ataupun membaca Al-Qur'an serta pemujaan lahiriyyah terhadap 
syari'ah menjadi kehilangan guna dan manfa'atnya. Kenapa? Sebab bila roh telah hilang, manfa'at 
apa yang dapat diambil jasad yang mati? 

BAB KESEMBILAN 


CIRI-CIRI ISLAM YANG SEBENARNYA 


Saudara-saudara sesama Muslim! 

Allah telah mengatakan dalam Kitab SuciNya: 

"Katakanlah: 'Sesungguhnya salatku , 'ibadatku, hidupku dan matiku hanyalah untuk Allah, 
Tuhan semesta alam, tiada sekutu bagiNya; dan demikian itulah yang diperintahkan kepadaku 
dan aku adalah orang yang pertama-tama menyerahkan diri (kepada Allah)' ". (Surah, Al-An'am, 
Ayat: 162— 163). 

Ayat tersebut di atas dijelaskan oleh Rasulullah SAW dengan sabdanya: 

"Barangsiapa yang menjalin persahabatan kerana Allah, menyatakan permusuhan kerana 
Allah, dan meninggalkan sesuatu kerana Allah, maka sesungguhnya ia telah melengkapkan 
imannya, yakni menjadi orangMu 'min yang sempurna 

Ayat yang saya kutip di atas menunjukkan bahawa apa yang dituntut oleh Islam adalah 
bahawa manusia wajib mempersembahkan seluruh kerjanya, hidup dan matinya semata-mata 
untuk Allah dan tidak membahagi hak Allah dalam hal ini dengan yang lainnya. Ertinya, baik 
kerja, hidup maupun matinya tidak boleh dipersembahkan kepada siapa pun atau sesuatu pun 
selain dari Allah. 

Penjelasan yang diberikan oleh Rasulullah di atas, merupakan syarat yang mesti dipenuhi 
oleh seorang Muslim dalam menjalin hubungan persahabatan ataupun permusuhan dengan orang 
lain serta dalam menangani urusan-urusan dunianya. Hal-hal tersebut hendaklah dilakukan 
dengan niat semata-mata untuk mencari keredhaan Allah, dan dilakukan menurut aturan-aturan 
yang telah digariskanNya. Kalau tidak demikian, iman tidak dapat dikatakan sempurna, apa lagi 
mencapai darjat kerohanian yang tinggi. Dalam hal ini, kelemahan iman ditunjukkan oleh 
kelemahan seseorang dalam memenuhi persyaratan yang tersebut di atas. Apabila dalam hal ini 
seseorang telah menuruti aturan Allah sepenuhnya, maka barulah imannya dapat dikatakan 
sempurna. 

Kebanyakan orang mengira bahawa darjat iman yang tersebut di atas hanyalah diperlukan 
oleh mereka yang ingin mencapai darjat kerohanian yang tinggi, sedangkan orang kebanyakan 
tidaklah dituntut untuk memiliki Islam dan iman yang sempurna atau lengkap. Maksud mereka, 
tanpa persyaratan ini pun seseorang dapat juga menjadi seorang Mu'min dan Muslim. Tetapi 
pandangan seperti ini adalah pandangan yang keliru yang timbul kerana pada umumnya orang 
tidak membedakan antara Islam RASMI dengan Islam yang sebenarnya menurut pandangan 
Allah. 


PERBEDAAN ANTARA ISLAM RESMI DAN ISLAM YANG SEBENARNYA 


1. Islam RASMI 

Dalam Islam RASMI yang penting bagi seseorang bukanlah apa yang ada dalam hati dan 
fikirannya, tetapi adalah pengakuan lahiriyyahnya, tanpa mengira apakah ia memperlihatkan 
tanda-tanda pokok yang diperlukan bagi pengakuannya itu atau tidak. Apabila seseorang 

mengakui dengan lisan bahawa ia percaya kepada Allah, RasulNya, pada Al-Qur'an, hari akhirat 
dan rukun-rukun iman yang lain, lalu memenuhi syarat-syarat yang diperlukan yang 
membuktikan pengakuannya itu, maka ia akan diterima dalam lingkungan Islam dan orang akan 
berurusan dengannya sebagaimana halnya dengan seorang Muslim. Tetapi kedudukan seperti ini 
hanya terbatas pada kehidupan di dunia yang sementara ini saja, dan dari sudut pandangan 
duniawi hal ini menyediakan dasar hukum dan budaya bagi terbentuknya masyarakat Islam. 
Hasilnya hanyalah tidak lebih dari bahawa mereka — yang dengan lisan menyatakan pengakuan 
sebagai Muslim — diterima dalam masyarakat Islam dan diakui sebagai orang-orang Muslim. 
Tidak seorang pun dari mereka yang boleh disebut kafir; setiap orang dari mereka haruslah diberi 
hak-hak hukum, moral dan sosial seperti orang-orang lain; mereka boleh mengadakan hubungan 
perkahwinan; mereka berhak memperoleh warisan, dan hubungan-hubungan biasa yang 
dijalankan oleh orang-orang Muslim. 

2. Islam yang sebenarnya 

Akan tetapi, keselamatan dan penilaian terhadap seorang Muslim dan Mu'min di akhirat, serta 
apakah ia termasuk dalam kelompok hamba-hamba Allah yang disukaiNya, adalah masalah lain 
yang tidak tergantung pada pengakuan lisan seperti tersebut di atas tadi. Pengakuan yang sejati 
adalah pengakuan yang disertai peneguhan dalam hati dan diikuti dengan penyerahan diri 
sepenuhnya kepada Allah dengan penuh kemahuan. Pengakuan secara lisan di dunia ini hanyalah 
diperuntukkan bagi Tuan Kadi dan masyarakat pada umumnya, kerana mereka hanya boleh 
melihat hal-hal yang lahiriyyah saja. Tetapi Allah melihat ke dalam hati dan batin seseorang, dan 
menyentuh iman yang ada di dalamnya. Kayu ukur yang dipakai Allah dalam menilai kedudukan 
seseorang adalah apakah hidupnya, matinya, kesetiaannya, kepatuhan dan penghambaannya — 
pendeknya, seluruh hidup dan kerjanya — ditujukan bagi Allah ataukah bagi yang lain? Bila 
semua itu diperuntukkan, bagi Allah semata-mata, maka ia dinilai sebagai seorang Mu'min dan 
Muslim; dan bila semua itu diperuntukkan bagi yang lain, maka ia bukanlah seorang Mu'min 
ataupun Muslim. Siapa pun yang tidak memenuhi ciri ini, bererti kurang imannya, sejajar dengan 
kekurangannya dalam memenuhi kriteria tersebut, tanpa mengira apakah ia menempati jajaran 
orang-orang Islam yang terkemuka di dunia ini dan mempunyai kedudukan setinggi mana 
sekalipun. Menurut Allah, satu-satunya hal yang dapat dinilai adalah apakah anda telah 
memberikan segala yang anda miliki pada jalanNya. Bila anda telah melakukannya, maka anda 
akan memperoleh hak-hak istimewa, yang diberikan kepada mereka yang setia kepadaNya, dan 
menerima hak pahala bagi penghambaan anda kepadaNya. Tetapi bila anda mengecualikan apa 
pun juga dari penghambaan kepadaNya, maka pengakuan anda sebagai seorang Muslim, yang 
bererti bahawa anda telah meng'abdikan diri sepenuhnya kepada Allah, adalah pengakuan yang 
palsu yang hanya dapat mengelabui mata dunia dan masyarakat Islam, tetapi tidak akan dapat 
menipu Allah. Masyarakat Islam mungkin akan menerima anda dan memberikan hak-hak kepada 
anda sebagai seorang Muslim di dunia ini, tetapi Allah tidak akan memberikan tempat bagi anda 
di antara kelompok hamba-hambaNya yang beriman. Bila anda memikirkan perbedaan antara 
Islam RASMI dari Islam yang sebenarnya yang telah saya terangkan tadi, maka dengan 
sendirinya anda akan mengerti bahawa buah dari kedua macam Islam itu akan sangat berbeda, 
baik dalam hidup di akhirat nanti mahupun di dunia ini. Orang-orang Islam sejak zaman dahulu 
sampai sekarang dapat dibahagi menjadi dua kelompok. 

DUA MACAM ORANG ISLAM 

1 . Islam Setengah-setengah 

Y ang pertama, yang menyatakan diri sebagai Islam adalah mereka yang — setelah mengaku 
beriman kepada Allah dan UtusanNya — menerima Islam sebagai agama mereka, tetapi mereka 
memperlakukan agama mereka itu hanya sebagai suatu bahagian dari keseluruhan hidup mereka. 

Dari satu segi, pada diri mereka tampak pernyataan hubungan dengan Islam, banyaknya 'ibadat, 
pemakaian tasbih, salat, dzikr, pelaksanaan kesucian dalam hal makanan dan sebahagian 
hubungan-hubungan sosial, dan lain-lain hal yang pada umumnya biasa disebut sikap orang yang 
beragama. Tetapi di segi lain, sikap hidup seluruh mereka sama sekali tidak mencerminkan Islam 
dan tidak dihubungkan dengan Islam. Bila mereka mencintai seseorang atau sesuatu, cinta mereka 
itu adalah kerana dorongan hawa-nafsu mereka sendiri dan demi keuntungan dan kesenangan 
mereka sendiri, atau demi tanah air dan bangsa, atau demi seseorang manusia. Bila mereka 
menyatakan permusuhan dan melakukan peperangan, maka hal itu mereka lakukan demi 
kepentingan peribadi dan duniawi. Masalah perniagaan isteri dan anak-anak, keluarga, 
masyarakat dan teman-teman sepekerjaan — semuanya ini sebahagian besar mereka lepaskan 
dari ajaran-ajaran agama mereka dan mereka urus berdasarkan pertimbangan-pertimbangan 
duniawi. Sebagai lurah, pedagang, presiden, tentera, pemegang suatu pekerjaan tertentu — dalam 
semua bidang ini kedudukan mereka adalah bebas dan tidak berhubungan dengan kedudukan 
mereka sebagai orang-orang Islam. Kemudian orang-orang seperti ini biasanya akan berkumpul 
dan bersama-sama mendirikan lembaga-lembaga kebudayaan, pendidikan dan politik, yang 
kerana didirikan oleh orang-orang Islam, mungkin sebahagian akan terkena pengaruh sedemikian 
rupa oleh mereka atau dengan sesuatu cara dihubungkan dengan mereka; tetapi sebenarnya semua 
lembaga-lembaga seperti itu tidak ada hubungannya sama sekali dengan Islam. 

2. Islam Sepenuhnya 

Watak golongan orang Islam yang kedua adalah orang-orang yang keleburkan sepenuhnya 
keperibadian dan wujud mereka ke dalam Islam. Semua kedudukan yang mereka pegang terlebur 
ke dalam kedudukan mereka sebagai Muslim Peranan mereka sebagai ayah, anak, suami atau 
isteri, peniaga, pegawai kerajaan, buruh, pegawai atau profesional-profesional, akan 
mencerminkan watak seorang Muslim. Perasaan, keinginan-keinginan dan ideologi mereka, 
fikiran-fikiran dan pendapat-pendapat mereka, kebencian dan kecenderungan-kecenderungan 
mereka, kesenangan dan ke-tidak-senangan mereka, pendeknya dari segala segi keperibadian dan 
wujud manusiawi mereka, tunduk dan terlebur ke dalam Islam. Islam sepenuhnya mempengaruhi 
hati dan fikiran mereka, mata dan telinga mereka, perut dan bahagian-bahagian seksual tubuh 
mereka, kaki dan tangan mereka — pendeknya seluruh jiwa dan raga mereka. Baik cinta ataupun 
benci mereka, tidak lepas dari Islam. Bila mereka berkelahi dan beiperang, hal itu mereka 
lakukan semata-mata demi Islam. Bila mereka memberikan sesuatu kepada orang lain, itu adalah 
kerana Islam menyuruh mereka berbuat demikian. Bila mereka tidak memberi sesuatu kepada 
seseorang, itu pun kerana Islam melarang mereka untuk memberikannya. Dan sikap mereka yang 
demikian ini tidaklah terbatas pada individu-individu mereka saja, tetapi juga berlaku dalam 
kehidupan bersama mereka, yang seluruhnya didasarkan pada prinsip Islam. Wujud keseluruhan 
mereka berkembang menjadi suatu masyarakat yang hanya berdasarkan Islam, dan seluruh 
tingkah-laku kelompok mereka hanya didasarkan pada ajaran-ajaran Islam. 

ISLAM YANG DIKEHENDAKI ALLAH 

Kedua macam orang Islam tersebut di atas nyata sekali berbeda antara satu sama lain, 
walaupun secara hukum kedua-duanya termasuk dalam sebutan ummat Islam, dan kata Islam 
mungkin diterapkan kepada keduanya dengan darjat yang sama. Akan tetapi sesungguhnya dalam 
sejarah Islam, golongan orang Islam yang pertama yang disebut di atas tidak pernah 
menghasilkan apa-apa yang patut dibanggakan. Mereka tidak pernah berbuat sesuatu yang 
meninggalkan jejak Islam dalam sejarah dunia. Dunia belum pernah merasakan kehebatan dengan 
orang-orang Islam semacam mereka. Sebaliknya, merekalah yang menyebabkan runtuhnya Islam. 
Akibat dari banyaknya orang-orang Islam yang seperti itu dalam masyarakat Islam, maka 
kekuasaan atas pengaturan sistem kehidupan di dunia ini telah beralih ke tangan orang-orang 
kafir, dan orang-orang Islam dikuasai olehnya, dan merasa cukup puas dengan kebebasan hidup 

beragama dalam erti yang sempit dan sangat terbatas sekali. Dan Allah tidaklah pernah 
menghendaki adanya orang-orang Islam seperti ini. Allah tidak mengutus Rasul-RasulNya ke 
dunia ini dan tidak mewahyukan Kitab SuciNya untuk mengembangkan orang-orang Islam 
semacam ini di atas dunia. Justeru dengan tidak adanya orang-orang Islam seperti ini, maka 
ummat Allah tidak mengalami kerosakan yang memerlukan diutusnya Nabi-Nabi dan 
diturunkannya wahyu-wahyu. Yang benar, orang-orang Islam yang dikehendaki Allah — yang 
dahulu telah melakukan, dan sekarang pun boleh melakukan, pekerjaan-pekerjaan yang patut 
dihargai dari pandangan Islam — adalah kelompok orang-orang Islam yang termasuk dalam 
golongan kedua. 

KEKUASAAN ORANG-ORANG ISLAM DI DUNIA DISEBABKAN KEPATUHAN 
MEREKA YANG SEBENARNYA KEPADA AJARAN AJRAN ALLAH 

Kemunduran dan keruntuhan suatu kelompok manusia yang disebabkan oleh sikap mereka 
terhadap ajaran-ajaran yang mereka anut, sesungguhnya tidaklah merupakan hal yang khusus bagi 
umat Islam saja. Sesungguhnya, tidak ada satupun kelompok manusia penganut suatu ajaran 
tertentu mampu memperolehi kedudukan yang tinggi, apabila mereka memberikan tempat yang 
rendah bagi ajaran-ajaran yang mereka anuti dalam kehidupan mereka, dan memisahkan dari 
kepercayaan mereka tujuan dari ajaran anutan mereka itu, yang seharusnya mereka rebut 
sekalipun dengan mengorbankan nyawa mereka. Sekarang pun, anda dapat melihat bahawa 
pengikut-pengikut yang sebenarnya dari suatu ajaran, hanyalah mereka yang benar-benar setia 
kepada ajaran tersebut dengan seluruh hati dan jiwa mereka, yang meleburkan diri dan anak-anak 
mereka ke dalam ajaran yang mereka anuti itu. Setiap ajaran di dunia ini menghendaki pengikut- 
pengikut seperti ini, dan setiap ajaran serta ideologi hanya mampu memperoleh kekuasaan di 
dunia ini dengan dukungan penganut-penganut yang seperti ini. 

ORANG ISLAM HANYALAH ORANG YANG SEPENUHNYA MENUNJUKKAN 
KESETIAAN KEPADA ALLAH 

Akan tetapi terdapat perbezaan antara Islam dan ajaran-ajaran lain. Apabila ajaran-ajaran lain 
menuntut dari manusia pengabdian dan pengorbanan diri, sebenarnya mereka tidak berhak untuk 
menuntut seperti itu. Tuntutan itu tidak layak mereka ajukan terhadap manusia. Berbeza halnya, 
apabila Islam yang mengajukan tuntutan itu, itu memang adalah haknya. Ajaran-ajaran lain itu 
tidak punya alasan apa pun yang dapat dipakai untuk menuntut manusia agar mengorbankan 
seluruh hidup mereka untuknya. Tetapi, Allah, untuk siapa Islam mengajukan tuntutan 
pengorbanan itu, memanglah mempunyai hak untuk menuntut seluruh manusia agar 
memasrahkan diri kepada-Nya, kerana apa pun yang ada di langit dan di bumi ini semuanya 
adalah milik Allah. Bahkan, manusia sendiri adalah milik Allah. Demikian juga, segala sesuatu 
yang ada pada manusia dan yang dimilikinya adalah milik Allah. Kerana itu, adalah sesuai 
dengan keadilan mahupun akal yang sihat bahawa, apa pun yang menjadi milik Allah haruslah 
diserahkan kepada-Nya saja. Dan apa pun yang dikorbankan manusia untuk manusia lain, atau 
untuk kepentingannya sendiri, atau untuk memuaskan hawa nafsunya, adalah merupakan 
pengkhianatan amanat Allah. Kecuali apabila hal itu dilakukan atas perintah Allah dan menurut 
cara-cara yang telah ditentukan-Nya. Sebaliknya, apa pun yang dikorbankan untuk Allah, pada 
hakikatnya hanyalah memberikan hak yang memang sudah menjadi milik-Nya. 

Tetapi terlepas dari masalah ini, ada suatu pelajaran yang harus diambil oleh orang-orang 
Islam dari sikap orang-orang yang mengorbankan segala milik mereka untuk kepentingan ajaran- 
ajaran batil yang mereka anuti serta sembahan-sembahan mereka yang batil dengan semangat 
pengorbanan, pengabdian dan kesetiaan yang tidak ada taranya dalam sejarah. Alangkah anehnya 
bahawa semangat pengabdian dan pengorbanan yang begitu tinggi diperlihatkan oleh manusia 
terhadap ajaran yang batil, sedangkan tidak ada satu peratus pun dari semangat seperti itu yang 

diberikan untuk kebenaran. 

MEMERIKSA DIRI 

Saya ingin mengajak anda semua untuk menguji diri kita masing-masing dengan ujian 
iman dan Islam yang telah dikemukakan pada permulaan bab ini, dan mengukur kehidupan kita 
dengan sinaran kriteria tersebut. Bila anda mengakui telah menerima Islam dan menyatakan 
iman kepadanya, periksalah apakah benar bahawa hidup dan mati anda adalah benar-benar untuk 
Allah saja? Apakah hidup, akal fikiran, tenaga yang ada pada jiwa dan raga anda, waktu dan 
usaha-usaha anda, semuanya anda abdikan untuk memenuhi kehendak Allah? Apakah yang 
harus anda kerjakan untuk menunjang tercapainya tugas yang telah diberikan Allah kepada umat 
Islam? Selanjutnya, apakah anda telah memberikan seluruh kepatuhan dan pengabdian anda 
sepenuhnya kepada Allah? Apakah pelayanan kepada hawa nafsu dan pengabdian kepada 
keluarga, saudara-saudara, handai-taulan, masyarakat dan penguasa negara, telah sepenuhnya 
terhapus dari jiwa anda? Sudahkah anda mengukur suka dan benci anda, seluruhnya tergantung 
pada kehendak Allah? Kemudian anda juga harus memeriksa apakah apabila anda mencintai 
seseorang, Hal itu anda lakukan kerana Allah atau tidak; apakah apabila anda membenci 
seseorang, juga kerana Allah? Apakah dalam cinta dan benci anda tidak terkandung unsur 
egoisme atau keangkuhan? Sekali lagi, anda harus memeriksa apakah tindakan anda dalam 
memberi atau tidak memberi sesuatu kepada seseorang juga telah anda lakukan kerana Allah. 
Benarkah bahawa, apa pun yang anda belanjakan untuk kepentingan anda sendiri ataupun anda 
berikan kepada orang lain adalah kerana hal itu telah ditetapkan Allah, dan bahawa dengan 
pembelanjaan dan pemberian itu, tujuan anda adalah semata-mata mencari redha-Nya? Demikian 
juga bila anda tidak memberikan sesuatu kepada seseorang, apakah hal itu juga kerana Allah 
melarang anda memberikannya? Apabila anda merasakan yang sedemikian itu dalam diri anda, 
maka anda harus bersyukur kepada Allah bahawa anda telah dianugerahi rahmat iman dalam 
kepenuhannya. Tetapi apabila dalam hal ini anda masih merasakan suatu kekurangan, maka anda 
harus memusatkan tekad dan perhatian anda untuk menghilangkan kekurangan ini, kerana 
kesejahteraan anda di dunia ini dan keselamatan anda di akhirat nanti, tergantung pada usaha 
anda untuk menghilangkan kekurangan dalam iman anda itu. Anda mungkin dengan mudah dapat 
mencapai kejayaan yang setinggi-tingginya di dunia ini. Tetapi kejayaan anda itu tidak akan dapat 
menebus kerugian anda di akhirat, kerana kekurangan iman anda itu. Tapi apabila anda berhasil 
menutupi kekurangan iman anda, maka walaupun anda tidak memperoleh apa-apa di dunia ini, 
anda akan tetap berjaya di akhirat nanti. 

Ukuran ini ditetapkan bukan dengan maksud agar anda menguji orang-orang lain dengannya, 
dan menentukan apakah mereka itu mukmin, kafir atau munafik, tetapi agar anda menguji diri 
anda sendiri, dan setelah mengetahui kekurangan dalam iman anda, anda segera mencuba 
menghilangkannya sebelum anda dihadapkan di pengadilan akhirat nanti. Anda tidak perlu 
penilaian 'ulama', mufti atau kadi mana pun juga, tentang diri anda. Yang penting bagi anda 
adalah penilaian dari Penguasa Tertinggi, yang tahu akan hal yang ghaib mahupun yang 
kelihatan. Janganlah anda cepat merasa puas dengan melihat nama anda tercantum sebagai 
seorang Islam dalam daftar tanda penduduk anda, tetapi berusahalah agar nama anda tercatat 
dalam Buku Catatan Allah sebagai hamba-Nya yang patuh. Tidak ada gunanya bila seluruh 
manusia di dunia ini memberikan surat keterangan bahawa anda adalah seorang Islam. Kejayaan 
anda yang sebenarnya terletak dalam penilaian yang diberikan oleh Allah, bahawa anda adalah 
seorang Mukmin, bukannya seorang munafik, seorang beriman, bukannya seorang kafir. 

BAB KESEPULUH 

APAKAH TUJUANPATUH 
KEPADAALLAH? 


Saudara-saudara sesama Muslim! 

Saya telah berulangkah menekankan dalam khutbah-khutbah saya yang telah lalu bahawa 
"Islam" bermakna patuh kepada Allah dan Rasul-Nya. Dan seseorang sama sekali tidak boleh 
disebut seorang "Muslim" kecuali apabila ia tidak menghambakan diri kepada apa pun termasuk 
keinginan dan kemahuannya sendiri, adat dan kebiasaan yang berlaku di masyarakat, serta 
kehendak orang-orang yang lebih mencintai dunia, dan hanya patuh kepada Allah dan Rasul-Nya 
saja. 

Sekarang saya akan menerangkan kepada anda mengapa sangat ditekankan kepatuhan kepada 
Allah dan Rasul-Nya. Mungkin ada yang bertanya: Apakah Allah ingin kita jadikan Maharaja 
yang berkuasa mutlak hingga ia menuntut kita agar patuh kepada-Nya dan kepada Rasul-Nya? 
Apakah Allah juga bercita-cita seperti halnya raja-raja di dunia, untuk memaksakan kehendak- 
Nya, dan sebagaimana halnya raja-raja itu juga, menuntut agar semua orang patuh kepada-Nya 
saja? Hari ini saya akan memberikan jawapan kepada pertanyaan-pertanyaan ini. 

KESEJAHTERAAN MANUSIA TERLETAK PADA KEPATUHAN TERHADAP 
ALLAH 


Kenyataan yang sebenarnya, bahawa tuntutan Allah kepada manusia agar patuh kepada-Nya, 
adalah dimaksudkan demi kesejahteraan dan kebaikan manusia itu sendiri. Allah tidaklah sama 
dengan penguasa-penguasa di dunia ini. Apabila penguasa-penguasa di dunia menuntut agar 
rakyat patuh kepada mereka, hal itu mereka lakukan adalah demi kepentingan mereka sendiri. 
Tetapi Allah tidaklah memerlukan apa pun dari manusia. Allah tidak sedikit pun memerlukan 
balasan dari anda. Allah tidak perlu membangun istana, membeli kereta, dan membeli barang 
mewah dari hasil pajak yang dipungut dari anda. Maha Suci Allah, Dia tidak mengkehendakkan 
sesuatu apa pun yang sejenis itu. Kerana, segala sesuatu yang ada di dunia ini adalah milik-Nya 
belaka. Allah adalah pemilik semua simpanan kekayaan yang ada di bumi ini. Allah menuntut 
kesetiaan manusia kepada-Nya hanya kerana la menginginkan agar manusia hidup sejahtera. 
Allah tidak menginginkan makhluk paling mulia yang diciptakan-Nya menjadi hamba syaitan 
atau hamba manusia, atau menundukkan kepala di hadapan benda-benda atau makhluk-makhluk 
yang berdarjat rendah. Allah tidak menginginkan bahawa mereka yang menjadi wakil-Nya di 
bumi ini, meraba-raba dalam kegelapan, kebodohan dan, sebagaimana binatang, menjadi budak 
dari hawa nafsunya sendiri, dan dengan demikian merendahkan darjat dirinya kepada darjat yang 
serendah-rendahnya. Kerana itu la memerintahkan: "Patuhlah anda semua kepada Kami. 
Berjalanlah terus ke depan dengan membawa obor, cahaya, yang telah Kami kirimkan kepadamu 
melalui utusan-utusan Kami. Pasti anda akan menemukan jalan yang lurus, dan dengan 
menempuh jalan itu anda akan memperoleh kedudukan yang terhormat di dunia ini dan di akhirat 
nanti". 

"Tidak ada paksaan untuk ( memasuki ) agama ( Islam ); sesungguhnya telah jelas jalan yang benar 
daripada jalan yang salah. Kerana itu barangsiapa yang ingkar kepada tliaghut dan beriman 
kepada Allah, maka sesungguhnya ia telah berpegang kepada buhul tali yang amat kuat yang 
tidak akan putus. Dan Allah Maha Mendengar lagi Maha Mengetahui. Allah pelindung orang- 
orang yang beriman: Dia mengeluarkan mereka dari kegelapan (kekafiran) kepada cahaya 
(iman). Dan orang-orang yang kafir, pelindung -pelindungnya ialah syaitan, yang mengeluarkan 
mereka daripada cahaya kepada kegelapan (kekafiran). Mereka itu adalah penghuni neraka, 
mereka kekal di dalamnya”. (Surah Al-Baqarah: Ayat 256 — 257). 

PATUH KEPADA SE LA IN ALLA H ADALAH PENYELEWENGAN 


Sekarang marilah kita lihat mengapa manusia telah tersesat dalam kegelapan dengan 
mematuhi benda-benda selain Allah, dan mengapa bahawa cahaya kebenaran hanya dapat 
diperoleh dengan jalan patuh kepada Allah. 

Anda tahu bahawa hidup anda terikat oleh beribu mata rantai hubungan. Hubungan anda 
yang pertama adalah dengan jasad anda sendiri. Tangan, kaki, mata, telinga, lidah, otak, hati, 
perut, semuanya diberikan Allah untuk melayani kepentinganmu. Anda mesti memutuskan 
bagaimana caranya mengerjakan mereka. Dengan apa anda harus mengisi perut anda, dan dengan 
apa tidak. Pekerjaan apa yang boleh dikerjakan oleh tangan dan apa yang tidak. Jalan mana yang 
harus ditempuh oleh kaki dan jalan mana yang tidak boleh dijalani. Bentuk pekerjaan apa yang 
boleh dikerjakan oleh mata dan telinga dan jenis pekerjaan apa yang tidak boleh. Untuk 
perbicaraan yang bagaimana lidah harus dipakai. Fikiran macam mana yang harus difikirkan oleh 
otak. Semua ini harus anda pertimbangkan. Anda boleh memanfaatkan pelayan-pelayanmu itu 
untuk mengerjakan pekerjaan yang baik ataupun yang buruk. Mereka boleh mengangkat darjat 
anda menjadi orang yang mulia dan luhur, tetapi mereka juga boleh memerosokkan anda ke 
jurang kehinaan yang lebih rendah daripada binatang. 

Selanjutnya anda mempunyai ikatan dengan anggota keluarga anda. Anda punya ayah, ibu, 
saudara lelaki, saudara perempuan, anak, isteri, dan kerabat-kerabat lain dengan siapa anda mesti 
berurusan terus-menerus. Dalam hal ini, anda harus memutuskan bagaimana anda harus berbuat 
terhadap orang-orang ini. Apa hak anda terhadap mereka dan apa hak mereka terhadapmu? 
Kesenangan, kebahagiaan dan kejayaan anda di dunia ini dan di akhirat nanti tergantung pada 
tingkahi aku anda yang benar terhadap mereka. Apabila tingkah laku anda salah, dunia akan 
menjadi neraka bagi anda, dan tidak hanya di dunia ini saja, tapi juga di akhirat nanti, anda harus 
mempertanggungjawabkannya kepada Allah. 

Seterusnya anda juga mempunyai hubungan dengan beribu manusia di dunia ini. Sebahagian 
dari mereka adalah tetangga anda, sebahagian adalah teman-teman dan sahabat anda, dan 
sebahagian lagi mungkin musuh-musuh anda. Juga banyak antara mereka yang memberikan 
layanan kepada anda. Kepada sebahagian dari mereka anda harus memberi sesuatu, dan dari yang 
lainnya anda harus mengambil sesuatu. Seseorang yang mempercayai anda akan mempercayakan 
sesuatu pekerjaan kepada anda, sedangkan apabila anda percaya seseorang, anda juga akan 
mempercayakan suatu pekerjaan kepadanya. Kedudukan anda berada lebih tinggi dari sebahagian 
orang, dan sebahagian lagi lebih tinggi kedudukannya dari anda. Pendeknya, anda, tidak dapat 
tidak, mesti terus-menerus berurusan dengan begitu banyak orang yang tidak mampu anda 
hitung. Dan kebahagiaan anda, kehormatan dan nama baik anda di dunia ini, semuanya 
tergantung pada kemampuan anda untuk mempertahankan hubungan-hubungan ini atas dasar 

tingkah laku yang benar. Dan sama halnya, di akhirat nanti anda boleh memperoleh tempat 
terhormat di sisi Allah, hanya apabila anda tidak pernah merampas hak-hak seseorang dan tidak 
pernah berlaku zalim terhadap siapapun. Anda akan memperoleh tempat terhormat di a kh irat, 
nanti, apabila di sana tidak ada yang menuntut dan menuduh anda telah merosakkan kehidupan 
atau merugikan kehormatan, hidup atau harta benda seseorang secara tidak sah. Kerana itu anda 
juga harus memutuskan bagaimana memelihara hubungan-hubungan yang tidak terhitung 
banyaknya ini dengan cara yang sepatutnya, dan menghindarkan perbuatan-perbuatan yang boleh 
merosak hubungan-hubungan ini. 

Sekarang anda harus mengingat bahawa untuk memelihara hubungan yang benar — antara 
anda dengan tubuh anda sendiri, dengan anggota-anggota keluarga anda, dan dengan orang-orang 
lain — anda memerlukan petunjuk pengetahuan pada setiap langkah. Anda harus tahu apa yang 
benar dan apa yang tidak benar dalam setiap tindakan? Apa yang asli dan apa yang palsu, mana 
yang adil dan mana yang zalim? Siapa yang mempunyai hak atas diri anda dan seberapa banyak 
haknya, apa hak anda atas orang lain dan sejauh mana. Di manakah keuntungan dan kerugian 
yang sebenarnya?. Bila anda berusaha mencari pengetahuan tentang semua hal ini dalam diri 
anda sendiri, anda tidak akan mendapatkannya kerana diri manusia (nafs) sendiri adalah jahil. 
Apalagi yang dipunyai nafsu itu selain dorongan-dorongan keinginan jasmani? Nafsu anda akan 
menyuruh minum minuman keras, melacur dan mencari wang dengan cara tidak sah, kerana hal- 
hal itu adalah menyenangkan bagi nafsu. Nafsu akan menggoda anda untuk merampas hak-hak 
orang lain dan menahan hak mereka, kerana perbuatan seperti itu adalah menguntungkan bagi 
diri anda. Nafsu akan mengajak anda memperalat dan mencegah anda untuk memberikan bantuan 
kepada orang lain, kerana dengan cara ini hidup anda akan enak sekali. Apabila anda 
menyerahkan diri kepada nafsu yang jahil dan menyeleweng itu, tentu ia akan menyeret anda 
menjadi orang yang hanya mementingkan diri sendiri, menjadi orang yang berakhlak buruk dan 
rosak, hidup anda akan hancur di dunia dan di akhirat nanti. 

Hal kedua yang mungkin terjadi dari mengikuti nafsu anda sendiri, adalah anda 
mempercayakan diri pada manusia-manusia seperti anda sendiri, dan menyerahkan diri anda 
kepada kekuasaan mereka dan membiarkan mereka menyeret anda ke mana saja mereka 
kehendaki. Bahaya yang mungkin terjadi dalam situasi seperti ini adalah munculnya orang-orang 
egois yang akan mempermainkan anda, atau munculnya orang-orang jahil — yang dia sendiri 
sudah sesat — yang akan menyesatkan anda. Atau seorang yang zalim mungkin akan memperalat 
anda — menggunakan anda — untuk melakukan kezaliman terhadap orang lain. Pendeknya, 
dengan mempercayakan diri pada orang lain, anda tidak akan mendapatkan petunjuk pengetahuan 
yang dapat membimbing anda untuk membezakan mana yang benar dan mana yang salah, dan 
anda tidak akan dapat menempuh jalan yang benar dalam hidup di dunia ini. 

PETUNJUK YANG BENAR HANYA DARI ALLAH 

Akhirnya hanya tinggal Allah Yang Maha Mengetahui sajalah yang boleh memberi petunjuk 
yang anda perlukan. Tuhan adalah Maha Mengetahui dan Maha Melihat. Allah mengetahui 
segala rahsia dan hakikat sesuatu. Hanya Dialah yang boleh memberitahu anda di mana letak 
keuntungan dan kerugian anda yang sebenarnya, tindakan apa yang betul-betul benar bagi anda 
dan tindakan apa yang salah. Di samping itu Allah juga tidak memerlukan apa pun dari anda atau 
dari siapa saja. Allah tidak perlu mengejar-ngejar keuntungan. Allah sama sekali tidak perlu 
(ma'adzallah) untuk mencari keuntungan dengan jalan menipu. Jadi petunjuk apa pun yang 
diberikan oleh Zat yang Maha Suci dan tidak memerlukan sesuatu itu, tidak akan mengandungi 
tujuan mencari keuntungan diri sendiri, dan sepenuhnya hanya dimaksudkan demi untuk 
kepentingan anda sendiri. Allah juga Hakim yang Maha Adil. Tidak ada satu titik kezaliman pun 
yang ada pada-Nya. Dengan demikian, perintah-perintah-Nya seluruhnya akan berdasarkan pada 
kebenaran dan keadilan. Kalau anda mengikuti perintah-perintah-Nya, maka anda tidak akan 
terjerumus melakukan kezaliman kepada diri anda sendiri mahupun kepada orang lain. 

BAGAIMANA MEMPEROLEH MANFAAT DARI BIMBINGAN ILAHI? 

Diperlukan dua hal untuk memperoleh manfaat dari petunjuk yang diberikan Allah. 

Pertama, percaya sepenuhnya kepada Allah dan Rasul-Nya yang membawa petunjuk itu. 
Ertinya, anda harus betul-betul yakin bahawa petunjuk apa pun yang diberikan oleh Rasulullah 
berdasarkan Wahyu Ilahi adalah mutlak benar, lepas dari apakah anda memahami kebijaksanaan 
yang ada di sebalik petunjuk itu atau tidak. 

Kedua, setelah mempercayai petunjuk itu, anda harus segera menurutinya; kalau tidak, anda 
tidak akan memperoleh hasil apa-apa. Misalkan ada seseorang yang mengatakan kepada anda 
bahawa suatu makanan mengandungi racun yang mematikan, kerana itu jangan dimakan. Lalu 
anda berkata: "Kamu pasti benar. Makanan itu tentu mengandungi racun dan boleh mematikan". 
Tetapi setelah mempercayai hal itu anda lalu memakan makanan itu. Tentu saja akibatnya akan 
sama saja dengan apabila anda memakannya tanpa tahu bahawa makanan itu beracun. 

Jadi, apa gunanya anda mempercayai dan mengetahui bahawa makanan itu beracun? Anda 
akan dapat memperoleh manfaat dari petunjuk Allah apabila anda mematuhi perintah-perintah- 
Nya setelah anda percaya kepada-Nya. Anda tidak boleh hanya berkata sahaja: "Kami percaya 
dan membenarkan" terhadap perintah-perintah yang diberikan Allah, anda harus betul-betul 
melaksanakannya. Demikian pula, anda tidak boleh hanya berjanji di mulut saja bahawa anda 
tidak akan melakukan hal-hal yang telah dilarang oleh Allah, tapi harus betul-betul menjauhinya. 
Itulah sebabnya Allah berulang-ulang menegaskan: 



,^J I i jjcJs !j Ah I 1 !j 


"Taatlah kamu kepada Allah dan taatlah kamu kepada Rasul-Nya ..." . 

(Surah, Al-Ma"idah, Ayat: 92). 

"... Dan jika kamu taat kepadanya (Rasul), nescaya kamu mendapat petunjuk ...". 

(Surah, Al-Nur, Ayat: 54). 

Janganlah kamu jadikan panggilan Rasul di antara kamu seperti panggilan sebahagian kamu 
kepada sebahagian (yang lain). Sesungguhnya Allah telah mengetahui orang-orang yang 
beransur-ansur pergi di antara kamu dengan berlindung (kepada kawannya), maka hendaklah 
orang-orang yang menyalahi perintah-Nya takut akan ditimpa cubaan atau ditimpa azab yang 
pedih". (Surah, Al-Nur, Ayat: 63). 

ERTI PATUH KEPADA ALLAH DAN RASULULLAH 

Saudara-saudara sesama Muslim. 

Seruan saya yang berulang-ulang kepada anda, bahawa hanya Allah dan Rasul-Nya sajalah 

yang harus dipatuhi, tidak bererti bahawa anda tidak boleh mendengarkan perkataan dari siapa 
pun. Tapi maksudnya ialah bahawa anda tidak boleh mengikuti perkataan orang begitu saja, tapi 
mestilah anda selalu memeriksa apakah orang yang menyuruh anda melakukan sesuatu itu 
berdasarkan ajaran-ajaran Allah dan Rasul-Nya. Apabila perkataan orang itu memang sesuai 
dengan ajaran Allah dan Rasul-Nya, maka anda harus mengikuti perkataannya, kerana hal itu 
bererti bahawa anda mengikuti Allah dan Rasul-Nya, bukannya orang itu sendiri. Tetapi bila 
perkataannya itu tidak sesuai dengan ajaran Allah dan Rasul-Nya, maka anda tidak boleh 
mengikutinya kerana seorang Muslim tidak boleh mengikuti perkataan siapa pun selain yang 
datang dari Allah dan Rasul-Nya. 

Anda akan dapat memahami masalah ini bila anda mengingat bahawa Allah sendiri tidaklah 
mungkin akan datang kepada anda dan menyampaikan perintah-perintah-Nya. Apa pun perintah- 
perintah yang hendak disampaikan-Nya kepada anda telah disampaikan-Nya melalui Rasul-Nya. 
Sedangkan Rasulullah Sallallahu'alaihi Wasallam sendiri telah pulang ke rahmat-Nya, kira-kira 
seribu empat ratus tahun yang lalu. Perintah-perintah Allah yang disampaikan kepada beliau 
tersimpan dalam Al-Qur'an dan perintah-perintah beliau sendiri yang berdasarkan perintah Allah 
tersimpan dalam Hadith. Tetapi Al-Qur'an dan Hadith bukanlah manusia-manusia yang akan 
pergi ke mana-mana dan memberikan perintah-perintah. Mereka tidak boleh datang kepada anda 
dan memberikan perintah untuk melakukan hal-hal tertentu, dan melarang melakukan hal-hal 
tertentu. Dalam hal ini hanya manusia sajalah yang dapat membantu anda menyesuaikan tingkah 
laku anda sesuai dengan ajaran-ajaran Al-Qur'an dan Hadith. Kerana itu, apabila anda memang 
tidak memiliki sendiri Al-Qur'an dan kumpulan-kumpulan Hadith yang bersangkutan dengan 
masalah kehidupan anda, maka tak ada jalan lain bagi anda selain mengikuti petunjuk-petunjuk 
dari orang yang tahu akan kedua sumber tersebut. Tetapi anda tidak boleh mengikuti 
perkataannya secara membuta saja, tetapi mestilah memeriksa apakah perkataannya itu sesuai 
dengan Al-Qur'an dan Hadith atau tidak. Bila orang tersebut memberi bimbingan kepada anda 
berdasarkan Al-Qur'an dan Hadith, maka wajiblah bagi anda untuk mengikutinya. Tetapi bila 
perkataannya tidak sesuai dengan Al-Qur'an dan Hadith maka anda dilarang untuk mengikutinya. 

BAB KESEBELAS 


PERBEZAAN ANTARA DIN DAN SYARI'AH 

Saudara-saudara sesama Muslim. 

Dalam pembicaraan-pembicaraan keagamaan, anda sering memakai dan mendengar dua 
perkataan: din dan syari'ah. Tetapi sedikit sekali di antara anda yang tahu tentang makna kedua 
kata itu. Orang-orang awam memang tidak boleh disalahkan; bahkan orang-orang yang 
berpendidikan serta banyak 'ulama' pun tidak tahu ma kn a dan penggunaan kedua kata ini serta 
perbezaan ertinya, sungguh patut disesalkan. Kerana kejahilan ini, kata din dan syari'ah 
seringkah dicampuradukkan dan menimbulkan banyak kebingungan dan kekacauan. Sekarang 
saya akan menerangkan kepada anda makna kedua kata itu dengan bahasa yang sederhana. 

ERTI "DIN" 


Din mempunyai beberapa erti. Erti yang pertama adalah "kehormatan pemerintahan, negara, 
kemaharajaan dan kekekuasaan". Erti yang kedua sangat bertentangan dengan erti yang pertama, 
yaitu: "ketundukan, kepatuhan, perbudakan, penghambaan, dan penyerahan". Erti ketiga adalah 
"memperhitungkan, mengadili, memberi ganjaran dan hukuman atas perbuatan-perbuatan". 
Ketiga erti ini dipakai dalam Qur'an. 

Allah mengatakan: 

di I oj 



"Sesungguhnya agama (yang diredhai) di sisi Allah, hanyalah Islam ... ”. 

(Surah Ali 'Imran, Ayat : 19). 

Ini bererti bahawa bagi Allah yang disebut din adalah ajaran yang membuat manusia 
mengakui hanya Allah saja yang menjadi Pemilik Kemuliaan dan Kehormatan, dan yang tidak 
membuat manusia bersujud di hadapan siapa pun kecuali Allah. Manusia harus memandang Allah 
saja sebagai Majikan, Yang Dipertuan dan Penguasa, dan manusia tidak boleh menjadi hamba, 
pelayan dan bawahan dari siapa pun kecuali Allah. Manusia harus menganggap Allah saja 
sebagai Pemberi ganjaran dan hukuman, dan tidak boleh takut bertanggungjawab kepada siapa 
pun kecuali Dia, tidak boleh menginginkan ganjaran atau menakuti hukuman dari siapa pun 
kecuali dari Dia. Sebutan din seperti ini adalah agama Islam maksudnya. Apabila, berlawanan 
dengan din yang seperti ini, misalnya, manusia menganggap seorang manusia lain sesamanya 
sebagai pemilik kehormatan dan kemuliaan yang sesungguhnya, sebagai tuan dan penguasa yang 
sesungguhnya, serta pemberi ganjaran dan hukuman yang sebenarnya, lalu tunduk kepadanya 
dengan sikap yang hina, menghamba kepadanya, mentaati perintah-perintahnya, menginginkan 
ganjaran dan menakuti hukuman daripadanya, maka din seperti ini adalah din yang batil. Allah 
tidak akan menerima din yang semacam ini kerana sama sekali berlawanan dengan kenyataan 
sebenarnya. Tidak ada sesuatu pun selain Allah yang memiliki kehormatan dan kemuliaan di 
seluruh alam semesta ini, tidak pula ada kekuasaan dan kerajaan selain kekuasaan dan kerajaan- 
Nya. Manusia diciptakan tidak untuk menjadi pelayan atau budak dari siapa pun selain Allah, 
tidak pula ada majikan yang sebenarnya selain Dia yang mampu memberi ganjaran dan hukuman. 
Kenyataan ini telah ditunjukkan dalam dua ayat berikut: 



"Dan barangsiapa mencari agama selain agama Islam, maka sekali-kali tidaklah akan diterima 

(agama itu) daripadanya, dan di akhirat termasuk orang-orang yang rugi". 

( Surah Ali 'Imran: Ayat 85 ). 

Ertinya, barangsiapa, dengan sengaja mengabaikan kedaulatan dan kemaharajaan Tuhan, 
mengakui manusia lain sesamanya sebagai majikan dan penguasa, serta menjadi pelayan dan 
hambanya, dan menganggapnya sebagai pemberi ganjaran dan hukuman, maka Tuhan tidak 
akan menerima din-nya, kerana: 



oijj! il Sfi 


"Padahal mereka tidak disuruh kecuali supaya menyembah Allah dengan memurnikan ketaatan 
kepada-Nya dalam (menjalankan) agama dengan lurus..." 

(Surah Al-Bayyinah: Ayat 5). 

Memang, Allah telah menciptakan manusia agar menjadi hamba-Nya semata-mata, dan Dia 
telah melarang mereka bersikap hina dan menghamba kepada siapa pun selain Dia. Kerana itu, 
wajiblah manusia memalingkan diri dari sesama makhluk dan memusatkan perhatian mereka 
hanya kepada din mereka saja, yaitu kepatuhan dan penghambaan kepada Allah. Manusia harus 
mengabdikan diri untuk me layani -Nya dengan sepenuh hati, dan hanya takut akan tanggungjawab 
terhadap-Nya saja. 

"Maka apakah mereka mencari agama yang lain dari agama Allah, padahal kepada-Nyalah 
menyerahkan diri segala apa yang di langit dan di bumi, baik dengan suka maupun terpaksa, dan 
hanya kepada Aliahlah mereka dikembalikan”. ( Surah Ali 'Imran: Ayat 83). 

Ini bererti bahawa, apakah manusia mahu bersikap hina dan rendah serta melayani manusia 
lain sesamanya — bukan Allah — walaupun semua makhluk yang ada di langit dan di bumi 
adalah menjadi budak dan pelayan yang patuh kepada Allah semata-mata, dan mereka hanya 
menyerahkan diri keada-Nya saja dan mempertanggungjawabkan perbuatan mereka kepada-Nya 
saja? Apakah manusia mahu membuat rencana sendiri yang bertentangan dengan rencana seluruh 
alam semesta yang terdiri dari bumi dan langit. 

"Dialah yang telah mengutus Rasul-Nya (dengan membawa) petunjuk (al-Qur'an) dan agama 
yang benar untuk dimenangkan-Nya atas segala agama, walaupun orang-orang musyrik tidak 
menyukai". (Surah al-Taubah: Ayat 33). 

Ini bererti bahawa Allah telah mengutus Utusan-Nya dengan membawa din yang benar 
dengan tujuan mengakhiri kedaulatan semua Tuhan-tuhan palsu, dan meningkatkan darjat 
manusia sedemikian rupa, sehingga ia tidak lagi menjadi pelayan dari siapa pun kecuali Penguasa 
alam-semesta, tidak peduli keberatan apa pun yang diajukan oleh kaum musyrik dan kafir 
terhadapnya, kerana kejahilan mereka. 

"Dan perangilah mereka, supaya jangan ada fitnah dan supaya agama itu semata-mata bagi 
Allah ..." (Surah Al-Anfal: Ayat 39). 

Ertinya, anda harus melakukan peperangan, sehingga kejahatan kedaulatan makhluk — 
bukan kedaulatan Allah — dapat dilenyapkan, dan hanya hukum Allah saja yang berlaku di dunia 
ini, kedaulatan Allah saja yang diakui dan manusia hanya menjadi hamba Allah semata-mata. 

Dari penjelasan-penjelasan tersebut di atas, tentulah anda sekarang boleh memahami erti din 
(agama), yakni: 

O Mengakui hanya Allah saja sebagai Tuhan, Majikan, dan Penguasa. 

O Taat hanya kepada Allah saja, serta mengabdi hanya kepada-Nya saja. 

O Takut akan pertanggungjawaban terhadap Allah, takut pada hukuman-Nya, dan 
sangat mengharapkan ganjaran-Nya. 


Kerana, perintah-perintah Allah hanya disampaikan kepada manusia dalam Kitab-Nya 
melalui perantaraan Rasul yang membawa Kitab Suci tersebut, maka seorang yang mengakui 
Allah sebagai Tuhan dan Penguasa, baru dikatakan patuh kepada-Nya, apabila ia juga patuh pada 
Utusan-Nya dan melaksanakan perintah-perintah yang diterimanya melalui Utusan tersebut, 
sebagaimana tersebut dalam Al-Qur'an: 

"Wahai anak-anak Adam, jika datang kepadamu rasul-rasul dari kalanganmu sendiri yang 
menceritakan kepadamu ayat-ayat-Ku, maka barangsiapa yang bertaqwa dan mengadakan 
perbaikan, tidaklah ada kekhawatiran terhadap mereka dan tidak (pula) mereka bersedih hati". 
( Surah Al -A ’raf: Ayat 35 ). 

Inilah tepatnya erti yang tekandung dalam din. 

APAKAH SYARI'AH ITU? 


Selanjutnya akan saya terangkan kepada anda apakah syari'ah itu sebenarnya. Syari'ah 
bererti cara dan jalan. Apabila anda telah mengakui Allah sebagai yang paling berdaulat atas diri 
anda dan menerima penghambaan terhadap-Nya dan apabila anda telah mengakui bahawa Rasul 
adalah penguasa dan pemerintah yang nampak di dunia ini, sebagai wakil dari Tuhan, serta 
mengakui bahawa Kitab Suci yang dibawa Rasul tersebut, memang, dikirimkan oleh Allah, 
maka ini bererti bahawa anda telah memasuki din Allah. Setelah itu, bagaimana cara anda untuk 
mengabdi kepada Allah, dan jalan mana yang harus ditempuh dalam pengabdian anda kepada- 
Nya, itulah yang disebut syari'ah. Cara dan jalan ini juga ditunjukkan oleh Allah melalui Rasul- 
Nya yang mengajarkan cara menyembah-Nya serta jalan menuju kesucian dan kebersihan. Rasul 
menunjukkan kepada kita jalan menuju kebajikan dan kesolehan, cara-cara memberikan hak- 
hak, cara-cara melakukan perhubungan dan urusan-urusan dengan sesama manusia, dan cara 
hidup keseluruhan. Perbezaan antara din dan syari'ah adalah bahawa, din selamanya adalah satu 
dan sama, baik dahulu mahupun sekarang, maka syari'ah adalah banyak. Sebahagian 
daripadanya dihapuskan, sebahagian lagi diganti. Tapi perubahan-perubahan dalam syari'ah ini 
tidaklah mengubah din. Din- nya Nabi Nuh adalah sama dengan din- nya Nabi Ibrahim, Musa Isa 

(Yesus), Syu'aib, Saleh, Hud, dan Muhammad Sallallahu'alaihi Wasallam, tetapi masing-masing 
syari'ah dari tiap-tiap Rasul tersebut berbeza satu sama lain sampai sejauh tertentu. Cara-cara 
melakukan alat dan puasa dari satu Nabi ke Nabi yang lain, ajaran-ajaran tentang halal dan 
haram, peraturan-peraturan tentang bersuci dan aturan-aturan perkahwinan, perceraian dan 
pembahagian warisan agak berbeza dari satu syari'ah ke syari'ah yang lain. Tapi meskipun ada 
perbezaan-perbezaan dalam syari'ah ini, namun semuanya adalah sama-sama Muslim pengikut- 
pengikut Nabi Nuh, Nabi Ibrahim, Nabi Isa, pengikut-pengikut Nabi Musa, dan kita semua ini 
adalah juga orang-orang Muslim kerana din kita adalah satu dan sama. Ini menunjukkan bahawa 
din tidak terpengaruh oleh perbezaan-perbezaan dalam peraturan-peraturan syari'ah. Din tetap 
sama walaupun cara-cara untuk melaksanakannya berbeza. 

SIFAT PERBEZAAN DALAM SYARI'AH 

Untuk memahami perbedaan ini, marilah kita umpamakan ada seorang tuan yang mempunyai 
banyak pelayan. Seorang pelayan yang tidak mengakui tuannya dengan semestinya, dan tidak 
menganggap perintahnya layak untuk ditaati, adalah pelayan yang pembangkang dan tidak patut 
disebut pelayan. Sedangkan mereka yang mengakui tuannya sebagai tuan, merasa berkewajiban 
menjalankan perintah-perintahnya dan takut untuk membangkang terhadapnya, adalah layak 
disebut pelayan. Apabila cara-cara melaksanakan tugas yang diberikan oleh tuan mereka itu 
berbeza satu sama lain, maka hal itu tidaklah mempengaruhi sifat rupa mereka sebagai pelayan. 
Bila sang tuan menunjukkan satu cara untuk me layaninya kepada seorang pelayan dan 
menunjukkan cara yang lain kepada pelayan yang lain, maka pelayan yang pertama tidak berhak 
untuk mengatakan bahawa hanya dia sendirilah pelayan tuannya itu dan pelayan yang kedua itu 
bukan. Sama halnya, apabila pemahaman seorang pelayan tentang perintah tuannya berbeza 
dengan pemahaman pelayan yang lain tetapi keduanya melaksanakan perintah itu sebagaimana 
menurut pemahaman masing-masing, maka kedua pelayan tersebut adalah sama-sama mengabdi 
pada tuannya dengan pengabdian yang sama. Mungkin yang satu salah dalam memahami maksud 
perintah itu sedang yang lain dapat memahaminya dengan betul. Tetapi selama keduanya tetap 
melaksanakan perintah-perintah tersebut, maka tidak seorang pun boleh mengatakan kepada 
pelayan yang salah faham itu bahawa, ia telah membangkang perintah tuannya dan kerana itu ia 
dipecat dari jabatannya. 

Dari contoh ini anda dapat dengan jelas memahami perbezaan antara din dan syari'ah. 
Sebelum kedatangan Rasulullah Muha mm ad Sallallahu'alaihi Wasallam, Allah telah mengirim 
berbagai syari'ah melalu berbagai Rasul. Kepada seorang Rasul dikirimkan satu macam cara 
mengabdi kepada Allah, dan kepada Rasul yang lain dikirimkan cara yang lain. Mereka yang 
mengabdi kepada Allah menurut cara-cara yang diajarkan oleh Rasul-Rasul tersebut adalah 
orang-orang Islam, walaupun cara-cara pengabdian mereka berbeda satu sama lain. Kemudian 
pada waktu Rasulullah Muhammad diutus, Allah memerintahkan: "Sekarang seluruh cara-cara 
pengabdian yang telah lalu, Kami hapuskan. Mulai sekarang siapa saja yang ingin mengabdi 
kepada Kami haruslah mengikuti cara yang telah Kami ajarkan kepada Rasul Kami yang 
terakhir". Maka setelah adanya perintah ini, tidak seorang pun yang boleh mengabdi kepada Allah 
menurut cara-cara yang sudah lalu, kerana bila ia tidak mengikuti cara yang baru dan mengikuti 
cara yang lama, maka sebenarnya dia tidaklah mentaati perintah Allah, melainkan menuruti 
kemahuannya sendiri. Kerana itu ia dapat dan memang dengan sendirinya, dipecat dari jabatan 
sebagai hamba Allah, atau dalam bahasa agama, ia telah menjadi kafir. 

SIFAT PERBEZAAN DALAM MAZHAB FIQH 

Hal yang tersebut di atas menyangkut pengikut Rasul-Rasul sebelum Nabi Muhammad 
Sallallahu'alaihi Wasallam. Mengenai pengikut-pengikut RasuluLah Muhammad Sallallahu'alaihi 
Wasallam sendiri, maka bahagian kedua dari contoh tersebut di atas berlaku bagi mereka. Semua 

orang yang percaya bahawa syari'ah yang dikirimkan Allah kepada Rasulullah Sallallahu'alaihi 
Wasallam adalah Syari'ah Allah dan merasa berkewajipan untuk mengikutinya adalah orang- 
orang Islam. Sekarang, apabila sebahagian orang Islam memahami perintah-perintah dalam 
syari'ah itu dengan sesuatu pengertian dan sebahagian orang Islam yang lain memahaminya 
dengan pengertian yang berbeza, maka kedua kelompok orang Islam tersebut tetaplah orang- 
orang Islam, walaupun masing-masing memiliki pengertian yang berbeza tentang perintah- 
perintah tersebut, dan menjalankannya dengan cara yang berbeza pula, kerana masing-masing 
yang mengikuti sesuatu cara berkeyakinan bahawa cara itulah yang diperintahkan oleh Allah. 
Dalam hal ini, masing-masing kelompok tidak berhak untuk mengatakan bahawa kelompoknya 
sendiri adalah hamba-hamba Allah yang sebenarnya, sedang kelompok yang lain bukan. Yang 
dapat dikatakannya adalah bahawa kelompoknya sendirilah yang memiliki pemahaman yang 
tepat mengenai perintah Allah, sedangkan kelompok yang lain tidak. Tetapi mereka sama sekali 
tidak berhak memecat kelompok yang lain itu dari kedudukan mereka sebagai orang-orang Islam. 
Barangsiapa yang berani memecat seorang Islam dari keislamannya bererti telah menganggap 
dirinya sebagai Tuhan. Seolah-olah ia berkata: "Sebagaimana yang engkau ketahui, adalah wajib 
bagimu untuk mentaati perintah-perintah Allah, demikian pula wajib bagimu untuk tunduk pada 
pemahamanku tentang perintah Allah itu. Apabila kamu tidak mahu tunduk, maka dengan 
kehendakku sendiri aku akan memecatmu dari kedudukanmu sebagai hamba Allah". Bayangkan, 
betapa gawatnya hal ini! Kerana itu Rasulullah SAW mengatakan: 

"Barangsiapa dengan semena-mena mengecap seorang Muslim sebagai kafir, maka 
tuduhannya itu akan berbalik kepada dirinya". Kerana Allah hanya mewajibkan seorang Muslim 
taat kepada perintah-Nya saja, si penuduh itu berkata: "Tidak, kamu juga harus tunduk pada 
penafsiran dan penilaianku" (yang bererti: Tuhanmu bukan hanya Tuhan sendiri saja, tetapi aku 
juga adalah tuhanmu yang kecil). Dan apabila kamu tidak tunduk pada perintahku, maka dengan 
kehendakku sendiri aku akan memecat dari kedudukanmu sebagai hamba Tuhan, tidak peduli 
sama ada Tuhan memecatmu atau tidak". Barangsiapa yang sewenang-wenangnya berkata seperti 
ini, bererti ia telah melibatkan dirinya ke dalam bahaya menjadi seorang kafir, terlepas dari 
apakah orang yang dikata-katakannya itu berubah dari Muslim menjadi kafir atau tidak. 

Saudara-saudara! 

Saya harap anda semua telah memahami sepenuhnya perbezaan antara din dan syari'ah. Anda 
tentunya juga telah mengerti bahawa perbezaan dalam cara mengabdi pada Allah tidak bererti 
menyimpang dari din, asalkan orang yang mengikuti cara yang tertentu, benar-benar sadar dan 
yakin bahawa Allah dan Rasul-Nya benar-benar memerintahkan apa yang dikerjakannya itu, dan 
untuk menguatkan cara yang dilakukannya itu ia memiliki bukti yang sah dari Kitab Allah dan 
Sunnah Rasul-Nya. 

BAHAYANYA TIDAK MEMAHAMI PERBEZAAN ANTARA "DIN" DAN "SYARI'AH" 

Sekarang saya ingin memberitahu kepada anda bahaya yang akan melanda masyarakat Islam 
kerana ketidakmengertian mereka akan perbezaan antara din dan syari'ah. 

Di kalangan umat Islam ada beberapa cara dalam mengerjakan solat. Suatu kelompok orang 
Islam meletakkan tangannya di atas dada, sedang yang lain meletakkan di atas pusat atau 
perutnya. Sekelompok orang ikut membaca Fatihah ketika menjadi ma'mum di belakang imam, 
sementara kelompok yang lain tidak. Satu kelompok membaca amin dengan keras, sedang 
kelompok yang lain dengan suara perlahan. Masing-masing kelompok mengikuti cara masing- 
masing dengan keyakinan bahawa cara yang dipakai kelompoknya sendiri itulah yang diajarkan 
Rasulullah Sallallahu'alaihi Wasallam, dan untuk memperkuat keyakinannya itu mereka memiliki 
dalil yang kuat. Kerana itu, semua kelompok adalah tetap merupakan pengikut Nabi 
Sallallahu'alaihi Wasallam, walaupun cara-cara solat mereka berbeza. Tetapi orang-orang yang 
tidak baik hatinya, yang menganggap masalah-masalah syari'ah ini sebagai masalah-masalah din 
sendiri, menyatakan: perbezaan-perbezaan dalam cara-cara beribadat itu sebagai perbezaan- 

perbezaan dalam diri. Orang-orang seperti ini membuat kelompok-kelompok sendiri, memisahkan 
masjid-masjid mereka dari masjid-masjid kelompok lain, saling menghina satu sama lain, 
mengusir orang-orang Islam dari kelompok lain dari masjid-masjid mereka, melakukan perang 
debat dan dalil dan memecah belah umat Rasulullah. Bahkan kalau hal ini masih tidak 
memuaskan mereka maka orang-orang yang suka bertengkar ini lalu mulai saling mengecap 
sebagai kafir, berdosa, atau pembuat bid'ah. Ini boleh terjadi apabila seseorang yang berprinsip 
sesuai dengan pemahamannya tentang Al-Qur'an dan Sunnah, tidak merasa puas pemahamannya 
tentang Al-Qur'an dan Sunnah, tidak merasa puas hanya dengan menjalankan prinsipnya itu bagi 
dirinya sendiri, tetapi menganggap perlu untuk memaksakan pendiriannya itu pada orang-orang 
lain, dan apabila orang-orang lain itu menolaknya, ia lalu mengecap: mereka kafir dan telah 
keluar dari din Allah. 

Berbagai mazhab yang anda lihat, terdapat di kalangan umat Islam, seperti mazhab Hanafi, 
Syafi'i, Ahlul Hadith dan sebagainya, semuanya mengakui Al-Qur'an dan Hadith seagai pegangan 
terakhir dan melaksanakan ajaran-ajaran daripadanya sesuai dengan pemahaman mereka. 
Mungkin bahawa pemahaman yang dimiliki suatu mazhab adalah betul dan pemahaman yang lain 
keliru. Saya sendiri adalah penganut salah satu mazhab tersebut dan menganggapnya betul, dan 
saya juga mengemukakan hujjah dengan mereka yang menentang mazhab saya, untuk 
menerangkan kepada mereka apa yang saya anggap benar dan membuktikan apa yang saya 
pandang salah. Tetapi menganggap pendapat orang lain salah adalah berbeza dengan 
mengkafirkannya. Setiap orang Islam punya hak untuk mengikuti syari'ah menurut 
pemahamannya sendiri. Apabila sepuluh orang Islam mengikuti sepuluh cara yang berbeda, 
mereka semuanya adalah tetap orang-orang Islam selama mereka masih percaya pada syari'ah 
Islam. Mereka tetap merupakan satu ummah dan tidak ada alasan bagi mereka untuk membentuk 
kelompok yang terpisah-pisah. Tetapi orang-orang yang tidak memahami hal ini lalu memecah 
belah masyarakat Islam menjadi kelompok-kelompok yang terpisah-pisah kerana soal-soal yang 
remeh, saling menyerang, saling berpisah solat dan masjid, menghentikan saling kahwin- 
mengahwini dan saling berhubungan, dan kegiatan kelompok-kelompok yang terdiri dari orang- 
orang sesama golongannya sendiri, dengan cara sedemikian rupa seolah-olah masing-masing 
kelompok adalah satu umat yang berdiri sendiri. 

BAHAYA PERPECAHAN 

Anda tidak akan dapat menyedari bahaya apa yang telah menimpa Islam disebabkan oleh 
perpecahan ini, dengan hanya menyatakan bahawa kaum Muslimin adalah satu umah. Tapi 
cubalah buka mata anda untuk melihat kenyataan berikut ini. 

Di Hindustan ini, ada 80 juta orang Islam. Seandainya masyarakat yang demikian besarnya 
ini betul-betul bersatu dan berjuang bahu-membahu untuk menegakkan kalimah Allah, siapa di 
dunia ini yang akan berani menganggap ringan terhadap mereka? Tetapi dalam kenyatannya, 
kerana adanya perpecahan-perpecahan di kalangan umat, umat ini telah terpecah-pecah menjadi 
beratus-ratus golongan. Masing-masing golongan saling membenci, dan kerananya tidak dapat 
bersatu bahkan dalam keadaan yang paling gawat sekalipun. Masing-masing kelompok umat 
Islam saling berprasangka melebihi prasangka orang Yahudi terhadap orang Kristian. Seringkah 
terjadi seorang anggota suatu kelompok umat Islam beipihak kepada orang-orang kafir untuk 
menghinakan seorang anggota kelompok umat Islam yang lain. Dalam keadaan begini, jangan 
hairan bila anda melihat umat Islam dikalahkan dan dikuasai orang lain. Itulah akibat yang 
ditimbulkan oleh perbuatan mereka sendiri. Mereka telah terkena hukuman yang telah dinyatakan 
Allah dalam Al-Qur'an. 

"... atau Dia mencampurkan kamu dalam golongan-golongan (yang saling bertentangan) dan 
merasakan kepada sebahagian kamu keganasan sebahagian yang lain 

( Surah Al-An 'am: Ayat 65 ). 

Ertinya, salah satu hukuman Allah ialah bahawa Ia membahagi-bahagikan anda sekalian 
menjadi golongan-golongan yang berbeza-beza dan menjadikan golongan yang satu menjadi 
musuh golongan yang lain. 

Saudara-saudara. Hukuman yang dideritai oleh kaum Muslimin di seluruh Hindustan nampak 
paling nyata di Punjab. Di sini persengketaan antara kaum Muslimin adalah paling ramai di 
seluruh negeri, dan kerana inilah maka jumlah anda yang majoriti di Punjab ini tidak memiliki 
kekuatan apa-apa yang dapat mendatangkan faedah. Apabila anda menginginkan kesejahteraan, 
anda mesti membubarkan semua golongan-golongan yang ada, hidup bersaudara satu sama lain 
dan menjadi satu umah yang bersatu. Tidak ada satu dalil pun dalam Syari'ah Allah yang dapat 
dijadikan dasar untuk menjadikan mazhab-mazhab Ahlul Hadith, Hanafi, Deobandi, Brelvi, 
Syi'ah, Sunni dan sebagainya sebagai umat-umat yang teipisah-pisah. Umat-umat semacam ini 
adalah hasil dari kejahilan. Allah hanya menjadikan satu umat saja, iaitu: "Umat Muslimah." 

BAB KEDUABELAS 


LA ILAHA ILLA'LI.AH 
MANHAJ HIDUP MUSLIM 


Pengabdian diri kepada Allah Subhanahu Wata'ala adalah merupakan akar tunjang dan rukun 
pertama dalam aqidah Islamiyyah yang dijelmakan di dalam pengakuan: Tiada Tuhan Melainkan 
Allah (LAA ILAAHA ILLALLAH). Manakala menerima pengajaran dari Rasulullah 
Sallallahu'alaihi Wasallam mengenai cara menjalankan dan melaksanakan pengabdian itu adalah 
merupakan bahagian yang kedua daripadanya, yang dijelmakan di dalam pengakuan: Muhammad 
itu ialah Utusan Allah (MUHAMMADUR RASULULLAH). 

Hati Muslim yang beriman dan menyerahkan dirinya kepada Allah itu adalah hati yang 
menjelma di dalamnya kedua-dua dasar yang disebutkan di atas tadi. Semua perkara selain 
daripada kedua-duanya baik yang berbentuk asas-asas keimanan dan rukun Islam, adalah 
merupakan pelengkap bagi kedua-dua tadi; kerana keimanan kepada malaikat-malaikat Allah, 
kitab-kitab-Nya, Rasul-rasul-Nya, hari kiamat, qada dan qadar, juga sembahyang, zakat, puasa 
dan haji, hukum halal dan haram, kemudian hudud dan ta'zir, serta peraturan-peraturan mengenai 
muamalah, hukuman perundangan dan arahan-arahan keislaman semuanya itu adalah tegak di 
atas dasar pengabdian diri kepada Allah Subhanahu Wata'ala. Begitu juga sumber-sumber itu 
semuanya adalah ajaran-ajaran yang telah disampaikan kepada kita oleh Rasululah 
Sallallahu'alaihi Wasallam daripada Tuhannya. 

Pengakuan yang ringkas dan mutlak itu memberikan panduan kepada kita untuk membuat 
kata pemutus mengenai beberapa persoalan pokok mengenai hakikat agama ini dan mengenai 
gerakannya di dalam kenyataan. 

Pengakuan ini memberi panduan kepada kita dalam membuat garis pemisah mengenai: 

Pertama :Bentuk dan tabiat masyarakat Islam. 

Kedua :Program pertumbuhan dan perkembangan masyarakat Islam. 

Ketiga :Program Islam dalam menghadapi masyarakat-masyarakat 

jahiliyah. 

Keempat :Program Islam dalam menghadapi kenyataan hidup umat 

manusia seluruhnya. 


yang semuanya ini merupakan masalah pokok dalam program gerakan Islam, dulu dan sekarang. 

Sesungguhnya ciri pertama yang menentukan bentuk dan tabiat "Masyarakat Islam" itu ialah 
bahawasanya masyarakat itu berdiri dan tegak di atas asas mengabdikan diri kepada Allah 
Subhanahu Wata'ala di dalam semua urusannya. Mengabdikan diri yang dijelma dan dibentuk 
oleh pengakuan dan ikrar bahawa tiada Tuhan melainkan Allah dan bahawa Muha mm ad itu ialah 
utusan Allah (LAA ILAAHA ILLALLAH, MUHAMMADUR RASULULLAH). 

Pengabdian diri itu hendaklah terjelma di dalam bentuk kepercayaan seperti juga di dalam 
semua syiar-syiar dan simbol-simbol peribadatan, sepertimana juga ianya menjelma di dalam 
peraturan-peraturan dan undang-undang. Sebab bukanlah menjadi hamba Allah Subhanahu 
Wata'ala seorang yang tidak meyakini keesaan dan ketunggalan Allah Subhanahu Wata'ala. 
Firman Allah: 



Maksudnya: Dan Allah berkata: Janganlah kamu adakan dua Tuhan, kerana sesungguhnya 

Tuhan itu Esa, dan kepada-Kulah hendaknya kamu takut. Dan bagi-Nyalah apa yang ada di 
langit dan di bumi, dan bagi-Nyalah ketaatan dengan tetap, apakah kepada yang selain dari 
Allah kamu mahu berbakti ? 

( Surah Al-Nahl: Ayat 51-52 ). 


Dan bukanlah hamba Allah Subhanahu Wata'ala orang yang mempersembahkan atau pun 
melakukan syi'ar dan lambang pengabdian kepada yang lain daripada Allah, sama ada bersama- 
sama dengan Allah atau pun secara bersendirian dan tidak bersama-sama dengan Allah. Firman 
Allah Subhanahu Wata'ala: 


x «J f' . 'S s' s'*'* $ s s s * ' ^s- * * ' ' ' * 

tUJ'j _;j ja] Oj zj, 



Maksudnya: Katakanlah: "sesungguhnya sembahyangku dan ibadatku, hidup dan matiku, adalah 
kerana Allah Tuhan seru sekalian alam. Tidak ada sekutu bagi-Nya dan begitulah aku diperintah 
dan adalah aku orang Islam yang pertama. 

(Surah Al-An'am: Ayat 162 — 163). 

Dan bukanlah hamba Allah Subhanahu Wata'ala orang yang menerima peraturan dan undang- 
undang dari yang lain daripada Allah Subhanahu Wata'ala. Melainkan melalui jalan yang Allah 
telah sampaikan kepada kita, iaitu jalan Rasulullah SAW. 

Firman Allah: 



41 )!^ 


j oiL jU 





Maksudnya: Atau adakah bagi mereka sekutu-sekutu yang mengatur untuk mereka sebagai 
agama, sesuatu yang Allah tidak izinkan ? 


dan firman Allah lagi: 


( Surah Asy -Syura : Ayat 21 ) 




Maksudnya: Dan apa-apa yang diberi oleh Rasul kepada kamu, maka ambillah, dan apa-apa 
yang ia larang kamu, maka jauhilah. 

(Surah Al-Hasyr: Ayat 7) 

Inilah dia masyarakat Islam masyarakat yang menjelma di dalamnya pengabdian diri kepada 
Allah Subhanahu Wata'ala di dalam kepercayaan anggota-anggotanya dan juga di dalam konsep 
dan gambaran fikiran mereka, seperti juga ia menjelma di dalam lambang-lambang hidup dan 
peribadatan mereka dan malah ia menjelma di dalam sistem dan peraturan kemasyarakatan 
mereka, dan peraturan serta undang-undang mereka. Bila mana sahaja sesuatu faktor dari faktor- 
faktor yang disebutkan di atas tadi menyimpang dan tidak menjelma di alam kenyataan, maka 
dengan itu bererti bahawa Islam itu sendiri pun sudah menyimpang dan tidak menjelma lagi, 
kerana menyimpang dan tidak menjelmanya rukun Islam yang pertama, iaitu pengakuan bahawa 
tiada Tuhan melainkan Allah dan bahawa Muhammad itu adalah utusan Allah (LA ILAAHA 
ILLALLAH MUHAMMADUR RASULULLAH). 

Dan telah pun kita katakan: bahawa pengabdian diri kepada Allah itu menjelma di dalam 
konsep dan gambaran membersihkan hati dan nadi mereka dari sebarang keyakinan dan 


www.dakwah.info 


67 


MANHAJ HIDUP MUSLIM 


V 


kepercayaan kepada Tuhan yang lain daripada Allah Subhanahu Wata'ala, baik bersama-sama 
dengan Allah sebagai rakan sekutunya mahupun bersendirian sebagai lawan Allah; di samping 
membersihkan segala lambangnya daripada bertumpu kepada yang lain daripada Allah serta 
membersih dan membebaskan peraturan dari undang-undang hidup mereka daripada sebarang 
sumber pengambilan yang lain daripada Allah. 

Pada ketika itulah, ya, pada ketika itulah sahaja, perkumpulan atau jama'ah itu menjadi 
perkumpulan Islam dan masyarakat yang mereka bentuk itu baru sah menjadi masyarakat Islam 
(Muslim). Ada pun sebelum satu kelompok manusia mengaku akan kebersihan dan keikhlasan 
pengabdian diri mereka kepada Allah semata-mata, mengikut cara yang telah disebutkan tadi, 
maka ketika itu mereka masih belum lagi menjadi orang-orang Islam, dan sebelum mereka 
mengatur perkumpulan mereka atas dasar itu maka perkumpulan mereka pun bukanlah suatu 
perkumpulan Islam ini ialah kerana kaedah dan dasar pertama yang menjadi landasan Islam itu 
ialah pengakuan bahawa tiada Tuhan melainkan Allah dan bahawa Muhammad itu utusan Allah 
(LA ILAAHA ILLALLAH MUHAMMADUR RASULULLAH) dari kedua-dua seginya. 

Dengan demikian, maka sebelum daripada difikirkan soal mewujudkan sistem masyarakat 
Islam, dan sebelum daripada mewujudkan masyarakat Islam di atas landasan sistem itu perlu dan 
sayugialah dititikberatkan dahulu kepada kebersihan setiap hati nurani si Muslim itu dari 
mengabdikan diri kepada yang lain daripada Allah, dalam sebarang bentuk dan rupa yang diri 
kepada yang lain daripada Allah, dalam sebarang bentuk dan rupa yang telah kita kemukakan 
tadi, dan hendaklah individu yang hati nuraninya itu bersih dan suci dari sebarang pengabdian diri 
kepada yang lain daripada Allah itu berkumpul dalam suatu Jama'ah Islamiah dan Jama'ah yang 
hati nurani anggota-anggotanya suci bersih dari pengabdian diri kepada yang lain daripada Allah 
di segi i'tiqad, ibadat dan perundangan, dari merekalah akan dapat tumbuh masyarakat Islam, dan 
akan disertai oleh setiap orang yang mahu hidup di dalam masyarakat itu dengan 'aqidahnya 
sendiri ibadatnya sendiri dan syariatnya sendiri yang menjelma dalam bentuk pengabdian diri dan 
ketundukan kepada Allah Subhanahu Wata'ala semata-mata atau dengan perkataan lain menjelma 
dalamnya pengakuan: bahawa tiada Tuhan melainkan Allah dan Muhammad ialah utusan Allah 
(LA ILAHA ILL ALLAH MUHAMMADUR RASULULLAH). 

Begitulah tumbuhnya Jama'ah Islamiyyah yang ulung dahulu dan telah dapat membangunkan 
masyarakat Islam yang pertama dan demikian pulalah kaedahnya pertumbuhan setiap Jema'ah 
Islamiyyah di setiap ketika dan tempat dan demikian pulalah tumbuhnya setiap masyarakat 
muslim bila, mana dan di mana sahaja pun. 

Sesungguhnya masyarakat Islam itu tumbuh daripada beipindahnya beberapa individu dan 
perkumpulan manusia dari mengabdikan diri kepada yang lain daripada Allah, baik bersama- 
sama dengan Allah atau pun tanpa Allah, kepada mengabdikan diri kepada Allah semata-mata 
tanpa sebarang kongsi dan sekutu bagi-Nya; kemudian daripada pengakuan dan penegasan 
perkumpulan ini hendak menegakkan sistem hidupnya sendiri di atas asas pengabdian itu, ya, 
ketika itulah baru sempurna lahirnya sesuatu yang baru untuk masyarakat yang baru, sebagai 
pecahan daripada masyarakat j ahiliyah yang telah sedia ada, yang berhadapan dengannya dengan 
memakai aqidah yang baru, sistem hidup yang baru, berdasarkan aqidah ini, yang menjelma di 
dalamnya dasar Islam yang pertama dengan dua rangkaiannya iaitu pengakuan bahawa tiada 
Tuhan melainkan Allah dan bahawa Muhammad itu ialah utusan Allah (LA ILAHA ILLALLAH 
MUHAMMADUR RASULULLAH). 

Ada kemungkinan masyarakat jahiliyyah itu seluruhnya akan menyertai masyarakat Islam 
dan boleh jadi juga tidak, seperti juga masyarakat jahiliyyah itu boleh berkompromi dengannya 
seperti mana ia pun boleh memusuhinya, walaupun telah menjadi kebiasaan bahawa masyarakat 
jahiliyyah selalu memerangi masyarakat Islam. Kebiasaan itu berlaku di peringkat 
pertumbuhannya (iaitu terhadap individu pada pendakwahnya dan juga terhadap perkumpulan 
dan organisasinya mahu pun terhadap masyarakat itu seluruhnya sesudah masyarakat itu tumbuh). 
Inilah yang telah berlaku di sepanjang dakwah Islamiyyah sejak dari zaman Nabi Nuh hinggalah 
ke zaman Nabi Muhammad Sallallahu'alaihi Wasallam tanpa kecualinya. 

Memanglah masyarakat Islam itu tidak akan tumbuh dan tak akan lancar pertumbuhannya 
kecuali apabila ianya mempunyai kekuatan yang boleh menghadapi dan melawan cabaran dan 
tekanan dari masyarakat jahiliyyah baik kekuatan itu berupa kekuatan aqidah dan keyakinan, 
kekuatan peribadi dan pertahanan jiwa, kekuatan daya mengatur dan membina masyarakat, dan 
segala jenis kekuatan yang mampu menghadapi tekanan masyarakat jahiliyyah atau 
mengalahkannya, atau pun sekurang-kurangnya dapat mengimbanginya. 

Tapi apakah dia "masyarakat jahiliyyah" itu dan bagaimanakah pula jalan program Islam 
menghadapinya? 

Sesungguhnya "masyarakat jahiliyyah" itu ialah setiap masyarakat yang bukan masyarakat 
Islam! Dan kalau kita hendak membuat definisi atau takrifnya yang tepat maka kita katakan: 
"bahawa masyarakat jahiliyyah itu ialah masyarakat yang tidak tulen pengabdiannya kepada 
Allah Subhanahu Wata'ala pengabdian yang menjelma dalam kepercayaan dan keyakinan di 
dalam syi'ar dan lambang peribadatan, juga di dalam peraturan dan undang-undang." 

Dengan definisi dan takrif yang terang dan tepat ini maka termasuklah dalam golongan 
"Masyarakat jahiliyyah" itu semua bentuk masyarakat yang ada sekarang di pemukaan bumi ini. 

Termasuk di dalamnya masyarakat KOMUNIS. 

Pertama: 

Kerana ilhad dan ingkarnya akan zat Allah Subhanahu Wata'ala dan kerana ia tidak percaya 
dan mengakui wujudnya zat Allah Subhanahu Wata'ala sama sekali, juga kerana ia berpandukan 
"benda" dan "alam". Juga kerana ia merujuk dan meletakkan wujudnya alam ini kepada "benda" 
dan "alam semesta". Juga kerana ia merujukkan aktiviti kehidupan manusia dan sejarahnya 
kepada ekonomi dan alat produksi semata-mata. 

Kedua: 

Kerana ia mendirikan suatu sistem pengabdian diri kepada parti, dengan menganggap bahawa 
pimpinan kolektif itu adalah suatu hakikat sebenarnya yang menguasai parti komunis, dan 
bahawa pimpinan dan pengabdian itu bukanlah sama sekali kepunyaan ALLAH. Kemudian 
segala aspek dan segi yang berkaitan dengan konsep sistem tadi, yang sebenarnya merupakan 
penghinaan kepada martabat dan kehormatan "manusia" dengan menganggap bahawa 
"kerperluan asasi" bagi manusia itu sama sahaja dengan keperluan asasi bagi haiwan, iaitu 
makanan, minuman, pakaian, tempat tinggal dan perhubungan jenis (seks) sahaja! dengan tidak 
membenarkannya mendapatkan keperluan-keperluan rohani yang membezakannya dari haiwan. 
Keperluan rohani itu pertamanya ialah i'tiqad akan kebesaran Tuhan dan kebebasan memilih 
kepercayaan hidup, juga kebebasan bersuara yang merupakan aspek penting dari sifat 
"kemanusiaan", yang tergambar dalam bentuk kebebasan hak milik individu, kebebasan dalam 
lapangan seni, dan hal-hal mengenai soal individu, dan seterusnya semata-mata menjadi "alat" 
kerana sebenarnya di dalam konsep kepercayaan sistem komunis adalah menurunkan taraf dan 
darjat manusia menjadi lebih rendah dari haiwan, malah tidak lebih daripada menjadi alat sahaja! 

Termasuk juga dalam kategori masyarakat jahiliyyah ini ialah masyarakat penyembah 
berhala yang masih banyak kedapatan di India, Jepun, Filipina dan juga di Afrika kerana: 

Pertama: 

Konsep dan i'tiqadnya yang mempertuhankan benda-benda yang lain daripada ALLAH 
Subhanahu Wata'ala, baik sebagai sekutu Allah atau berdiri sendiri dalam bentuk persembahan 
lambang-lambang dan syiar-syiar persembahan kepada dewa-dewa, tukang-tukang tilik dan 
mahaguru-mahaguru dan apa jua selain daripada Allah yang dianggap mempunyai sifat 
ketuhanan juga termasuk di dalamnya sistem-sistem peraturan dan undang-undang yang lain 
daripada peraturan dan undang-undang Allah, sama sada peraturan dan undang-undang itu 
diambil dari kuil-kuil, pendeta-pendeta, sami-sami, bomoh-bomoh, tukang-tukang tilik dan 
mahaguru-mahaguru, atau diambil daripada lembaga-lembaga dan badan-badan perundangan 
sekular yang mempunyai kuasa perundangan tanpa beipandu kepada syariat Allah dengan 

pengertian bahawa lembaga-lembaga dan badan-badan itu mempunyai kuasa perundangan 
tertinggi atas nama rakyat atau atas nama parti atau apa jua nama pun yang demikian, justeru 
kerana kekuasaan dan pemerintahan itu adalah kepunyaan dan hak milik mutlak Allah 
Subahanahu Wata'ala yang tidak akan boleh didapati melainkan melalui panduan dan jalan yang 
telah digariskan oleh Rasul-Rasul-Nya. 

Termasuk dalam kategori masyarakat jahiliyyah juga ialah masyarakat Yahudi dan Kristian 
di seluruh muka bumi ini kerana: 

Pertama: 

Konsep dan kepercayaan hidupnya yang menyeleweng dan terpesong, yang tidak 
mentauhidkan Allah Subhanahu Wata'ala dengan sifat-sifat ketuhanan-Nya, malah dijadikan 
bagi-Nya kongsi-kongsi dan sekutu-sekutu dalam pelbagai bentuk kesyirikan, baik yang 
berbentuk putera Suci (Tuhan) atau dalam bentuk tiga tuhan (trinity) atau menggambarkan Allah 
Subhanahu Wata'ala bukan dengan gambaran yang sebenar, dan menggambarkan hubungan sifat- 
sifat Allah berlainan daripada yang sebenarnya. Firman Allah: 

Maksudnya: Dan berkatalah orang Yahudi: "Uzair itu anak Allah" dan berkatalah orang-orang 
Nasrani: "Isa [Al Masih ] itu anak Allah. " Yang demikian itu adalah omongan mereka dengan 
mulut-mulut mereka, menyerupai perkataan-perkataan orang kafir yang dahulu; mudah- 
mudahan Allah binasakan mereka! Bagaimanakah mereka dapat dipalingkan. 

(Surah Al-Taubah: Ayat 30). 

Maksudnya: Sesungguhnya telah kafirlah orang-orang yang berkata: bahawa Allah itu ialah 
yang ketiga daripada tiga [Tuhan] pada hal tidak ada tuhan, melainkan Tuhan Yang Tunggal; 
dan jika mereka tidak berhenti dari apa yang mereka katakan, nescaya akan mengenai orang- 
orang kafir dari mereka itu azab yang pedih. 

( Surah Al-Ma'idah: Ayat 73). 

Juga firman Allah: 



s s ^ f**' 'A'* 1 "'* ^ r,r * Z ' 

0! Aj iji IjJls Lc. I oJlp a) jlsu 4 4J0! Aj s 1 1 c-J LSj 



Maksudnya: Dan orang-orang Yahudi itu berkata: "Tangan Allah terbelenggu," pada hal tangan- 
tangan merekalah yang terbelenggu, dan dilaknatlah mereka dengan [sebab] apa yang telah 
mereka katakan itu, bahkan kedua tangan Allah itu terbuka, Ia membelanjakan sebagaimana 
yang Ia suka. 

(Surah Al-Ma'idah: Ayat 64). 


serta firman Allah: 

Maksudnya: Dan telah berkata orang-orang Yahudi dan Nasrani: "Kami ini anak-anak Allah dan 
kekasih-kekasih-Nya. "Tanyakanlah mereka: "Kalau begitu mengapakah Allah itu menyeksa kami 
dengan sebab dosa-dosa kamu? Bahkan kamu itu manusia dari makhluk yang Ia jadikan. 

(Surah Al-Maidah: Ayat 18). 

Masyarakat Yahudi dan Kristian masuk dalam kategori masyarakat j ahiliyah dengan sebab 
bentuk, syi'ar dan juga lambang-lambang keagamaan mereka yang berbentuk peribadatan, 
istiadat-istiadat dan upacara-upacara rasminya yang tercetus daripada konsep dan kepercayaan 
yang menyeleweng dan sesat serta menyesatkan. Kemudian lagi masyarakat itu menjadi 
masyarakat j ahiliyy ah kerana sistem hidup, peraturan dan undang-undangnya yang tidak berdasar 
kepada pengabdian diri kepada Allah Subhanahu Wata'ala mengakui hak memerintah dan 
berkuasa hanya kepada Allah Subahanahu Wata'ala dan tidak mengambil kekuasaan daripada 
syariat dan panduan Ilahi; malah mereka dirikan badan-badan dan lembaga yang terdiri daripada 
manusia yang diberi hak kekuasaan tertinggi, sedang hak kekuasaan tertinggi itu adalah 
kepunyaan mutlak Allah Subahanahu Wata'ala dan sejak dahulu lagi Allah Subahanahu 
Wata'ala. Telah terbukti mereka kufur dan syirik kerana mereka telah memberikan hak itu kepada 
para padri, pendeta dan rahib agama mereka untuk membuat peraturan dan undang-undang dari 
pihak diri mereka (padri pendeta dan rahib) itu sendiri, peraturan dan undang-undang yang mesti 
diterima dan dipatuhi oleh para penganut dan pengikut agama itu. Firman Allah Subahanahu 
Wata'ala: 

Maksudnya: Mereka itu telah menjadikan paderi-paderi, pendeta-pendeta dan rahib-rahib 
agama mereka sebagai Tuhan-tuhan selain daripada Allah dan juga mereka menjadikan Al 
Masih, putera Maryam itu sebagai Tuhan sedangkan mereka tidak diperintah melainkan supaya 
mereka menyembah Tuhan Yang Satu. Tuhan Yang tiada lagi Tuhan selain daripada-Nya. Maha 
sucilah Ia dari apa yang mereka sekutukan itu. 

(Surah At-Taubah: Ayat 31 ) 

Sedangkan orang Yahudi dan Nasrani tidak beri'tiqad dan menganggap para pendeta dan 
rahib agama mereka itu sebagai Tuhan yang mereka sembah, juga mereka tidak melakukan ibadat 
kepada para pendeta dan rahib itu, mereka hanya sekadar mengakui bahawa pendeta-pendeta dan 
rahib-rahib itu mempunyai hak dan kuasa dalam soal pemerintahan dan kekuasaan negara, dan 
mereka patuh sahaja menerima apa yang diputuskan oleh para pendeta dan rahib itu, walaupun 
dalam perkara yang tidak diizinkan oleh Allah sama sekali. Oleh sebab itulah mereka itu layak 
disifatkan sebagai syirik dan kufur. 

Dan akhir sekali termasuklah juga di dalam kategori masyarakat jahiliyyah itu masyarakat- 
masyarakat yang menganggap bahawa mereka kononnya "Masyarakat Islam." 

Masyarakat-masyarakat ini masuk ke dalam lingkungan ini tidak kerana ia percaya dan 
beri'tiqad seorang yang lain daripada Allah sebagai mempunyai sifat ketuhanan; bukan pula 
kerana ia melakukan sebarang jenis 'ibadat kepada yang lain daripada Allah; tapi ia termasuk di 
dalam kategori masyarakat jahiliyah kerana ia tidak menumpu dan membulatkan pengabdian 
dirinya kepada Allah Subahanahu Wata'ala di dalam sistem hidupnya; dan ia — walaupun tidak 
beri'tiqad ketuhanan sesuatu apa pun yang lain daripada Allah — tetapi ia telah memberikan salah 
satu sifat paling istimewa kepunyaan Allah Subhanahu Wata'ala kepada yang lain daripadanya- 
Nya, lalu ia rela tunduk dan patuh kepada keputusan dan hukuman serta pemerintahan yang lain 
daripada Allah; dan ia menerima segala peraturan dan undang-undangnya, nilai-nilai dan 
pertimbangannya, adat resam dan kebudayaannya dalam hampir seluruh asas dan dasar 
kehidupannya. 

Sedangkan Allah Subahanahu Wata'ala telah pun berfirman mengenai sifat-sifat orang yang 
memerintah seperti itu: 

Maksudnya: Kerana barang siapa sahaja yang tidak menghukum dan memerintah dengan hukum 
[apa] yang diturunkan oleh Allah, maka adalah mereka itu orang-orang yang kafir. 

(Surah Al-Ma'idah: Ayat 44). 


Juga Allah Subhanahu Wata'ala telah berfirman, mengenai sifat orang-orang yang diperintah 
(rakyat jelata). 

Maksudnya: Tidakkah engkau fikirkan [kesesatan] orang-orang yang mendakwa bahawasanya 
mereka beriman kepada [Al-Qur'an] yang diturunkan kepadamu dan kepada kitab yang 

diturunkan sebelianmu, pada hal mereka suka hendak berhakim kepada taghut [syaitan]? 
Sedangkan mereka telah diperintahkan supaya kufur [engkar] kepadanya, tetapi syaitan ingin 
menyesatkan mereka dengan kesesatan yang jauh. Dan apabila dikatakan kepada mereka: 
"Marilah [berhakim] kepada hukum Al-Qur'an yang diturunkan oleh Allah dan kepada [hukum] 
Rasul "Allah" engkau dapat lihat orang-orang munafiq itu berpaling darimu dengan sungguh- 
sungguh. Tetapi bagaimana halnya apabila satu bahaya mengenai mereka dengan sebab apa 
yang diperbuat oleh tangan-tangan mereka, kemudian mereka datang kepadamu bersumpah 
dengan nama Allah: "Kami tidak maksudkan melainkan kebaikan dan perdamaian.” Mereka itu 
ialah orang yang Allah telah taliu apa yang ada di dalam hati mereka. Lantaran itu hendaklah 
engkau berpaling dari mereka tetapi nasihatilah mereka dan katakan kepada mereka perkataan 
yang memberi kesan pada mengubah apa-apa ada di hati-hati mereka. Dan Kami tidak utus 
seorang pun Rasul melainkan untuk ditaati dengan izin Allah; dan jika mereka, sesudah 
menganiayai diri mereka sendiri, datang kepadamu, lalu mereka minta ampun kepada Allah, dan 
Rasul juga mintakan ampun bagi mereka, nescaya mereka dapati Allah itu Penerima taubat. 
Penyayang. Tetapi tidak! Demi Tuhanmu mereka tidak disifat berikan hingga mereka jadikanmu 
sebagai hakim dalam apa-apa yang mereka berselisihan di antara mereka, kemudian mereka 
tidak merasa sesuatu keberatan di hati-hati mereka tentang apa yang engkau telah putuskan 
serta mereka menerima keputusan dengan sepenuh-penuhnya. 

( Surah Al-Nisa Ayat 60 — 65 ). 

Maka sebagaimana Allah Subhanahu Wata'ala telah menyifatkan orang-orang Yahudi dan 
Nasrani tadi dengan sifat syirik dan kufur, serta terpesong juga tersasul dari pengabdian diri 
kepada Allah, kerana mereka menjadikan paderi-paderi, pendeta-pendeta dan rahib-rahib mereka, 
sebagai tuhan-tuhan selain daripada ALLAH maka demikian jugalah halnya dengan orang-orang 
yang menamakan diri mereka sebagai ORANG-ORANG ISLAM kepada pengikut-pengikut 
mereka. Dan Allah anggap orang Nasrani itu syirik kerana menganggap Isa putera Maryam 
sebagai Tuhan yang mereka sembah dan mereka puja; itu sudah bererti keluar dari sifat 
pengabdian kepada Allah dan juga dari pengakuan bahawa: tiada Tuhan melainkan Allah. Dan ini 
(orang Islam) sama sahaja dengan mereka (Yahudi dan Nasrani), iaitu mengeluarkan diri daripada 
pengabdian kepada Allah sahaja dan dengan demikian keluar daripada agama ini (Islam dan 
keluar daripada pengakuan: tiada Tuhan melainkan Allah dan Muhammad itu utusan Allah (LA 
ILAHA ILLALLAH MUHAMMADUR RASULULLAH). 

Dan masyarakat itu, setengahnya ada pula yang mengaku berterus terang tentang sifat 
sekulamya dan menganggap bahawa perkara-perkara duniawi itu di atas landasan "sains" semata- 
mata, dengan anggapan bahawa sains (benda) itu bertentangan dengan benda-benda ghaib, 
sedangkan sangkaan itu adalah satu sangkaan karut yang hanya ada pada orang yang jahil sahaja. 
Manakala sebahagian lagi masyarakat itu ada yang mengakui dan mematuhi pemerintahan 
praktikal yang lain daripada Allah yang dapat membuat undang-undang mengikut kehendaknya 
sendiri, dan dirinya sendiri lalu mendakwa bahawa "inilah dia pemerintahan Tuhan" sedangkan 
itu semua adalah sama-sama tidak berdiri di atas pengabdian diri kepada Allah SWT. 

Jikalau ini telah ternyata, maka sikap Islam mengenai masyarakat-masyarakat jahiliyyah itu 
semuanya adalah dapat ditegaskan melalui ungkapan kata yang satu sahaja iaitu: "Bahawa Islam 
menolak dan tidak mengakui "keislaman" masyarakat itu sepenuhnya;" dan menolak sahnya 
masyarakat itu mengikut nilai Islam. 

Sesungguhnya Islam itu tidak memandang kepada simbol dan kepada judul yang ditonjolkan 
oleh masyarakat itu; kerana semuanya itu beipadu di dalam suatu hakikat sahaja, iaitu: bahawa 
kehidupan di dalam masyarakat itu tidak tegak di atas dasar pengabdian diri sepenuhnya kepada 
Allah dan semuanya itu bertemu di dalam suatu hakikat yang menyatukannya, semuanya, iaitu 
hakikat: Jahiliyyah. 

Dan ini membawa kita kepada persoalan yang penghabisan, iaitu jalan program Islam dalam 
menghadapi realiti umat manusia seluruhnya hari ini, esok dan seterusnya hingga ke akhir zaman 

dan di sinilah amat berguna sekali huraian dan penjelasan kita mengenai "bentuk masyarakat 
Islam" yang kita huraikan tadi tentang tabi'at masyarakat Islam itu yang dibangunkan di atas asas 
pengabdian diri sepenuhnya kepada Allah Subhanahu Wata'ala dalam semua urusan. 

Sesungguhnya penegasan tabiat dan sifat ini akan dapat memberikan jawapan yang tepat 
mengenai pertanyaan berikut: "Apakah asal usul yang menjadi sandaran kepada hidup manusia? 
Adakah asal dan di atas apa hidup manusia itu ditegakkan? Adakah asal agama Allah dan 
programnya untuk dihayati? Atau adakah asal itu bersandar kepada realiti hidup manusia itu 
sendiri dalam bentuk yang bagaimanapun? 

Sebenarnya Islam telahpun memberikan jawapan yang tegas dan nyata kepada pertanyaan- 
pertanyaan di atas itu, tanpa keraguan dan dalih sesaat jua pun, iaitu bahawa asal usul segala 
sesuatu yang wajib dirujukkan segala sesuatu dan wajib dipercayai ialah: agama Allah dan 
programnya untuk dihayati, iaitu pengakuan TIADA TUHAN MELAINKAN ALLAH DAN 
MUHAMMAD ITU UTUSAN ALLAH (LA ILLAHA ILLALAH MUHAMMADUR 
RASULULLAH); itulah rukun utama dalam Islam, yang tidak dapat ditegak dan ditunaikan 
semua rukun-rukun lain kecuali di atas usul ini dan bahawasanya pengabdian diri kepada Allah 
serta "kepatuhan menerimanya dalam bentuk dan cara mengambilnya daripada Rasulullah yang 
juga tidak akan sah kecuali apabila benar-benar diakui asal usul ini, disertai dengan kepatuhan 
sungguh-sungguh dan tegas, tanpa dalih apa pun. Lirman Allah: 

Maksudnya: Dan apa-apa yang diberi oleh Rasul kepada kamu , maka ambillah dengan 
sepenuhnya, dan apa-apa yang ia larang kamu, maka jauhilah seluruhnya. 

( Surah Al-Hasyr: Ayat 7) 

Kemudian Islam menanyakan pula: 

Maksudnya: Adakah kamu yang lebih mengetahui. Ataukah Allah yang lebih mengetahui? 
dan ia menjawab pula: 

Maksudnya: Allah itu Maha Mengetahui sedangkan kamu tidak tahu. 

(Surah Al-Baqarah: Ayat 232) 

dan: 


(yfj: j! 1_«j ... 

Maksudnya: Dan kamu tidak diberikan ilmu pengetahuan itu melainkan sedikit sahaja. 

(Surah Al-Isra': Ayat 85) 

Allah Yang Maha Mengetahui, juga Yang Menjadikan segala sesuatu dan memberi rezeki 
mereka, ialah Tuhan Yang Memerintah dan Menentukan dan agama-Nya yang menjadi panduan 
untuk dihayati adalah asal usul yang menjadi tempat kembalinya segala sesuatu mengenai 
kehidupan. Adapun situasi kehidupan manusia, teori-teori dan mazhab-mazhab pemikiran mereka 
boleh jadi menyeleweng dan rosak kerana ia tegak semata-mata atas dasar ilmu pengetahuan 
manusia yang dangkal dan cetek seperti yang disifatkan oleh Al-Quran sebagai dikumiakan 
dengan ilmu pengetahuan yang sedikit sahaja. 

Agama Allah itu bukanlah sesuatu yang kabur dan programnya untuk dihayati bukanlah 
sesuatu yang pragmatis. Ia sangat tegas dengan rangkaian yang kedua MUHAMMADUR 
RASULULLAH (Muhammad itu utusan Allah) ia adalah terlingkung dalam apa yang telah 
disampaikan oleh Rasululah dengan nas (teks)nya di dalam perkara-perkara pokok dan dasar. 
Sekiranya di sana terdapat nas maka nas itulah yang menjadi hukum dan keputusan dan tidak ada 
jalan untuk ijtihad; tetapi kalau tiada nas, maka tibalah peranan dan giliran ijtihad, menurut 
patokan dan dasar-dasar yang telah ditetapkan di dalam panduan Allah Subhanahu Wata'ala 
sendiri bukan menurut kecenderungan hawa nafsu dan kemahuan manusia. Firman Allah: 



9- S' ^ 'f- & f'* ^ «5^ S S- '' 

Maksudnya: ...Maka sekiranya kamu berbantahan di dalam satu perkara , hendaklah kamu 
kembalikan dia kepada Allah dan Rasul... 

(Surah Al-Nisa’: Ayat 59). 

Dan dasar-dasar yang telah ditetapkan untuk diijtihadkan dan diistinbat juga telah digariskan 
dengan terang dan nyata dan malah dikenal serta diketahui umum, bukan sesuatu yang kabur dan 
pragmatis tiada seorang pun yang berhak mengatakan bahawa sesuatu yang dia putuskan itu "ini 
ketetapan Allah," yang dilakukannya melainkan sehingga hukum dan keputusan itu sesuai dan 
secocok dengan apa yang digaris oleh Allah, dan bahawa sumber kekuasaan dan keputusan itu 
ialah Allah Subhanahu Wata'ala, bukan RAKYAT dan juga bukan PARTI, pun juga bukan 
sebarang manusia, segala apa jua pun hendaklah dirujukkan kepada kitab Allah dan Sunnah 
Rasul-Nya untuk mengetahui apa yang dikehendaki oleh Allah Subhanahu Wata'ala, dan ini tidak 
akan didapati oleh setiap orang pun yang ingin mendakwa dirinya mempunyai sebarang kuasa 
dengan menggunakan nama Allah, seperti yang terkenal di Eropah pada suatu ketika yang lampau 
dengan nama TEOKRASI atau PEMERINTAHAN SUCI dan hal-hal seperti ini tidak ada 
sedikit pun dalam Islam, dan tiada seorang pun yang berhak atas nama Allah melainkan Rasul- 
Nya Sallallahu'alaihu Wasallam dan hanya di sana ada nas-nas tertentu yang menentukan apa 
yang diperintah oleh Allah Subhanahu Wata'ala. 

Sesungguhnya perkataan "agama untuk realiti" (V jlic. Vjjj) telah disalahgunakan dan 
disalahertikan. Memang benarlah bahawa agama itu untuk realiti, tetapi realiti yang 
bagaimanakah? 

Yang sebenarnya realiti yang boleh diterima itu ialah realiti yang telah ditumbuhkan oleh 
agama itu sendiri, mengikut panduan dan jalannya, selaras dengan fitrah manusia yang semula 
jadi, yang melaksanakan keperluan-keperluan "manusia" yang sebenarnya. Keperluan-keperluan 
yang telah diputuskan oleh Allah yang menciptakannya kerana Allah Maha Mengetahui tentang 
apa yang dijadikannya. Firman Allah: 


j| ^ '•P ^ ^ 9 j| s ^ ^ /'f 

Maksudnya: Tidakkah [Tuhan] yang menjadikan itu tahu, sedangkan Ia-lah yang Halus, Yang 
Dasar ! 

(AlMulk: 14) 

Dan agama itu tidak menghadapi apa jua realiti untuk menerimanya begitu sahaja dan 
mencari sandaran daripada hukum-hukumnya sendiri, dan untuk mencari sandaran daripada 
hukum syarak untuk dijadikan sebagai ungkapan kata yang dipinjam! Tetapi agama itu 
menghadapi realiti untuk membuat pertimbangan sesuai dengan neracanya. Ia menerima apa yang 
diterimanya dan memansukh apa yang dimansukhkannya; dan ia akan mengadakan suatu realiti 
yang lain kalau didapatinya realiti yang sedang wujud itu tidak sesuai. Realiti yang dihasilkan 

oleh agama itulah realiti yang sebenarnya. Inilah pengertian yang sebenarnya bahawa Islam itu 
agama untuk realiti; atau itulah yang sepatutnya dimengerti benar-benar. 

Mungkin di sini timbul satu soalan pula: "Bukankah muslihat dan kepentingan umat manusia 
itu yang mesti membentuk realiti untuk mereka?" 

Dalam hal ini perlu kita kembali kepada pokok pangkal persoalan dan perlu kita kembali 
kepada pertanyaan yang dibuat dan dijawab sendiri oleh Islam: 

(adakah kamu yang lebih mengerti, ataukah Allah yang Lebih Mengetahui?) dan: 

^ - * ■{» ' .< 

...(Dan Aliahlah Yang Maha Mengetahui sedangkan kamu tidak tahu). 

(Surah Ali-Imran: Ayat 66) 

Sesungguhnya muslihat dan kepentingan umat manusia itu sudah pun tercakup di dalam 
agama dan peraturan Allah, seperti yang diturunkan Allah, dan seperti yang disampaikan oleh 
RasuluLlah Sallallahu'alaihi Wasallam. Sekiranya temampak oleh manusia pada suatu ketika 
bahawa muslihat mereka berlainan dengan apa yang disyariatkan oleh Allah, maka jelaskan 
bahawa manusia itu sesat dan tersasul kerana beranggapan seperti itu. 

Allah Subahanahu Wata'ala telah berfirman: 

Maksudnya: ...Mereka hanya menurut sangkaan dan mengikut apa yang diinginkan oleh hawa 
nafsu mereka, pada hal sesungguhnya telah datang kepada mereka petunjuk dari Tuhan mereka. 
Atau apakah manusia itu akan mendapat apa-apa yang ia mahu? Maka kepunyaan Aliahlah 
akhirat dan dunia. 

(Surah Al-Najm: Ayat 23 — 25). 

Dan kafirlah sesiapa jua yang mendakwa bahawa muslihatnya berlawanan dengan apa yang 
telah disyari’atkan oleh Allah Subhanahu Wata'ala, dan orang seperti itu tidak kekal dalam Islam 
walau sesaat pun. 

BAB KETIGA BELAS 


RUPA BANGSA MUSLIM 
DAN 'AQIDAHNYA 


Islam datang membawa satu konsep baru untuk umat manusia; konsep mengenai hakikat 
segala tali temali dan alat penghubung. Serentak dengan itu Islam juga membawa satu konsep 
baru mengenai hakikat nilai-nilai dan hakikat dari manakah nilai-nilai itu perlu ditatang-terima. 

Islam datang untuk membawa umat manusia kembali ke pangkuan Tuhannya; juga untuk 
menjadikan kuasa Tuhan itu sebagai kuasa yang tunggal tempat manusia mencedok dan 
mendapatkan nilai-nilai, sepertimana juga manusia itu beroleh wujud dan hidup dirinya; juga 
tempat manusia kembali, seperti juga dari iradat-Nya manusia merangkak keluar ke dunia dan ke 
pangkuan-Nya manusia menyusur kembali. 

Islam datang untuk menetapkan bahawa di sana hanya satu sahaja tali dan alat penghubung 
yang menghubungkan manusia dengan Tuhan. Apabila sahaja tali itu reput dan putus maka 
tiadalah lagi tali yang lain. 

Firman Allah: 







x * s r, S- r,* * ~ s 


Maksudnya: Kamu tidak akan mendapati sesuatu kaum yang beriman kepada Allah dan hari 
akhirat, saling berkasih sayang dengan orang-orang yang menentang Allah dan Rasul-Nya. 
Sekalipun orang-orang itu ibu bapa, anak-anak, atau saudara mara ataupun keluarga mereka... 

( Surah Al-Mujadalah: Ayat 22 ). 

Firman Allah: 




^ ~ y s ^ 9 2 9 ^ s ** y, s ^ 9 2 9 s y ** 

Maksudnya: Orang-orang yang beriman itu berperang di jalan Allah; dan orang-orang yang 
kafir itu berperang di jalan taghut, sebab itu perangilah kawan-kawan syaitan itu, kerana 
sesungguhnya tipu daya syaitan itu adalah lemah. 

(Surah Al-Nisa': Ayat 76) 


Juga di sana ada hanya satu sahaja jalan yang sampai kepada Allah, manakala semua jalan 
lain tidak akan sampai kepada-Nya. Firman Allah: 

Maksudnya: Dan baliawa [yang Kami perintahkan ] ini adalah jalan-Ku yang lurus, maka 
ikutilah dia, dan janganlah kamu mengikuti jalan-jalan [yang lain], kerana jalan-jalan itu 
mencerai-beraikan kamu dari jalan-Nya. 

(Surah Al-An'am: Ayat 153). 

Dan hanya satu sahaja sistem/peraturan, iaitu sistem/peraturan Islam, manakala 
sistem/peraturan lain adalah jahiliyah belaka. Firman; 


^ 9- ^ ' . . ' ^ \ ^ ' s ' r,' ^ 'i 

Maksudnya: Apakah hukum [peraturan] jahiliyah yang mereka kehendaki dan [hukum] siapakah 
yang lebih baik daripada [hukum] Allah bagi orang-orang yang yakin? 

(Surah Al-Ma'idah: Ayat 50). 

Juga ada satu sahaja syariat dan undang-undang; iaitu syariat dan undang-undang Allah, 
manakala syari'at dan undang-undang yang lain adalah berlandaskan hawa nafsu belaka. 

Firman: 

Maksudnya: Kemudian kami jadikan kamu berada di atas satu syariat [undang-undang] tentang 
urusan itu [agama]. Maka ikutilah syariat itu dan janganlah kamu ikut nawa nafsu orang-orang 
yang tidak mengetahui. 

(Surah Al-Jathiyah: Ayat 18). 


Di samping itu, hanya ada satu sahaja kebenaran yang tunggal dan tiada duanya, manakala 
yang lain adalah kesesatan belaka. Firman Allah: 


* 

Maksudnya: Maka tidak ada sesudah kebenaran itu melainkan kesesatan, maka bagaimanakah 
kamu dipalingkan [dari kebenaran] ? 

( Surah Yunus: Ayat 32 ). 

Dan akhirnya hanya ada sebuah sahaja negara, iaitu: NEGARA ISLAM; negara yang di 
dalamnya tegak kedaulatan Islam, berjalan di dalamnya syariat Allah, berkuasa di dalamnya 
peraturan-peraturan Allah. Orang-orang beriman hidup di dalam negara itu dalam keadaan penuh 
peipaduan dan setia kawan, saling bantu membantu dan hormat menghormati. Ada pun negara 
yang berbentuk lain daripada itu, maka negara itu adalah negara harbi (negara musuh) di mana 
orang-orang Islam di dalamnya tidak ada jalan lain kecuali berperang ataupun berdamai dengan 
janji tidak saling ganggu menganggu antara golongan Islam dengan golongan bukan Islam tanpa 
sebarang syarat; Tetapi negara seperti itu bukanlah sebuah negara Islam, dan tiada sebarang 
ikatan setia antara penduduknya dari golongan lain dengan golongan kaum Muslimin. Firman 
Allah: 

Maksudnya: Sesungguhnya orang-orang yang beriman dan berhijrah serta berjihad [berperang] 
dengan harta dan jiwanya pada jalan Allah dan orang-orang yang memberikan perlindungan 
dan tempat kediaman [kepada orang-orang muhajirin], mereka itu satu sama lain lindung- 
melindungi. Dan terhadap orang-orang yang beriman tapi belum berhijrah, maka tidak ada 
kewajipcin sedikit pun atas kamu untuk melindungi mereka, sebelum mereka berhijrah, [akan 
tetapi] jika mereka meminta pertolongan kepadamu dalam [urusan pembelaan] agama, maka 
kamu wajib memberikan pertolongan kecuali terhadap kaum yang telah ada perjanjian kerjakan. 
Ada pun orang-orang kafir, sebahagian mereka menjadi pelindung bagi sebahagian yang lain. 
Jika kamu [hai para musliminj tidak bagi sebahagian yang lain. Jika kamu [hai para muslimin] 
tidak melaksanakan apa yang telah diperintahkan Allah itu, nescaya akan terjadi kekacauan di 
muka bumi dan kerosakan yang besar. Dan orang-orang yang beriman dan berhijrah pada jalan 
Allah [begitu juga] orang-orang yang memberi tempat kediaman dan memberi pertolongan 
[kepada orang-orang muhajirin] mereka itulah orang-orang yang benar-benar beriman. Mereka 
memperolehi keampunan dan rezeki [nikmat] yang mulia. Adapun orang yang beriman sesudah 
itu, kemudian berhijrah dan berjihad bersamamu, maka orang-orang itu termasuk golonganmu 
[juga]. 

( Surah Al-Anfal: Ayat 72 — 75). 

Dengan keterangan yang jelas dan jitu seperti ini, dan dengan keputusan yang tetap dan tidak 
berganjak-ganjak sedikit jua pun, Islam datang untuk mengangkat darjat umat manusia dan 
mensucikannya daripada hubungan tanah dan air dan juga daripada hubungan daging dan darah, 
yang sememangnya termasuk di dalam hubungan tanah dan air. 

Dengan demikian maka tiada tanahair bagi setiap muslim itu melainkan negara yang di 
dalamnya syariat dan undang-undang Allah dilaksanakan, dan pertalian antara setiap muslim 
dengan setiap penduduk negara itu adalah berdasarkan pertalian di jalan Allah. Tiada rupa bangsa 
bagi setiap muslim melainkan akidahnya yang menyebabkan dia berhak menjadi seorang anggota 
dalam "umat Islam" di dalam sebuah "negara Islam". Tiada hubungan keluarga bagi seiiap 
muslim itu melainkan kekeluargaan yang tercetus dari akidah dan keyakinan kepada Allah, lalu 
hubungan mesra di antaranya dengan kaum keluarga dan kerabat handainya terjalin kerana Allah 
semata-mata. 

Keluarga yang hakiki bagi setiap muslim itu bukanlah ayah ibunya, saudara maranya, isteri 
atau suaminya, kaum kerabat atau suku sakatnya; selama tidak terikat oleh tali tunggal yang suci 
itu, tali tauhid dan aqidah keyakinan kepada Allah Yang Maha Esa, melainkan sesudah itu 
barulah bernilai sebarang hubungan darah dan kekeluargaan. 

Firman: 

Maksudnya: Hai sekalian manusia, bertaqwalah kepada Tuhanmu yang telah menciptakan kamu 
dari seorang diri [Adam] dan daripadanya Allah menciptakan isterinya [hawa]. Dan daripada 
keduanya Allah memperkembang-biakkan laki-laki dan perempuan yang banyak. Dan 
bertaqwalah kepada Allah yang dengan mempergunakan nama-Nya kamu saling meminta satu 
sama lain, dan [peliharalah] hubungan silaturrahim... 

( Surah Al-Nisa Ayat 1 ). 

Firman Allah di atas ini tidak melarang seseorang muslim mendekati dan menghubungi ibu 
bapa dengan cara yang baik, walaupun seandainya mereka berlainan 'aqidah, yakni tidak 
menganut agama Islam, selama kedau ibu bapanya itu tidak menggabungkan diri ke dalam 
golongan atau barisan yang menentang golongan atau barisan Islam. Jika kedua-dua ibu bapanya 
itu sudah berada di dalam golongan atau barisan yang menentang Islam, maka tidak boleh lagi 
dibuat sebarang hubungan apa lagi hubungan yang erat dan mesra. Kita mendapat contoh 
pengajaran mengenai ini daripada peristiwa Syaidina Abdullah bin Abdullah bin Ubai, seperti 
hadith berikut: 

"Ibnu Jarir telah meriwayatkan dengan sanadnya dari Ibn Ziad; bahawa Rasulullah telah 
memanggil anak laki-laki 'Abdullah bin Ubai lalu bersabda kepadanya: "Wahai 'Abdullah, 
sudahkan kamu tahu apa yang ayahmu telah katakan?" Jawab Sayidina 'AbduLlah: "Belum lagi 
ya RasuluLlah; apakah gerangan yang ayah saya telah katakan. Bolehkah kiranya saya diberitahu 
apa yang telah ayah saya katakan itu?" Rasulullah bersabda: "Ayahmu telah mengatakan: 
seandainya kami selamat pulang ke Madinah (dari medan perang) nanti, nescaya orang-orang 
yang mulia akan menghalau orang-orang yang hina keluar dari kota Madinah ini," lalu Sayidina 
'Abdullah pun menjawab: "Benar sekalilah apa yang telah dikatakan oleh ayah saya itu. 
Rasulullah orang paling mulia dan ayah sayalah orang yang paling hina; demi Allah wahai 
junjungan Utusan Tuhan, sejak waktu Rasululah mula-mula tiba di Madinah hinggalah sekarang 
ini, seluruh penduduk Madinah tahu benar bahawa tidak ada seorang anak pun lain daripada saya, 
yang sungguh-sungguh membuat bakti kepada ibu bapanya, namun begitupun, seandainya 
Rasulullah suruh saya penggal leher ayah saya itu dan membawa kepalanya ke hadapan 
Rasulullah saya tidak akan teragak-agak, pasti saya tunaikan suruhan itu." Rasulullah pun 
menjawab: "Janganlah buat begitu." 

Setelah rombongan tentera Islam yang pulang dari perang Bani Mustaliq, dan 'Abdullah bin 
Ubai ada di dalam rombongan itu, tiba di Madinah, maka Sayidina 'Abdullal pun pergi menanti 
ketibaan ayahnya tiba, maka beliau pun dengan menghunus pedangnya telah pergi mendapatkan 
ayahnya sambil menyoal dengan garangnya: "Betulkan ayah telah berkata: seandainya kami 
selamat pulang ke Madinah nescaya orang-orang mulia dan kuat akan menghalau keluar orang- 
orang yang hina dan lemah dari Madinah ini? Demi Allah sekarang ini ayah pasti akan tahu sama 
kemuliaan itu bagi ayah atau bagi Rasulullah? Demi Allah Kota Madinah tidak akan melindungi 
ayah. Kini ayah seorang pendatang haram di sini, kecuali dengan izin Allah dan Rasul-Nya. 
Tanpa kebenaran Rasulullah ayah tidak akan dapat masuk kota Madinah." Demi melihatkan 
cabaran yang tidak disangka-sangkakan ini 'Abdullah bin Ubay menjawab: "duhai keagungan 
keturunan Khazraj anakku, sampainya hatimu menghalang ayah menjejak kaki ke rumahnya 
sendiri duhai malangnya anak kandungku menyekat kepalaku menjenguk rumahku sendiri." 
Orang-orang yang ada di sekitar itu pun berdatanglah ke tempat itu bertanyakan apa yang telah 
terjadi. Lalu Sayidina 'Abdullah bin 'Abdullah bin Ubai pun memberitahu orang ramai akan apa 
yang telah berlaku sambil menegaskan lagi: "demi Allah dia (ayahnya) tidak dibenarkan masuk 

ke Kota Madinah tanpa izin Rasulullah." Lalu mereka pun pergi mengadap Rasulullah 
menyampaikan berita kejadian ini, maka Rasulullah pun bersabda: "sampaikan kepada 'Abdullah, 
supaya dia lepaskan ayahnya masuk ke Madinah dan balik ke rumahnya." Setelah menerima 
arahan Rasulullah itu, barulah Sayidina 'Abdullah membenarkan ayahnya itu masuk ke Madinah. 
Orang bertanya kepada beliau, mengapakah pula beliau benarkan ayahnya balik ke rumah? Beliau 
menjawab: "Saya patuh kepada arahan Allah dan Rasul-Nya." 

Apabila sahaja tali aqidah telah terbuhul, maka seluruh orang beriman itu menjadi 
bersaudara, walaupun mereka tidak dipertalikan oleh sebarang hubungan perkahwinan atau 
keturunan darah; Allah telah berfirman: 

Maksudnya: "Hanya sanya orang-orang beriman itu adalah bersaudara seluruhnya..." 

(Surah Al-Hujurat: Ayat 10) 

(Allah telah menggunakan perkataan "innama," yang memberikan pengertian bahawa 
persaudaraan itu melangkaui batas-batas keturunan dan generasi dan mengeratkan hubungan umat 
di sepanjang zaman.) 

Allah berfirman lagi: 

Maksudnya: Dan juga bagi orang-orang yang telah menempati kota Madinah dan telah beriman 
[iaitu orang-orang Ansar] sebelum [kedatangan] mereka [Muhajirin ] , mereka mencintai orang- 
orang yang berhijrah kepada mereka. Dan mereka tidak menaruh keinginan dalam hati mereka 
terhadap apa-apa yang diberikan kepada mereka [orang Muhajirin ] , atas diri mereka sendiri, 
sekalipun mereka di dalam kesusahan. Dan sesiapa yang dipelihara dari [bencana disebab oleh] 
kebakhilan dirinya, maka itulah orang-orang yang beruntung. Dan [juga] bagi orang-orang 
yang datang sesudah mereka [Muhajirin dan Ansar]. Mereka berdoa: "Ya Tuhan Kami beri 
ampunlah kepada kami dan saudara-saudara kami yang telah beriman lebih dahulu dari kami. 
Dan janganlah Engkau membiarkan kedengkian dalam hati kami terhadap orang-orang yang 
beriman; Ya Tuhan kami, sesungguhnya Engkau Maha Penyantun lagi Maha Penyayang. " 

( Surah Al-Hasyr: Ayat 9 — 10) 

Allah membuat perbandingan untuk orang-orang Islam dengan mengemukakan satu 
kelompok orang-orang yang baik dari perjalanan para Nabi-nabi yang telah mendahului mereka 
di dalam barisan perarakan perayaan iman yang tidak putus-putus di sepanjang zaman: 

Maksudnya: Dan Nuh berseru kepada Tuhannya sambil berkata: "Ya Tuhanku sesungguhnya 
anakku termasuk keluargaku dan sesungguhnya janji Engkau itulah yang benar. Dan Engkau 
adalah yang paling adil di antara semua liakim. Allah berfirman: "Sesungguhnya dia bukanlah 
termasuk keluargamu [yang dijanjikan akan diselamatkan] kerana perbuatannya merupakan 
perbuatan yang tidak baik. Sebab itu janganlah kamu memohon kepada-Ku sesuatu yang kamu 
tidak mengetahui [hakikat ]nya. Sesungguhnya Aku memperingatkan kepadamu supaya kamu 
jangan termasuk orang-orang yang tidak berpengetahuan. " Nuh berkata: "Ya Tuhanku, 
sesungguhnya aku berlindung kepada Engkau dari memohon kepada Engkau sesuatu yang aku 
tidak mengetahui / hakikat jnya, dan sekiranya Engkau tidak memberi ampun kepadaku dan 
[tidak] memberi belas kasihan kepadaku, nescaya aku akan termasuk orang-orang yang rugi. " 

(Surah Hud: Ayat 45-47) 

Maksudnya: "Dan ingatlah ketika Ibrahim diuji Tuhannya dengan beberapa kalimat [perintah 
dan larangan] lalu Ibrahim menunaikannya. Allah berfirman. "Sesungguhnya aku akan 
menjadikan kamu imam bagi seluruh manusia. " Ibrahim berkata: "Dan saya mohon juga dari 
keturunanku. "Allah berfirman: "Janji-Ku [ini] tidak mengenai orang yang zalim." 

(Surah Al-Baqarah: Ayat 124). 

Finnan Allah: 

Maksudnya: Dan [ingatlah] ketika Ibrahim berdoa. "Ya Tuhanku, jadikanlah negeri ini, negeri 
yang aman dan sentosa dan berikanlah rezeki dari buah-buahan kepada penduduknya yang 
beriman di antara mereka kepada Allah dan hari kemudian. " Allah beriman: "Dan kepada orang 
yang kafir pun Aku beri kesenangan sementara, kemudian Aku paksa ia menjalani seksa neraka 
dan itulah seburuk-buruk tempat kembali. " 

(Surah Al-Baqarah: Ayat 126). 

Nabi Ibrahim telah rela keluar meninggalkan ayah dan kaum keluarganya, memisahkan diri 
dari mereka, setelah dilihatnya mereka masih terus ingin berkeras di dalam kesesatan. Firman 
Allah: 

Maksudnya: "Dan aku akan menjauhkan diri daripadamu, dan daripada apa yang kamu seru 
selain daripada Allah, dan aku akan berdoa kepada Tuhanku, aku tidak akan kecewa dengan 
berdoa kepda Tuhanku." 

( Surah Matyatn: Ayat 48 ). 

Dan Allah Subhanahu Wata'ala telah menceritakan perihal Nabi Ibrahim dan perihal 
kaumnya untuk dijadikan contoh tauladan dan pengajaran yang berguna: 

Maksudnya: Sesungguhnya telah ada suri teladan yang baik bagimu pada Ibrahim dan orang- 
orang yang bersama dengan dia; ketika mereka berkata kepada kaum mereka: "Sesungguhnya 
kami berlepas diri daripada kamu dan daripada apa yang kamu sembah selain Allah. Kami 
ingkari [kekafiran] mu dan telah nyata antara kami dan kamu permusuhan dan kebencian buat 
selama-lamanya sampai kamu beriman dengan Allah sahaja.” ... 

(Surah Al-Mumtahanah: Ayat 4). 

Suri teladan dan pengajaran yang baik dapat direnungkan dengan mendalam dan penuh 
keinsafan dari kisah sekumpulan pemuda yang telah memisahkan diri dari kaum keluarga dan 
sahabat handai, kampung halaman dan teman seiring, semata-mata untuk mengabdikan diri 
kepada Allah dan melindungi aqidah pegangan hidup supaya jangan terjejas akibat paksaan dan 
penindasan pihak berkuasa. Alangkah menariknya kisah mereka terukir di dalam Surah Al-Kahfi: 

Maksudnya: Kami ceritakan kisah mereka kepadamu [Muhammad] dengan sebenarnya; 
sesungguhnya mereka itu adalah pemuda-pemuda yang beriman kepada Tuhan mereka dan Kami 

tambahkan kepada mereka petunjuk. Kami telah meneguhkan hati mereka di waktu berdiri lalu 
mereka berkata: "Tuhan kami adalah Tuhan langit dan bumi; kami sekali-kali tidak menyeru 
Tuhan selain Dia, kerana jika tidak demikian maka sesungguhnya kami telah mengucapkan 
perkataan yang amat jauh dari kebenaran. Kaum kami telah menjadikan selain Dia sebagai 
tuhan-tuhan untuk disembah]. Mengapa mereka tidak mengemukakan alasan yang terang 
[tentang kepercayaan mereka]? Siapakah yang lebih zalim daripada orang-orang yang 
mengada-ngadakan kebohongan terhadap Allah? Dan apabila kamu meninggalkan mereka dan 
apa yang mereka sembah selain dari Allah, maka carilah tempat berlindung ke dalam gua itu 
nescaya Tuhanmu akan melimpahkan sebahagian rahmat-Nya kepadamu dan menyediakan 
sesuatu yang berguna bagimu di dalam urusan kamu. 

(Surah Al Kahfi: Ayat 13-16). 


Peristiwa pemisahan antara isteri Nabi Nuh dan isteri Nabi Lut dari suami-suami mereka 
disebabkan oleh perbezaan aqidah juga telah disorot sedemikian rupa, untuk diperhati dan 
dijadikan suri teladan: 

Maksudnya: Allah membuat isteri Nuh dan isteri Lut sebagai perumpamaan bagi orang-orang 
kafir; kedua-duanya berada di bawah pengawasan dua orang hamba yang soleh dari antara 
hamba-hamba Kami; lalu kedua-dua isteri itu khianat kepada kedua-dua suami mereka, maka 
kedua-dua suami itu pun tidak dapat membela mereka sedikit pun daripada seksa Allah dan 
dikatakan kepada mereka berdua: "masuklah ke neraka bersama orang-orang yang masuk 
[neraka]." 

(Surah At Tahrim: Ayat 10). 

Sebaliknya isteri Firaun berbeza sekali keadannya dari kedua-dua orang isteri Nabi Nuh dan 
Nabi Lut; dia beroleh kebahagiaan menjadi orang beriman di tengah-tengah kemewahan 
suaminya yang durhaka kepada Allah; ceritanya juga dikemukakan bagi dijadikan pengajaran: 

Maksudnya: Allah membuat isteri Firaun menjadi perumpamaan bagi orang-orang yang 
beriman, ketika ia berkata: "Ya Tuhanku bangunkanlah untukku sebuah rumah di sisi-Mu dalam 
syurga dan selamatkanlah aku dari Firaun dan perbuatannya dan selamatkanlah aku dari kaum 
yang zalim . " 

( Surah At Tahrim: Ayat 11). 

Demikianlah contoh perbandingan mengenai betapa putus terburai dan pecah berkecainya 
hubungan antara manusia dengan manusia; baik di antara anak dengan bapak di dalam kisah Nabi 
Nuh adan putera kesayangannya, antara anak dengan bapak dan kampung halaman dalam kisah 
Nabi Ibrahim dengan ayah dan kaumnya, hubungan di antara keluarga sahabat handai dan 

kampung halaman sekaligus di dalam kisah pemuda-pemuda penghuni gua (ashabul kahfi), dan 
seterusnya hubungan cinta kasih suami isteri serumahtangga di dalam kisah isteri Nabi Nuh, isteri 
Nabi Lut dan isteri Firaun putusnya segala perhubungan itu justeru kerana perbezaan aqidah dan 
iman. 

Demikianlah pula berlalunya angkatan pejuang-pejuang iman di sepanjang hayat umat 
manusia, silih berganti menghiasi lembaran sejarah, menjadi suri teladan dan cermin 
perbandingan mengenai keteguhan iman, mengenai ketegasan memegang pendirian di jalan 
kebenaran, mengenai kesetiaan memegang aqidah tauhid menghayati sikap tegas memegang 
prinsip, tidak kenal tawar-menawar tidak sudi bertolak ansur malah tiada nilai hubungan darah, 
tiada nilai hubungan cinta dan rumahtangga. Apabila iman telah menghayati hati dan nadi 
semuanya sanggup diterima dan dihadapi. Pertemuan dan perpisahan antara manusia dengan 
manusia menjadi nilainya apabila pertemuan antara manusia dengan khaliqnya menggamit. 

Allah gambarkan pula bagaimanakah sebenarnya sifat orang beriman melalui firman-Nya: 


At)! ^ p- ^ I ^ frlJ I ^ Ah L) ^ • J |j L«jj3 ^ 

* s $£ „ p* _J| -W S', s s ' „ , £ * -S t ~ s 

^ AjIj 1 j\ j! 

s s 

- . " | ' * i -’j; - , >■? . ’ >s * * 

^ z' 

9 ^ 

0_pjLiiT aJoTo^ oj *^/l ti-Liljl a^p ! jj 


-C - 


J! 9 * 


Ah! 


Maksudnya: Kamu tidak akan mendapati sesuatu kaum yang beriman kepada Allah dan hari 
akhirat, saling berkasih sayang dengan orang-orang yang menentang Allah dan Rasul-Nya, 
sekalipun orang itu bapa-bapa, anak-anak, saudara-saudara atau keluarga mereka. Mereka 
itulah orang-orang yang Allah telah menanamkan keimanan dalam hati mereka dan menguatkan 
mereka dengan pertolongan yang datang daripada-Nya. Dan dimasukkan-Nya mereka ke dalam 
syurga yang mengalir di bawahnya sungai-sungai, mereka kekal di dalamnya. Allah redhai 
terhadap mereka dan mereka pun merasa puas terhadap limpahan rahmat-Nya. Mereka itulah 
golongan Allah. Ketahuilah bahawa sesungguhnya golongan Allah itulah golongan yang 
beruntung. 

( Surah Al Mujadilah: Ayat 22) 

Ketika putusnya hubungan kerabat antara Nabi Muhammad Sallallahu'alaihi Wasallam 
dengan bapa saudaranya Abu Lahab dan saudara pupuannya A mm bin FIisyam (Abu Jahal), iaitu 
di ketika orang-orang Muhajirin sanggup bertempur di medan perang, menentang sanak saudara, 
kaum kerabat dan sahabat handai mereka sendiri di medan perang BADAR, ketika itu jugalah 
jalinan kekeluargaan terikat begitu erat antara kaum Muhajirin dan kaum Ansar. Mereka telah 
menjadi saudara dan kaum keluarga yang saling tolong menolong dan bantu-membantu. Pada 
ketika yang sama juga tercantumlah rasa kasih sayang dan terbuhullah tali kekeluargaan antara 
orang Muslim berbangsa Arab dengan orang-orang Muslim berbangsa lain terjalin hubungan 
kasih mesra dan setia antara mereka dengan saudara mereka Sayidina Suhaib berbangsa Romawi, 
Salman berdarah Parsi dan Bilal berketurunan Negro; pecah berkecailah sudah rasa ta'asub 
perkauman dan 'asabiyyah, serta fanatik kekabilahan; perkauman dan kebangsaan serta tanah 
tumpah darah. 

Rasulullah pernah bersabda kepada mereka dengan katanya yang bererti: lemparkanlah 
fanatik kesukuan dan kabilah itu jauh-jauh kerana ia terlalu busuk dan memualkan. Rasulullah 
Sallallahu'alaihi Wasallam bersabda lagi seperti ini: ertinya: "Bukan dari golongan kita orang 

yang menyeru ke arah perkauman ('asabiyyah) bukan dari kita orang yang berperang kerana 
'asabiyyah, dan bukan dari kita orang yang mati terbunuh kerana mempertahankan 'asabiyyah." 
Lalu berakhirlah sudah peranan 'asabiyyah, meninggalkan bangkainya busuk terkapaian, bangkai 
busuk perkauman dan lenyaplah sudah laungan suara 'asabiyyah, yang berbentuk kebanggaan 
kerana bangsa dan keturunan, kerana darah dan warna kulit. Musnahlah sudah kejahatan itu, 
kekotoran yang berasaskan daging dan darah, yang berasaskan tanah dan air. 

Sejak itu maka negara bagi setiap Muslim itu bukanlah tanah dan air tetapi "Islam", negara 
mana di dalamnya berdaulat aqidah Islam dan berkuasa di dalamnya syariat Allah sahaja, negara 
mana setiap orang Muslim menumpahkan taat setianya dan sanggup mempertahankannya, rela 
mati berkuah darah dan gugur syahid untuk mempertahankan negara itu dari segala ancaman dan 
pencerobohan dan untuk melebarkan lagi sayapnya mendaulatkan syariat Allah di seluruh 
pelosok dunia. Negara Islam bagi setiap orang yang menghayati Islam sebagai aqidah dan syariat; 
juga bagi setiap orang yang rela dan patuh menerima syariat Islam menjadi undang-undang 
negara, walaupun dia sendiri bukan seorang penganut agama Islam; seperti halnya penganut 
berbagai agama lain hidup aman damai di bawah lindungan pemerintahan Islam berabad-abad 
lamanya. Manakala negara yang di dalamnya syariat Allah tidak didaulatkan dan ajaran Islam 
tidak disanjung tinggi dan dipatuhi maka negara itu adalah sebuah negara "harbi" bagi setiap 
Muslim dan juga bagi orang dzimmi dan mu'ahad, si Muslim wajib memusuhinya walau negara 
itu menjadi tempat kelahirannya, dan walaupun di dalam negara itu ramai kaum keluarga dan 
sahabat handainya, juga harta benda dan keperluan hidupnya. 

Demikianlah halnya Nabi Muhammad Sallallahu'alaihi Wasallam telah memerangi Mekah, 
negeri kelahirannya sendiri, walaupun di sana ramai kaum keluarga dan sanak saudaranya, malah 
walaupun di sana ada rumahnya sendiri, rumah para sahabatnya dan harta benda peninggalan 
mereka; sebab sesebuah negara itu belum dianggap menjadi negara Islam kecuali apabila ia patuh 
kepada ajaran Islam dan menjalankan syariat Islam. 

Nah inilah dia Islam itu dan beginilah dia. Islam bukan hanya sekadar suatu perkataan yang 
disebut di lidah sahaja, bukan pula bererti kelahiran seseorang di dalam sebuah negeri tertentu 
yang disebut sebagai "negeri Islam" dan mempunyai logo keislaman, juga tidak bererti kelahiran 
seorang yang ibu bapanya Muslim. 

Firman: 



© 


Maksudnya: Maka demi Tuhanmu, mereka pada hakikatnya tidak beriman hingga mereka 
menjadikan kamu hakim terhadap perkara yang mereka perselisihkan, kemudian mereka tidak 
merasakan di dalam hati mereka suatu keberatan terhadap keputusan yang kamu berikan, dan 
mereka menerima dengan sepenuhnya. 

( Surah An Nisa: Ayat 65 ). 

Inilah dia Islam dan negara seperti yang disebutkan di atas itulah sebenar-benar negara Islam; 
bukan sekeping tanah, bukan suatu bangsa, juga bukan suatu keturunan, bukan suatu 
persemendaan, bukan berdasarkan kabilah, dan tidak pula berdasarkan suku sakat. 

Sesungguhnya Islam telah membebaskan umat manusia daripada terlekat dengan tanah, 
supaya dapat mereka berlega naik ke langit tinggi. Islam juga telah membebaskan mereka 
daripada sebarang kaitan darah, kaitan bercorak kebinatangan itu, supaya mereka dapat 
meningkat naik ke taraf yang tinggi, terhormat dan mulia, di alam samawi. 

Negara yang tetap dirindui oleh setiap Muslim itu bukanlah sekeping tanah tertentu. Rupa 
bangsa si Muslim yang menjadi identiti, dan pengenalannya bukannya rupa bangsa dari suatu 

pemerintahan tertentu. Kaum keluarga tempat si Muslim berteduh dan menumpang kasih 
bukanlah berdasarkan darah keturunan. Panji-panji yang menjadi lambang kemegahan hidup si 
Muslim, yang dia rela syahid di bawah kibarannya bukanlah panji-panji perkauman atau 
kebangsaan; manakala kemenangan yang dibanggakan oleh si Muslim dan yang disyukurinya 
bukan kemenangan tentera di medan pertempuran, tapi ialah seperti telah dijelaskan di dalam 
firman Allah: 

Maksudnya: Apabila telah datang pertolongan Allah dan kemenangan. Dan kamu lihat manusia 
masuk agama Allah dengan berbondong-bondong. Maka bertasbihlah dengan memuji Tuhanmu 
dan mohonlah ampun kepada-Nya. Sesungguhnya Dia adalah Maha Penerima taubat. 

( Surah An Nashr: Ayat 1 — 3). 

Ya, kemenangan di bawah panji-panji aqidah, bukan di bawah panji-panji yang lain; jihad 
untuk kemenangan agama dan syariat tidak kerana sesuatu matlamat yang lain pembelaan 
terhadap "negara Islam" yang melaksanakan syariat Ilahi bukan kerana membela negara yang 
lain, mengikhlaskan semua itu kerana Allah sahaja bukan kerana mencari laba dan kemegahan 
nama, bukan untuk kebanggaan suatu negeri atau kaum, dan mempertahankan kepentingan 
keluarga dan kaum kerabat, selain daripada mengawal mereka dari dilanda arus fitnah di dalam 
menghayati agama Allah. 

Dari Abu Musa radiyallahu'anhu "beliau telah meriwayatkan: bahawa Rasulullah 
Sallallahu'alaihi Wasallam telah ditanya mengenai halnya seseorang yang berperang kerana 
keberainan, berperang kerana kebanggaannya, dan berperang kerana semangat kebangsaan yang 
manakah satu dapat dimasukkan ke dalam senarai "berperang di jalan Allah?" Rasulullah telah 
menjawab dengan sabdanya: "Sesiapa sahaja yang berperang untuk menjadikan kalimah (agama) 
Allah itu yang paling tinggi dan agung maka dia adalah beiperang di jalan Allah." 

Di dalam peperangan seperti ini sahajalah adanya erti atau istilah "mati syahid" bukan di 
dalam mana-mana jua peperangan lain yang tidak mempunyai matlamat meninggikan agama ini, 
i kh las kerana menunaikan perintah Allah LILLAHI "kerana Allah." 

Sekali lagi kita ulangi bahawa setiap negeri yang memusuhi si Muslim mengenai aqidahnya, 
dan menyekatnya dari melaksanakan syariat Allah, serta membataskan kegiatan keagamaannya, 
maka negeri itu adalah negeri musuh "DARUL HARB", walaupun di dalam negeri itu ada 
keluarga si Muslim itu, ada kaum kerabat, ada bangsa sedarah sedaging dengannya, ada harta 
benda dan barang-barang dagangannya; manakala setiap negeri yang di dalamnya aqidah Islam 
dilindungi dan syariatnya dilaksanakan, adalah sebenarnya sebuah "negara Islam" walau dia tidak 
punya apa pun di dalam negeri itu: kaum keluarga, saudara mara, bangsa sedarah sedaging, harta 
benda dan barang dagangan. 

Pengertian negara dan tanahair yang sebenar ialah: Negara yang dikuasai oleh aqidah dan 
syariat yang datang dari ALLAH sahaja, inilah dia pengertian negara dan tanahair yang sesuai 
dengan MANUSIA; manakala pengertian "rupa bangsa" pula ialah "aqidah" dan program hidup. 
Sebenarnya inilah tali persaudaraan yang layak untuk bani insan. Sesungguhnya sifat fanatik 
kepada kaum kerabat, suku, kaum, bangsa dan warna kulit adalah sifat fanatik yang kerdil dan 
memundurkan, sifat yang dikenal dan diiktiraf oleh umat manusia di zaman kemunduran roh dan 
jiwa, yang disebut oleh Rasulullah Sallallahu'alaihi Wasallam sebagai busuk yang dengan 
sendirinya menimbulkan rasa mual dan jijik. 

Apabila orang Y ahudi mendakwa bahawa merekalah kononnya bangsa yang paling agung di 
dunia dengan gelaran "bangsa pilihan Allah" kerana kononnya mereka berasal dan keturunan 

orang baik-baik, dari keturunan Nabi-Nabi, serentak dengan dakwaan itu Allah telah 
menangkisnya dengan menegaskan bahawa nilai penghargaan Allah kepada sesuatu kaum atau 
sesuatu individu hanya terletak kepada nilai iman sahaja. Firman Allah Subhanahu Wata'ala: 

is 

Maksudnya: Dan mereka berkata; "Hendaklah kamu menjadi penganut agama Yahudi atau 
Nasrani, nescaya kamu mendapat petunjuk. " Katakanlah: "Tidak, melainkan kamu mengikuti 
agama Ibrahim yang lurus dan bukanlah dia (Ibrahim) dari golongan orang yang musyrik." 
Katakanlah (hai orang-orang mu’min): "Kami beriman kepada Allah dan apa yang diturunkan 
kepada kami, dan apa yang diturunkan kepada Ibrahim, Ismail, Ishaq, Ya’qub dan anak cucunya, 
dan apa yang diberikan kepada Musa dan Isa serta apa yang diberikan kepada Nabi-Nabi dari 
Tuhannya. Kami tidak membeza-bezakan seorang pun dari mereka clan kami hanya tunduk patuh 
kepada-Nya. Maka jika mereka beriman kepada apa yang kamu telah beriman kepadanya, 
sungguh mereka telah mendapat petunjuk; dan jika mereka berpaling, sesungguhnya mereka 
berada dalam permusuhan (dengan kamu). Maka Allah akan memelihara kamu dari mereka. Dan 
Allah Maha Mendengar lagi Maha Mengetahui. Sibghah Allah. Dan siapakah yang lebih baik 
sibghah-Nya daripada Allah? Dan hanya kepada-Nyalah kami menyembah. 

(Surah Al Baqarah: Ayat 135-138) 

Adapun bangsa yang menjadi pilihan Allah yang sebenar ialah bangsa MUSLIM yang 
hidupnya terus menerus di bawah bayangan panji-panji Allah; walaupun mereka berlainan bangsa 
dan warna kulit serta bumi tempat berpijak. Firman: 

Maksudnya: Kamu adalah umat yang terbaik yang dilahirkan untuk manusia, menyuruh kepada 
yang maaruf dan mencegah daripada yang mungkar dan beriman dengan Allah... 

(Surah Ali ’lmran: Ayat 110) 

Umat yang dirintis perjalanannya dan dipelopori pembentukannya oleh Abu Bakar bangsa 
'Arab, Bilal bangsa Negro (Habsyi) Suhaib orang Romawi dan Salman bangsa Parsi serta 
saudara-saudara mereka yang budiman; yang jejak mereka telah diikuti oleh beberapa generasi 

lagi selepas mereka, dengan aqidah sebagai pengenalan rupa bangsa mereka, dengan Islam 
menjadi negara mereka, Allah menjadi pemerintah mereka dan Al-Qur'an sebagai 
Perlembagaan mereka. 

Inilah dia konsep yang tinggi nilainya mengenai negara, rupa bangsa dan keluarga yang 
sayugia menjadi pedoman yang menguasai hati setiap orang pendakwah kepada agama Allah, 
yang sayugia diberitahu dengan terang dan lantangnya kepada seluruh umat manusia, supaya 
tidak bercampur-baur dengan penyelewengan yang dibawa oleh konsep ala jahiliyyah dan 
diseludup secara senyap-senyap; juga supaya tidak diresapi oleh berbagai bentuk syirik yang 
tersembunyi (syirik khafi), iaitu mensyirikkan Allah Subhanahu Wata'ala dengan tanah, dengan 
bangsa, dengan kaum, dengan keturunan, dan syirik dengan berbagai kepentingan yang kecil- 
kecil untuk keperluan jangka pendek; syirik yang telah dikumpulkan Allah dalam sebelah tangan, 
dan diletakkannya iman di sebelah tangan yang lain, lalu disuruh manusia memilih sendiri. 

Firman Allah: 

Maksudnya: Katakanlah: "jika bapa-bapa, anak-anak, saudara-saudara, isteri-isteri, kaum 
keluargamu, harta kekayaan yang kamu usahakan, perniagaan yang kamu khuatiri kerugiannya 
dan rumah-rumah usahakan, perniagaan yang kamu khuatiri kerugiannya dan rumah-rumah 
tempat tinggal yang kamu sukai, adalah lebih kamu cintai daripada Allah dan Rasul-Nya dan 
dari berjihad di jalan-Nya, maka tunggulah sampai Allah mendatangkan keputusan-Nya. Allah 
tidak memberi pimpinan kepada orang-orang fasiq. " 

( Surah Al Taubah: Ayat 24 ) 

Demikian juga tidak wajar sama sekali timbulnya rasa ragu dan syak wasangka mengenai 
hakikat jahiliyah dan hakikat Islam di dalam hati para pendakwah Islam; begitu juga mengenai 
ciri-ciri negara musuh dan dengan konsep negara Islam; sebab sering berlaku kekeliruan 
mengenai ini. Setiap pendakwah mesti meyakinkan diri sendiri untuk ditanam keyakinan kepada 
orang bahawa: tiada Islam di dalam negara yang tidak dikuasai oleh Islam dan tidak berjalan di 
dalamnya syariat Allah dan tiada negara Islam selain daripada yang dikuasai oleh Islam dalam 
segenap urusan pemerintahannya syariat Allah tiada negara Islam kecuali negara yang 
menghayati Islam, yang berkuasa di dalamnya program dan undang-undangnya. Perlu benar 
diyakinkan bahawa tiada alternatif bagi iman selain daripada kufur; tiada alternatif lain bagi Islam 
selain daripada jahiliyyah dan tiada alternatif lain bagi kebenaran melainkan kesesatan jua. 


www.dakwah.info 


89 


MANHAJ HIDUP MUSLIM 


V 


BAB KEEMPAT BELAS 

AMBIL ISLAM SELURUHNYA ATAU TINGGALKAN ISLAM SAMA SEKALI 

Setiap sistem mempunyai falsafah dan gagasannya atau rancangannya tentang kehidupan. 
Setiap sistem mempunyai masalah-masalah yang timbid dari penerapannya dan mempunyai 
persoalan-persoalan yang sesuai dengan watak dan pengaruhnya di alam nyata. Demikian pula 
setiap sistem mempunyai penyelesaian-penyelesaian untuk menghadapi persoalan dan masalah 
yang timbul dari watak dan kaedahnya. 

Fikiran logik yang sesungguhnya akan berpendapat: Siapa yang bermaksud meminta 
pendapat dari suatu sistem tertentu dalam menyelesaikan masalah-masalah kehidupan, maka 
sistem ini harus dilaksanakan terlebih dahulu dalam kenyataan hidup. Lalu setelah itu baru dilihat 
apakah masalah-masalah itu masih ada atau menghilang, atau berubah bentuk dan unsurnya 
(bahagiannya). Flanya pada saat inilah kita mungkin meminta pendapat dari sistem ini mengenai 
persoalan-persoalan yang timbul, sewaktu pelaksanaannya. 

Islam adalah satu sistem kemasyarakatan yang lengkap, yang segi-seginya saling berjalinan 
dan saling mendukung. Sistem ini berbeza wataknya, gagasannya tentang kehidupan dan cara- 
cara pelaksanaannya dari sistem-sistem Barat, dan dari sistem yang kita pakai sekarang ini. 
Perbezaan ini adalah perbezaan pokok dan menyeluruh. Sudah pasti bahawa sistem Islam itu 
tidak ikut serta dalam menimbulkan persoalan-persoalan yang terdapat dalam masyarakat 
sekarang ini. Persoalan-persoalan itu timbul dari watak sistem-sistem yang dilaksanakan dalam 
masyarakat dan timbul kerana dijauhkannya Islam dari lapangan kehidupan. 

Tetapi yang aneh setelah itu, adalah bahawa Islam banyak sekali diminta pendapatnya 
mengenai persoalan-persoalan itu. Islam diminta untuk mengemukakan penyelesaiannya, la 
diminta untuk mengeluarkan pendapat tentang masalah yang tidak ditimbulkannya, dan ia tidak 
ikut serta dalam menimbulkannya. Hairan sekali kenapa Islam diminta pendapatnya dalam suatu 
negara di mana sistem Islam itu tidak dilaksanakan, mengenai masalah-masalah seperti "Wanita 
dan Parlimen", "Wanita dan Kerja", "Wanita dan Pergaulan Bebas", "Masalah Seks Para Pemuda" 
dan lain-lain sebagainya. Orang-orang yang meminta agar Islam mengeluarkan pendapatnya 
dalam masalah ini adalah orang-orang yang tidak suka kalau Islam itu memerintah, malah mereka 
takut sekali untuk membayangkan saat kalau-kalau pemerintahan Islam itu datang. 

Yang lebih aneh lagi daripada pertanyaan-pertanyaan itu adalah jawapan-jawapan yang 
diberikan oleh para ulama Islam, dan kesediaan mereka untuk ikut serta dengan para penanya itu 
dalam perdebatan tentang pendapat Islam dan hukum Islam, dalam perincian-perincian seperti itu, 
dalam membahas persoalan-persoalan seperti itu, dalam suatu negara yang tidak diperintah oleh 
Islam dan sistem Islam tidak dilaksanakan. 

Apakah urusan Islam sekarang ini dengan masuk tidaknya wanita ke dalam parlimen? 
Apakah urusan Islam dengan masalah wanita dan laki-laki bergaul bebas atau tidak? Apakah 
urusan Islam dengan masalah apakah wanita boleh bekerja di luar atau tidak? Apakah hubungan 
Islam dengan suatu persoalan dari persoalan-persoalan yang dipunyai oleh sistem-sistem yang 
dilaksanakan dalam masyarakat ini, yang tidak percaya kepada Islam, dan tidak suka kepada 
pemerintahan Islam? 

Kenapa masalah-masalah perincian ini diminta untuk disesuaikan dengan hukum Islam, 
padahal sistem Islam itu sebagai keseluruhan diusir dari sistem kemasyarakatan, diusir dari 
perundang-undangan negara dan diusir dari kehidupan bangsa? 

Islam adalah suatu keseluruhan yang tidak dapat dibahagi-bahagi. Jadi Islam dapat diambil 
sebagai suatu keseluruhan dan dapat pula ditinggalkan sebagai suatu keseluruhan Tetapi kalau 
Islam diminta untuk mengeluarkan pendapa dalam urusan yang kecil-kecil sedangkan masalah- 
masalah itu sama sekali tidak diperhatikan dalam masalah asas (pokok atau dasar) yang besar- 
besar yang menjadi dasar kehidupan dan masyarakat, maka masalah-masalah kecil seperti ini 
tidak boleh diterima oleh orang Islam, jangankan oleh seorang ulama, untuk Islam. 

Jawapan yang harus diberikan kepada setiap orang yang meminta pendapat tentang suatu 
persoalan perincian dari masalah-masalah yang terdapat pada masyarakat-masyarakat yang tidak 
percaya kepada agama Islam dan tidak mengakui hukum Islam, adalah seperti berikut: 

Pertama-tama jadikan Islam memerintah seluruh kehidupan. Kemudian setelah itu baru 
diminta pendapat Islam tentang persoalan-persoalan yang ditimbulkan oleh Islam itu sendiri, 
bukan yang ditimbulkan oleh suatu sistem yang lain yang bertentangan dengan Islam. 

Islam mendidik manusia dengan suatu pendidikan tertentu, dan memerintah manusia dengan 
suatu hukum tertentu, mengatur masalah-masalah mereka atas dasar-dasar tertentu, menciptakan 
unsur-unsur kemasyarakatan perekonomian dan perasaan tertentu. Jadi pertama-tama: 

Laksanakanlah Islam itu sebagai suatu keseluruhan dalam sistem hukum dan 
pemerintahan, dalam dasar-dasar perundangan-undangan dan dalam prinsip pendidikan. 
Setelah itu, kita dapat melihat apakah masalah-masalah yang ditanyakan itu masih ada dalam 
masyarakat, atau menghilang dengan sendirinya. Tetapi sebelum hal ini dilakukan, apa hubungan 
Islam dengannya, dengan semua masalah yang tidak akan pernah dikenal oleh suatu masyarakat 
Islam yang benar? 

Ciptakanlah masyarakat Islam yang diperintah oleh hukum Islam dan prinsip-prinsip 
Islam, didiklah wanita dan laki-laki dengan pendidikan Islam yang sesungguhnya, di 
rumah, di sekolah, dalam masyarakat, dan ciptakanlah jaminan-jaminan kehidupan yang 
telah ditentukan oleh Islam untuk semua orang, laksanakanlah keadilan Islam yang telah 
diwajibkannya untuk semua orang. Baru setelah ini kita bertanya kepada para wanita: Apakah 
ia masih ingin untuk ikut dalam parlimen, atau ia merasa tidak perlu lagi untuk mencuba masuk 
parlimen itu kerana jaminan-jaminan yang ada telah cukup? Tanyakan kepada wanita-wanita itu: 
Apakah ia masih ingin untuk bekerja di pejabat-pejabat pemerintah? Ia tidak akan ingin bekerja, 
kerana kepentingan-kepentingan kehidupannya tidak memerlukannya lagi. Tanyakanlah 
kepadanya: Apakah ia ingin untuk bergaul bebas dengan laki-laki, untuk menghias diri dan 
memperlihatkan bahagian-bahagian badan, atau apakah pendidikannya di waktu itu akan 
memeliharanya dari naluri-naluri kebinatangan, dari hawa nafsu kebinatangan, dan perasaannya 
akan menyerunya untuk bertindak dengan penuh tata kesopanan, kerana ia merasa malu kepada 
Allah? 

Pada saat-saat tertentu ada orang-orang yang bertanya: Apakah kita akan memotong tangan 
ribuan pencuri setiap tahun demi untuk melaksanakan hukum Allah? 

Orang-orang ini juga melakukan kesalahan yang sama. Sedangkan orang-orang yang 
menjawabnya dengan fiqh Islam, telah melakukan dua macam kesalahan sekaligus. 

Ribuan pencuri yang terdapat setiap tahun bukanlah akibat dari masyarakat Islam, dan juga 
bukan dari sistem Islam. Ia merupakan hasil dari suatu masyarakat lain yang telah mengusir Islam 
dari kehidupannya, dan melaksanakan suatu sistem kemasyarakatan lain yang tidak dikenal oleh 
Islam. Para pencuri itu adalah hasil dari suatu masyarakat yang membolehkan adanya orang- 
orang yang lapar dan miskin, tanpa mengemukakan penyelesaian dari masalah yang mereka 
hadapi, suatu masyarakat yang tidak menyediakan makanan yang cukup untuk jutaan orang, tidak 
mendidik jiwa kemanusiaan, dan tidak menghubungkan seluruh kehidupan dengan Allah dan 
juga tidak dengan syariat Allah. 

Sedangkan masyarakat Islam adalah suatu masyarakat lain: suatu masyarakat di mana setiap 
orang di dalamnya dijamin rezekinya, baik yang bekerja atau yang menganggur, baik yang kuat 
mahupun yang lemah, baik yang sehati mahupun yang sakit. Suatu masyarakat yang setiap 
tahunnya mengambil pukul rata seperduapuluh dari modal, bukan dari keuntungan, untuk 
kepentingan perbendaharaan negara. Dan setelah itu diambilnya lagi tanpa ikatan dan tanpa 
syarat, semua wang yang diperlukan oleh negara untuk memelihara masyarakat dari penyakit- 
penyakit. 

Jadi laksanakanlah sistem itu terlebih dahulu. Setelah itu baru lihat, masih berapa orangkah 
yang masih memerlukan pertolongan. Berapa orang pencurikah yang masih mahu melakukan 
pencurian, sedangkan perutnya dipenuhi oleh makanan dan hatinya dipenuhi oleh keimanan. 

Demikian pula ada di antara orang yang bertanya kepada anda tentang masalah seks (nafsu 
kejantinaan) di kalangan pemuda, jikalau mereka mengikuti ajaran-ajaran Islam. 

Orang-orang ini melihat kehidupan pemuda-pemuda yang hidup dalam suatu masyarakat 
yang bukan Islam. Segala yang terdapat di sana merangsang naluri (keinginan) mereka. Segala 
yang terdapat di sana membangkitkan syahwat mereka. Lalu mereka meminta pendapat Islam 
tentang masalah yang dihadapi oleh pemuda-pemuda itu. 

Dalam masyarakat Islam tidak terdapat pemudi-pemudi yang berbaju singkat atau 
bertelanjang, wanita-wanita yang suka menggoda orang lain atau digoda, yang berkeliaran di 
setiap tempat, menyebarluaskan fitnah dan kekacauan, dan semuanya itu untuk keuntungan 
syaitan. Dalam masyarakat Islam tidak terdapat gambar-gambar telanjang, filem-filem cabul dan 
nyanyian-nyanyian cabul, seperti filem-filem dan nyanyi-nyanyian Abdul Wahab dan kuncu- 
kuncunya. Dalam masyarakat Islam tidak terdapat akhbar yang menyiarkan gambar telanjang, 
kata-kata yang cabul atau lucah dan jenaka yang cabul, yang dijumpai di setiap tempat. Dalam 
masyarakat Islam tidak terdapat minum-minuman keras yang mendorong manusia untuk berbuat 
hal-hal yang tidak sopan, yang dapat menghilangkan kehendak dan pemikirannya. Akhirnya 
masyarakat Islam itu akan mempersiapkan pemuda untuk dapat hidup bersuami-isteri dengan 
cepat, kerana perbendaharaan negara akan membantu orang-orang yang ingin hidup baik dalam 
sebuah rumah tangga. 

Jadi kalau anda ingin memperoleh gambaran pendapat Islam tentang masalah kejantinaan 
dalam kalangan pemuda, maka pertama-tama laksanakanlah sistem Islam secara keseluruhan. 
Baru setelah itu dilihat, bukan sebelumnya, apakah para pemuda masih mempunyai masalah di 
bidang seks atau tidak. 

Saya menganggap semua permintaan pendapat yang diajukan kepada Islam mengenai suatu 
persoalan yang tidak ditimbuikan oleh sistem Islam, pada waktu itu Islam diusir dari segala 
bidang kehidupan, saya menganggap semuanya ini sebagai mempermain-mainkan Islam dan 
memperolok-olokkan Islam. Dan saya juga berpendapat bahawa jawapan yang diberikan kepada 
pertanyaan seperti itu sama dengan ikut serta dalam memperolok-olokkan Islam yang dilakukan 
oleh para ahli memberikan fatwa. 

Orang-orang yang berteriak-teriak sekarang ini, menuntut agar wanita jangan diberi hak 
untuk memilih dan dipilih, atas nama Islam, atau melarangnya untuk bekerja atas nama Islam, 
atau memanjangkan bajunya atau lengan bajunya atas nama Islam, maka saya minta maaf kalau 
saya katakan, walaupun saya amat memuliakan maksud-maksud baik dari orang-orang yang 
mengatakannya: Mereka itu telah menjadikan Islam benda olok-olok dan sesuatu yang 
mentertawakan, kerana mereka membatasi semua persoalan dalam perincian-perincian seperti ini. 

Segala bentuk keupayaan dan tenaga mereka itu harus diarahkan kepada pelaksanaan sistem 
Islam dan hukum Islam dalam segala segi kehidupan. Mereka seharusnya menuntut agar Islam 
itu menguasai sistem masyarakat dan undang-undang antarabangsa. Pendidikan Islam itu harus 
menguasai sekolah, rumahtangga, dan masyarakat. Islam harus diambil sebagai suatu keseluruhan 
dan dibiarkan untuk melakukan kegiatannya dalam kehidupan sebagai suatu keseluruhan. Inilah 
yang lebih sesuai untuk kehormatan Islam dan kehormatan orang-orang yang menyeru kepada 
Islam. 

Ini kalau mereka benar-benar bersungguh-sungguh dalam hal ini. Kalau mereka benar-benar 
ik hlas dalam berdakwah Tetapi kalau yang dimaksudkan adalah membuat keributan dalam 
keadaan aman tidak memikul bebanan (risiko) sedikitpun, maka ini adalah persoalan lain, yang 
saya ingin agar sekurang-kurangnya sebahagian dari badan-badan dan kelompok-kelompok harus 
jangan terlibat di dalamnya. 

(Diterjemahkan dari buku Al-Syahid Sayyid Qutb yang bertajuk "Dirasah Al-Islamiyyah"). 

BAB KELIMA BELAS 
MASA DEPAN DI TANGAN ISLAM 

Apabila terbukti bahawa hanya Islam yang sanggup menyelamatkan manusia daripada 
bahaya yang disebabkan oleh pengaruh kebudayaan materialisme yang amat meluas, maka Islam 
sahaja yang dapat memberi manusia suatu sistem yang sesuai dengan kejadian dan keperluan 
hakikinya; Islam sahaja yang dapat menyelaraskan langkah-langkah penciptaan kebendaannya 
dengan langkah-langkah kemuliaan rohaninya; Islamlah sahaja yang sanggup mewujudkan satu 
sistem yang realistik dalam kehidupan manusia, sehingga dapat diwujudkan suatu keseragaman 
yang belum pernah diketahui oleh manusia sebelumnya pada sepanjang sejarah, selain daripada di 
bawah naungan Islam itu sendiri. 

Apabila semuanya itu telah terbukti, maka jelaslah, betapa besarnya jenayah yang dilakukan 
terhadap seluruh manusia oleh mereka yang melakukan kekejaman terhadap tokoh-tokoh yang 
memperjuangkan kebangkitan Islam di mana-mana — terutamanya Mr. Dulles yang berteriak, 
mencari-cari sistem yang seperti ini; mereka yang menggerakkan seluruh kekuatannya untuk 
menghancurkan setiap pertanda yang membuktikan kemunculan sistem Islam, dan mengaburinya 
supaya tidak diketahui oleh manusia, yang sedang mengharapkan kelahiran penyelamat; mereka 
yang memburuk-burukkan Islam dengan berbagai tipu daya, pura-pura dan pembohongan! 

Ini adalah satu perbuatan jenayah yang kejam, yang dilakukan terhadap seluruh umat 
manusia. Manusia yang malang dan sedang ditimpa bencana, yang disebabkan oleh kebudayaan 
yang bertentangan dengan fitrah dan keperluan hakiki manusia, seperti yang dinyatakan oleh 
tokoh antarabangsa yang terkenal itu. Mereka diancam oleh kejayaan falsafah materialisme 
menguasai kemanusiaan, seperti yang dinyatakan oleh Mr. Dulles. Manusia yang diseret ke 
jurang kehancuran, diikat dengan rantai kebudayaan materialisme yang mempesona. Setiap hari 
manusia semakin hampir dengan jurang yang menakutkannya. Yang dapat menolongnya 
hanyalah agama ini, agama yang sedang diperangi oleh musuh manusia, di setiap tempat di dunia 
ini dengan segala macam rencana, konsep dan cara. 

Tetapi tindakan memerangi Islam dengan berbagai cara yang melampau itu tidak 
akan dapat melunturkan keyakinan kami yang mutlaq bahawa masa depan adalah di 
tangan Islam. 

Islam telah membuktikan kesanggupannya mempertahankan diri dari sebarang tindakan 
ganas yang lebih kejam dan lebih keras di sepanjang hayatnya, seperti tindakan kejam yang 
dilakukan ke atas tokoh-tokoh yang memperjuangkan kebangkitan Islam di setiap tempat. Islam 
telah berjuang dengan hanya menggunakan kekuatan dirinya sendiri dan telah mencapai 
kejayaan dan kini terus kekal. Islam terus kekal dalam keperibadian masyarakat dan negara yang 
pernah dilindunginya, sedangkan Islam pada waktu itu tidak bersenjata sama sekali. 

Islam telah menyelamatkan tanah airnya di Timur dari serangan bangsa Tartar dan dari 
serangan-serangan Kaum Salib. Kalaulah Kaum Salib di Timur berjaya seperti kejayaannya yang 
dicapai di Sepanyol pada masa dulu atau seperti Kaum Yahudi yang telah berjaya di Palestin pada 
masa kini, tentulah tidak ada lagi nasionalisme Arab, tidak ada lagi bangsa dan negara Arab 
Sepanyol pada masa dulu dan Palestin pada masa sekarang kedua-duanya menjadi saksi bahawa 
kalaulah Islam telah diusir dari satu negeri tentunya bahasa dan nasionalisme di sana akan hilang, 
setelah tunjangnya dibongkar sama sekali. 

Kaum Mamluk yang telah menyelamatkan daerah itu dari serangan Tartar bukanlah bangsa 
Arab tetapi salah satu suku bangsa Tartar. Namun mereka sanggup bertahan di depan serangan 
anak bangsanya sendiri, demi untuk mempertahankan Islam, kerana mereka adalah Kaum 
Muslimin. Mereka bertahan dengan mengambil inspirasi dari aqidah Islam dan dengan 
kepimpinan jiwa Islam yang dipelopori oleh Ibnu Taimiyyah, sebagai pemimpin pembinaan jiwa 
dan pejuang di baris hadapan. 

Salehuddin Al-Ayyubi telah menyelamatkan daerah itu dari kehancuran Arabisme, bangsa 
Arab dan bahasa Arab, padahal dia adalah kearaban daerah itu dan bahasanya, pada waktu dia 
menyelamatkan keislaman daerah itu dari serangan Kaum Salib. Islam yang ada di dalam hati 
noraninya yang telah memerangi Kaum Salib, seperti Islam yang ada di dalam hati Al-Zahir 
Bibrars dan Al-Muzaffar Quts dan Al-Malik Al-Nasir dalam memerangi Kaum Tartar yang 
biadab. 

Islam telah berjuang di Algeria selama seratus lima puluh tahun. Islam telah menyebabkan 
Arabisme terus merebak di sana. Bahkan pada waktu nilai-nilai utama yang terlambang dalam 
bahasa dan kebudayaan telah hancur; pada waktu Perancis menganggap bahasa Arab sebagai 
bahasa asing dan melarang orang menyebarkannya melalui pengajaran; pada waktu itu hanya 
Islam yang masih teguh dalam hati setiap penduduknya; lalu mereka bangkit memerangi bangsa 
penakluk yang akhirnya mereka beroleh kemenangan. Islam tidak pernah menundukkan 
kepalanya kepada mereka, kerana mereka itu Kaum Salib yang menjadi musuhnya. Dengan ini 
sahaja, jiwa antimusuh terus membara di Algeria kemudian dimarakkan sekali lagi oleh 'Abdul 
Hamid bin Badis lalu apinya menjulang sekali lagi. Inilah hakikat yang hendak dihapuskan oleh 
golongan pelampau dan penyesat, sebagai hakikat yang telah diketahui oleh orang Perancis dan 
Kaum Salib, kerana mereka adalah Kaum Salib. 

Mereka percaya bahawa Islam, dengan semangat yang tinggi dalam menentang musuh, akan 
menghalang perjalanan mereka di Algeria. Oleh itu mereka mengisytiharkan peperangan 
terhadap Kaum Muslimin, bukan terhadap bangsa Arab dan bukan pula terhadap orang-orang 
Algeria. 

Dalam revolusi besar Mahdi, Islam telah mempelopori rakyat Sudan untuk bangkit 
menentang pendudukan Inggeris di Lembah Nil bahagian Utara, iaitu Mesir dan di bahagian 
Selatan, iaitu Sudan. Kalau kita lihat kembali pernyataan-pernyataan Mahdi yang agung itu dan 
surat-surat Uthman Daqnah kepada Kitchner, Cromer dan Taufiq kita dapat melihat ketokohan 
dan keagungan peribadi seorang pejuang Islam yang tulen. 

Islam telah bertempur di Cyrenaica dan Tripoli dalam menghadapi serangan Itali. Di pusat- 
pusat gerakan Sanusi dan markas mereka, timbullah bibit penentangan itu. Dari sanalah 
bersumbemya perjuangan Umar Al-Mukhtar yang gigih dan penuh semangat kepahlawanan. 

Pemberontakan yang pertama di Morocco adalah terpancar dari jiwa Islam. Zahir Al-Barbari 
(Barber Law) iaitu undang-undang yang dikeluarkan oleh Perancis pada tahun 1931 untuk 
mengembalikan suku-suku Barbar kepada faham animisme di sana dan memisahkan mereka dari 
syariat Islam adalah merupakan cetusan api yang membakar semangat perjuangan Morocco 
dalam menentang orang-orang Perancis. 

Islam berjuang tanpa senjata, kerana faktor kekuatannya tersembunyi di sebalik hakikatnya 
yang unggul, dalam kesederhanaan, kejelasan dan kelengkapannya, dalam keserasiannya dengan 
fitrah manusia dan dalam kesanggupannya memenuhi keperluannya yang hakiki. Kekuatan itu 
tersembunyi di sebalik penentangannya terhadap penghambaan diri terhadap manusia dan 
memilih penghambaan diri terhadap Allah, Tuhan sekalian hamba. 

Kekuatan itu terletak di sebalik dasar tidak menerima pemberian selain daripada Allah dan 
menolak sebarang tindakan untuk tunduk kepada sesiapa pun selain kepadaNya. Kekuatan itu 
tersembunyi di sebalik tindakannya melindungi penganut-penganutnya dari ditimpa oleh 
sebarang pancaroba dan melindunginya dari sebarang kuasa yang tidak berperikemanusiaan. 
Oleh itu ketewasan rohani tidak akan terjadi, selama Islam masih hidup dengan subur di dalam 
hati norani manusia, walaupun pada beberapa ketika mereka mengalami kekalahan zahir. 

Oleh kerana musuh-musuh Islam menyedari ciri-ciri Islam yang istimewa itu maka mereka 
bangun menentangnya dengan beberapa taktik dan teknik kotor seperti penindasan, tipu helah 
dan penaklukan. 

Oleh kerana itu juga mereka ingin menukarnya dengan nilai-nilai dan konsep-konsep yang 
lain, yang tidak ada hubungannya sama sekali dengan perjuangan yang sengit. Dengan demikian 
Zionisme sedunia, Kaum Salib sedunia dan imperialisme antara bangsa diharapkan akan merasa 

lega. 

Sesungguhnya ciri-ciri khas Islam yang kukuh inilah yang menyebabkan musuh-musuhnya 
begitu bernafsu untuk menelan tanahair Islam. Inilah sebenarnya hakikat perjuangan dan inilah 
tujuan mereka yang utama. 

Tetapi, meskipun kedapatan keadaan yang sedemikian, namun masa depan tetap di 
tangan Islam. 

Berdasarkan hakikat sistem hidup Islam dan berdasarkan keperluan manusia kepada sistem 
itu, kami bina sebuah keyakinan yang tidak pernah goncang iaitu bahawa masa depan adalah di 
tangan agama ini, bahawa ia mempunyai peranan yang perlu dilaksanakan di bumi ini — sama 
ada ia disukai oleh musuh-musuhnya atau tidak; bahawa peranan ini tidak dapat dilakukan oleh 
kepercayaan atau sistem yang lain; bahawa seluruh manusia tidak boleh mengabaikannya begitu 
lama seperti yang kami tegaskan di bahagian permulaan buku ini. 

Kami tidak berhajat untuk melanjutkan perbincangan mengenai hakikat ini. Di sini cukuplah 
kalau kami mengemukakan satu gambaran kenyataan sejarah Islam yang barangkali paling sesuai 
untuk tujuan tersebut. 

Pada waktu Suraqah bin Malik memburu Rasulullah Sallallahu'alaihi Wasallam yang 
ditemani oleh Abu Bakar radiyallahu'anhu perjalanan berhijrah ke Madinah yang tidak diketahui 
oleh orang Quraisy, setiap kali Suraqah mendekati orang yang diburunya, kudanya tersungkur. Ia 
mencuba lagi, kerana ingin akan hadiah yang amat menarik hati yang ditawarkan oleh orang 
Quraisy kepada sesiapa sahaja yang dapat menangkap Rasulullah dan sahabatnya atau memberi 
kabar beritanya. Pada waktu Suraqah sudah putus asa dan berhasrat untuk kembali, dan ia telah 
berjanji hendak merahsiakan perihal kedua-duanya, Rasulullah Sallallahu'alaihi Wasallam 
bersabda: (maksudnya) Hai Suraqah! Inginkah engkau memperolehi kalung Raja Parsi? Nabi 
berjanji akan memberinya kalung Syahinsyah Parsi (Raja segala Raja). 

Hanya Allah yang mengetahui apa yang terkandung di dalam fikiran Suraqah mengenai 
tawaran yang aneh yang dibuat oleh Rasulullah yang hanya ditemani oleh sahabatnya Abu Bakar 
yang tidak dapat memberikan apa-apa kepadanya, kerana dia juga sebagai orang yang berhijrah 
secara sulit. 

Tetapi Rasulullah tahu kebenaran yang dibawanya, sebagaimana ia mengetahui kebatilan 
orang-orang Jahiliyyah pada masa itu. Ia pasti kebenaran akan dapat mengatasi kebatilan. Tidak 
mungkin ada kebenaran dengan bentuknya yang tertentu dan kebatilan dengan bentuknya yang 
lain pula, lalu tidak terjadi apa-apa. 

Pohon yang tua itu (Jahiliyyah) telah rosak seluruh akar-umbinya dan tidak dapat menerima 
air dan baja. Semua bahagian pokok itu telah rosak, sebagai tanda ia mesti akan mati. Benih yang 
baik yang ditangannya (Rasulullah) adalah benih yang wajar untuk ditanam dan untuk tumbuh. 
Keyakinannya terhadap hal ini tidak dapat digoncang lagi. 

Sekarang kita berada di dalam suasana yang seperti ini, dengan segala suasana yang 
mengelilinginya dan dengan segala tanda-tandanya, dengan kejahilannya yang ada di sekeliling 
kita. Oleh itu kita tidak boleh pesimis dalam menghadapi keadaan yang pasti akan terjadi; 
keadaan yang telah diberi tanda-tandanya oleh segala-galanya yang ada di sekeliling kita, 
meskipun banyak kenyataan yang cuba mempesonakan kita. Keperluan manusia terhadap sistem 
ini tidak kurang utamanya jika dibandingkan dengan keperluan mereka pada masa lalu. 
Pentingnya sistem ini pada masa kini sama dengan pentingnya pada masa lalu, jika dibandingkan 
dengan seluruh sistem yang dimiliki oleh manusia. 

Oleh itu kita perlu yakin bahawa apa yang pernah terjadi dalam satu suasana, pasti akan 
terjadi dalam suasana yang serupa. Kita tidak perlu bimbang lantaran adanya perkembangan di 
sekeliling kita, yang berupa tindakan kejam yang dilakukan ke atas tokoh-tokoh pejuang 
kebangkitan Islam di setiap tempat dan lantaran menyedari akan luasnya daerah yang dikuasai 
oleh kebudayaan materialisme. Sesungguhnya yang menentukan kejayaan dalam persoalan ini 
bukanlah kehebatan yang batil dan bukanlah kekuatan tekanan yang ditujukan kepada Islam. 

Yang menentukan dalam persoalan ini adalah kekuatan kebenaran, dan kesanggupannya untuk 
bertahan dalam menghadapi berbagai tindakan, tekanan dan tentangan. 

Kita tidaklah bersendirian, kerana kita mempunyai kekuatan fitrah; fitrah alam semesta dan 
fitrah manusia. Ia merupakan simpanan tenaga yang banyak dan besar, lebih besar daripada 
setiap kebudayaan yang lahir untuk menetang fitrah. Kalau fitrah telah berlawanan dengan 
kebudayaan, maka fitrahlah yang akan menang, sama ada perlawanan itu lama atau sekejap. 

Ada suatu hal yang harus kita perhitungkan. Kita menghadapi perjuangan yang pahit, sukar 
dan lama, demi untuk membebaskan fitrah dari runtuhan berbagai kepalsuan yang menimbusi 
fitrah itu dan untuk meletakkan fitrah di atas segala-galanya. 

Untuk satu perjuangan yang pahit kami perlu membuat persediaan dalam tempoh yang lama. 

Kita perlu meningkatkan diri kita ke peringkat yang setara dengan kemahuan Islam. Kita 
perlu meningkatkan ibadah kita semata-mata kerana Allah. Sesungguhnya kita masih belum 
mengenal Allah dengan sebenar-benarnya selagi kita tidak menyembahnya dengan sebenar- 
benarnya. 

Kita perlu meningkatkan kesedaran kita terhadap keadaan sekitar dan meningkatkan 
kefahaman kita terhadap berbagai teknik dan taktik masa kini. 

Kita perlu meningkatkan pengetahuan kita tentang peradaban dan kebudayaan masa kini dan 
mempraktikkan peradaban dan kebudayaan itu dengan tujuan untuk menguji dan memilih. Kita 
tidak akan dapat menentukan sesuatu yang patut kita ambil dan sesuatu yang patut kita 
tinggalkan, melainkan setelah kita dapat menguasainya dengan pengetahuan dan pengalaman. 
Dari pengetahuan dan pengalaman kita akan mempunyai kuasa untuk membuat pilihan. 

Kita perlu meningkatkan pengetahuan kita tentang hakikat kehidupan manusia dan 
keperluannya yang hakiki yang sentiasa berubah-ubah. Kita tolak apa yang patut ditolak dari 
kebudayaan itu dan kita ambil apa yang patut kita ambil, berdasarkan pengalaman; kita akan 
hidup dengan kebudayaan itu, setaraf dengan pengalaman kita. 

Ini adalah perjuangan yang pahit, perjuangan yang panjang . . . tetapi merupakan perjuangan 
yang jelas .... perjuangan yang tulen. 

Dan Allah bersama-sama kita. Allah berkuasa untuk melaksanakan urusanNya, tetapi 
kebanyakan manusia tidak mengetahuinya. 

Sadaqa' Llahu'l ‘Azim. 

